
Allah Subhanahu Wata'ala telah menjelaskan di dalam kitab suci Al- 
Qur'an tentang kedudukan dan peranan orang-orang mu' min dalam kehidupan 
mereka di atas muka bumi ini: 



"Kamu adalah sebaik-baik ummat yang dilahirkan untuk (kemaslahatan) manusia, kamu 
MENYURUH (mengajak) harus kepada yang ma'ruf (kebaikan) dan kamu 
MENCEGAH dari kemungkaran serta kamu BERIMAN dengan Allah". 

(Surah Ali-'Imran: Ayat 110) 

Dalam ayat di atas Allah Ta'ala menyatakan ketinggian dan kemuliaan 
orang-orang Mu' min beserta sifat-sifat yang menyebabkan mereka layak digelar 
sebagai "Khaira Ummah" (Ummat Yang Terbaik) iaitu, 

i) mereka menyuruh (mengajak) manusia kepada perkara-perkara yang 
ma'ruf (kebaikan), 

ii) mereka mencegah (melarang) manusia dan melakukan kemungkaran 
dan 

iii) dalam usaha-usaha tersebut mereka sentiasa menjaga dan memelihara 
diri mereka dengan mentaati segala perintah perintah Allah dan 
menjauhi segala laranganNya. 

Secara jelas ayat di atas memperlihatkan betapa usaha-usaha da'wah 
menyeru manusia supaya menta'ati perintah Allah dan menjauhi laranganNya 
adalah usaha-usaha yang sangat tinggi lagi mulia bahkan Allah Ta'ala 
memerintahkan agar orang-orang mu' min bersatu dan menggemblengkan 
tenaga untuk melaksanakannya. FirmanNya: 

"Dan hendaklah ada di antara kamu, satu golongan yang mengajak (manusia) kepada 
kebaikan, menyuruh kepada yang ma' r uf, melarang dari kejahatan dan merekalah orang- 
orang yang beuntung" (Surah Ali-'Imran : Ayat 104) 

Tuntutan dan suruhan ini sering kita temui di dalam Kitab Suci Al-Qur'an di 
mana Allah Subhanahu Wa Ta'ala memperingatkan RasulNya dan orang-orang 
Mu' min supaya melazimkan diri sebagai orang yang sentiasa menyeru dan 
mengajak manusia kepada memahami dan menghayati ajaran Islam. Di 
antaranya Allah berfirman: 







Wahai Rasul, sampaikanlah apa-apa yang telah diturunkan kepadamu oleh Tuhanmu 
kerana kalau engkau tidak lakukan (demikian) tidaklah (dikatakan bahawa) engkau telah 
menyampaikan risalahNya dan Allah akan melindungi mu dari (kejahatan) manusia. 

(Surah Al-Ma'idah : Ayat 67) 

Allah Subhanahu Wata'ala mendahulukan tugas dan tanggungjawab da'wah 
ini ke atas RasulNya, agar kaedah-kaedah da'wah ini diperlihatkan kepada 
orang-orang Mu' min. Kemudian barulah Allah memperingatkan pula orang- 
orang Mu' min supaya apabila diseru oleh Allah dan RasulNya untuk 
melaksanakan kewajipan-kewajipan agama, maka mereka hendaklah segera 
menyambutnya kerana seruan Allah dan Rasul itu adalah seruan yang 
menghidupkan hati dan jiwa mereka. Allah menyeru: 



"Wahai orang-orang yang beriman, sambutlah seruan Allah dan seruan Rasul, apabila 
Rasul menyeru kamu kepada sesuatu yang menghidupkan kamu dan ketahuilah bahawa 
sesungguhnya Allah mendinding antara manusia dan hatinya dan sesungguhnya 
kepadaNyalah kamu akan dikumpulkan . " 

(Surah Al-Anfal Ayat 24) 

FirmanNya lagi; 



"Sesungguhnya adalah pada diri Rasulullah itu sebaik-baik suri tauladan bagi kamu 
(untuk diikuti), yakni bagi orang yang mengharapkan (keredhaan) Allah dan (kemuliaan 
hidup) di Akhirat dan orang yang banyak mengingati Allah" 

(Surah Al-Ahzab Ayat 21) 

Demikian keterangan-keterangan yang jelas dari Al-Qur'an tentang 
kewajiban da'wah yang diperintahkan oleh Allah ke atas RasulNya dan orang- 
orang Mu'min. Sekali pun menghadapi suasana peperangan kita tetap dituntut 
membuat persiapan-persiapan yang rapi agar usaha-usaha da'wah kita itu akan 
disusuli dengan kejayaan. FirmanNya: 



"Tidak sepatutnya bagi orang-orang Mu'min itu pergi semuanya (ke medan 
peperangan). Mengapa tidak pergi dari tiap-tiap golongan dari mereka beberapa orang 
untuk memper dalamkan ilmu pengetahuan dalam agama dan untuk memberi peringatan 
kepada kaumnya apabila mereka telah kembali kepadanya, supaya mereka itu dapat 

menjaga diri" 

(Surah Al-Taubah : Ayat 122) 


Dengan mengambil pedoman-pedoman Rabbani, kita mengharapkan saff 
Harakah Islamiyyah dan da'wah akan dapat berjalan dengan cara yang penuh 
hikmah dalam usaha-usahanya menyeru manusia untuk kembali kepada Islam. 
Semuga kita termasuk di dalam golongan yang mematuhi perintah Allah. 






"Serulah manusia ke jalan TuhanMu dengan hikmah dan pengajaran yang baik dan 
bantahlah mereka dengan cara yang baik" 

(Surah Al-Nahl: Ayat 125) 


Oleh kerana da'wah merupakan satu lapangan yang sangat penting 
dalam kehidupan ummat Islam, ia memerlukan kefahaman dan persediaan- 
persediaan yang berencana serta berperingkat-peringkat. Di dalam tulisan buku 
ini, Insya' Allah kita akan ikuti satu bimbingan dan tokoh da'wah yang telah 

melalui pengalaman dawah yang panjang dalam hidupnya tentang bagaimana 
kita menyeru kepada Islam. 

Marilah kita ikuti perbincangan selanjutnya untuk kita mengambil 
bekalan dan manfa'at untuk perjalanan da'wah kita seterusnya. Semoga Allah 
memberkati usaha kita - Amin 

Abu Muhammad Yasier, 

25hb. Zulhijjah 1407 
20hb. Ogos 1987 

Para da'ie yang bergerak di dalam gerakan Islam pada hari ini sangat 
berhajat kepada suatu manhaj kerja dalam kerja-kerja mereka - dan sudut fikrah 
dan harakah sebagai landasan perjalanan dalam usaha mereka menyeru manusia 
kembali kepada Islam. Mereka memerlukan manhaj yang disusun dengan jelas, 
teliti lagi terperinci agar darinya dapat melihat dengan terang jarak perjalanan 
yang akan ditempuhi, ciri-ciri khusus serta sifat-sifatnya. Perkara-perkara ini 
sangat penting diketahui untuk diambil sebagai pedoman agar para da'iee tidak 
terseleweng dari jalan sebenar dalam kerja-kerja da'wah mereka. Dengan 
demikian tidak lagi dikhuatiri mereka melakukan sesuatu yang merugikan Islam 
pada hal mereka menyangka mereka melakukan kebaikan untuk Islam. 

Untuk tujuan di atas, para da'ie memerlukan kepada suatu manhaj yang 
memandu mereka dalam kerja-kerja mereka menyeru manusia kepada Allah 
Subhanahu wata'ala, cara penyampaian yang berkesan serta meyakinkan, begitu 
juga cara menentukan atau memilih tajuk-tajuk, bahan dan ruang-lingkup 
ceramah atau perbicaraan yang ingin disampaikan agar orang yang mendengar 
dapat menerimanya dengan rasa puas. Manhaj ini menurut pandangan saya 
terdiri dan empat perkara pokok: 

Pertama — Persoalan wajibnya Da'wah. 

Sebenarnya beriman dengan Islam bererti kita wajib beramal untuk-Nya, 
menyeru orang lain menta'ati ajaran-Nya, serta berjihad dan berkorban pada 
jalan-Nya. Usaha-usaha demikian menuntut adanya jama'ah yang bersifat 
gerakan kerana usaha-usaha yang dilakukan oleh individu (fardi) tidak mungkin 
sama sekali dapat mencorakkan suasana keislaman apa lagi menegakkan 
masyarakat Islam. 

Kedua - Persoalan memilih serta meneliti uslub (cara-gaya) yang baik untuk 
diikuti dalam usaha menyeru manusia kepada Islam. 

Adalah menjadi kewajiban ke atas para da'iee memilih cara (dan medan) 
yang disertai dengan kadar kemampuan orang-orang yang diseru agar mereka 
dapat menerimanya dengan baik. Dalam kerja-kerja ini para da'iee mestilah 

memiliki ilmu pengetahuan yang luas serta bersikap bijaksana dan sentiasa 
bersabar. 

Ketiga - Persoalan bahan da'wah yang merupakan huraian dan garis-garis 
besar Islam seperti 'Aqidah dan Syari'ah kerana di atasnyalah Manhaj Islami 
dibina. Permasalahan ini dengan segala perinciannya merupakan bahan- 
bahan yang wajar diketengahkan di hadapan orang yang diserunya. 

Keempat - Persoalan terakhir yang perlu disebutkan ialah tentang tuntutan 
(darurah) melaksanakan 'amal Jama'iy yang bersifat haraki untuk perjuangan 
menegakkan Islam. Sesungguhnya amal Jama'iy yang bersifat haraki 
merupakan satu-satunya jalan yang dilalui oleh Rasulullah Sallallahu 'alaihi 
wasallam dalam usaha baginda membina Jama'ah Islam yang pertama. Usaha- 
usaha yang dilakukan secara fardi (individu) sukar mendatangkan hasil jika 
tidak terikat dengan tanzim haraki. Sesungguhnya semua kewajiban- 
kewajiban ini difardhukan oleh Islam ke atas orang-orang Mu'min agar 
mereka membina tanzim haraki (Harakah Islami)^ah) atau mereka 
melibatkan diri di dalam Harakah Islami5^ah yang sudah sedia ada. 

Saya mengemukakan isi kandungan risalah ini kepada saudara-saudara 
saya para penda'wah di mana saja mereka berada. Saya memohon Allah 'Azza 
Wajalla berkenaan menerima usaha ini sebagai amal kebaikan dan 
menghapuskan ketelanjuran. Semuga ianya mendatangkan menfaat. 
Dan sesungguhnya Allah Subhanahu wata'ala sahaja yang dapat menunjukki 
orang-orang yang beriman ke jalan yang lurus. 

Pengarang. 

A. PARA DA'IE YANG BERADA DI PINGGIR DA'WAH 

Ramai di kalangan para da'ie masa kini yang belum benar-benar 
memahami tentang selok-belok dan tujuan yang harus mereka ikuti; memahami 
berapa jauhkah jarak yang akan mereka tempuh. Mereka belum insaf bahawa 
da'wah adalah pengorbanan. Mereka belum mengerti tentang apa yang harus 
mereka korbankan dalam melaksanakan tugasnya itu, baik yang berupa harta 
dan jiwa raganya. Hal ini menyebabkan para da'iee sering menjadi contoh yang 
tidak baik terhadap ajaran Islam yang mereka sampaikan kepada masyarakat. 
Mereka menjadi contoh yang tidak mulia terhadap perbuatan baik yang mereka 
kemukakan dalam Amar-ma'rufnya. Dengan demikian mereka menjadi beban 
yang berat bagi da'wah. Mereka menjadi batu penghalang yang 
memperlambatkan kelancaran da'wah. 

Di antara mereka ada yang menyangka bahawa perintah-perintah Islam 
itu gugur dari pundak mereka kalau mereka sudah menulis buku tentang Islam, 
atau menulis artikel yang dimuatkan dalam surat khabar atau majalah, atau 
menyampaikan khutbah yang jitu di masjid, atau mengisi pengajian tetap Ada 
pula yang menyangka bahawa puncak kemuliaan dan kedudukan yang dicita- 
citakan ialah terdaftar namanya sebagai pengurus yang aktif dalam sesuatu 
jama'ah Islam dan nampak kegiatannya menghadiri program-program yang 
bertujuan memajukan jama'ah itu....! 

Kita tidak ragu lagi bahawa mereka ini dan mereka itu adalah para 
petugas yang baru tegak di pinggir da'wah, di tepi 'amal keislaman. Mereka 
belum turut terjun ke bidang da'wah. Mereka malahan belum turut masuk ke 
RUANG LINGKUP agama Islam yang sebenarnya, malah masih belum turut 
menghirup udaranya yang segar. . . ! 

Pengertian yang benar tentang tugas ber'amal dalam Islam, seharusnya 
mendarah daging dalam fikiran mereka yang bertugas di lapangan itu. Mereka 
sedang mengajak masyarakat dan memberi contoh untuk mengerjakan sesuatu 
yang bernama "PENGORBANAN". Pengorbanan dalam ertinya yang luas, 
melewati batas-batas jenisnya dan sifatnya. Pengorbanan mencakupi segala 
peredaran dalam roda Islam, walau bagaimanapun hangatnya keadaan dan 
suasana alam sekitar, dan bagaimanapun beratnya tugas yang harus 
dilaksanakan! 


Sesungguhnya anda sudah dicalonkan unuk tugas itu.... 
Jika anda telah mengerti hal itu...., 

Maka anda perlu mempersiapkan diri...., 

Agar jangan sampai tejadi.... 

Anda dikenang orang di samping kegagalan 


'Amal dalam Islam merupakan usaha, yang bertujuan merombak 
masyarakat Jahiliyyah dalam segala seginya; kemudian membangun masyarakat 
Islam dalam segala aspek kehidupan! Jadi, mencabut kebudayaan Jahiliyyah 
sampai ke akar-akarnya, baik Jahiliyyah cara berfikir, atau Jahiliyyah susunan 
masyarakat, atau Jahiliyyah budi pekerti! Hal itu bererti, bahawa para da'iee 
harus berhadapan dengan mereka yang menyiarkan dan mempertahankan 
kebudayaan, cara berfikir, budi pekerti, dan segala Ajaran Jahiliyyah itu! Tujuan 
terakhir dari da'wah ialah menegakkan agama Allah di bumi ini, dan 
meruntuhkan kekuasaan Thaghut.... 

Jalan yang begini sukar menempuhnya, dan tujuan yang begitu agung, di 
samping tugas yang begitu berat, tentu saja sukar untuk dipikul oleh petugas 
yang lemah imannya. Yang sanggup mengerjakan tugas itu hanyalah para 
penda'wah yang telah mewaqafkan hidupnya untuk berjuang menegakkan 
agama Allah...., mereka yang sudah tidak ada yang lebih dicintainya selain Allah 
dan Rasul-Nya. Mereka bersedia melepaskan dirinya dari kesenangan hidup 
dunia dan segala keinginannya. Mereka tidak mahu mengarahkan kegiatannya 
untuk meni'mati godaan dunia ini, dengan segala ragamnya....! 

"Dan adapun arang yang takut memikirkan kedudukannya di sisi Tuhan-Nya, dan ia 
melarang dirinya dari memperturutkan kemauannya, maka syurga itulah kelak yang 

akan menjadi tempat menetap 

(Surah Al-Nazi'at: Ayat 40-41) 

Ber'amal untuk Islam belumlah dapat dijangkau oleh para penda'wah 
yang berda'wah hanya dengan lisan saja, hanya berbicara meyampaikan ajaran- 
ajaran Islam kepada masyarakat! Kata-kata yang diucapkannya itu harus 
disertainya dengan niat yang ikhlas, hidup untuk Islam, mati kerana Islam... 
tidak pernah lengah kerana berdagang dan berjual-beli. Ia tidak pernah lupa 
untuk mengingati Allah, dan berjuang untuk menegakkan agama Allah....! 











"Mereka bejuang untuk menegakkan agama Allah; akhirnya mereka membunuh musuh 
kemudian terbunuh itulah janji Tuhan yang benar, yang telah termaktub dalam Taurat, 
Injil dan Qur-an. Dan tidak ada siapa pun yang lebih sempurna menepati janjinya dari 
Allah. Oleh sebab itu bergembiralah kamu dengan perdaganganmu yang telah kamu 
iyrarkan. Dan itulah dia, kemenangan yang besar." 

(Surah Al-Taubah: Ayat 111) 

Para penda'wah perlu mengingati bahawa memang sebenarnya jalan ke 
syurga itu sulit dan sempit. Barang dagangan Allah itu hanya dapat dijangkau 
oleh mereka yang mahu membayar harganya dan mencukupi perhitungannya! 
Sungguh tepat penjelasan Rasulullah Sallallahu 'alaihi Wasallam, pada waktu 
baginda bersabda: 

^kstljuJ (jl Vi AjlLujI Vi 

"Barangsiapa yang takut kepada Allah, tentu ia tidak akan maju-mundur. Barangsiapa 
yang tidak maju-mundur tentu akan sampai ke tempat tujuan. Ketahuilah, bahawa 
barang dagangan Allah itu mahal. Ketahuilah, bahawa barang dagangan Allah itu ialah 

syurga” 

(Hadith Riwayat: Tirmidzi dan Al-Hakim). 

Syadad Ibnu'l-Hadi pernah berkata: "Dahulu ada seorang laki-laki Badui 
datang menghadap Rasulullah Sallallahu 'alaihi Wasallam lalu menyatakan 

bahawa dia beriman dan mengikuti Rasulullah Sallallahu 'alaihi Wasallam. 
Kemudian ia berkata: 


"Saya ingin hijrah bersama-sama dengan Rasulullah" 

Maka Rasulullah Sallallahu 'alaihi Wasallam menasihatkan kepada 
beberapa orang sahabat, supaya memelihara orang itu. Kemudian tibalah 
sa'atnya Rasulullah Sallallahu 'alaihi Wasallam berangkat ke Perang Khaibar. Di 
sana beliau berhasil menang dan memperoleh banyak harta rampasan perang. 
Beliau lalu membagi harta itu. Beliau sendiri, dan orang Badui itu sama turut 
dapat bahagian. Lalu orang Badui itu berkata: 


"Bukanlah untuk memperoleh harta ini aku mengikuti Rasulullahl Aku mengikuti 
Rasulullah kerana ingin kena lempar di sini dengan ini (sambil menunjuk ke lehernya 
dan ke anak panah ) , agar supaya aku mati dan lalu masuk syurga. " 

Mendengar kata-katanya itu, RasuluLlah Sallallahu 'alaihi Wasallam bersabda: 

"Jika anda berkata benar, kerana Allah, tentu Allah akan membenarkan kata-katamu 

itu." 

Kemudian mereka tegak kembali, untuk melanjutkan pertempuran. 
Akhirnya orang itu dibawa ke hadapan Rasulullah Sallallahu 'alaihi Wasallam 
dalam keadaan ia sudah syahid. Rasulullah Sallallahu 'alaihi Wasallam lalu 
bertanya: 



"Benarkah dia..? 


Para sahabat menjawab: 




"Ya benari" 

Akhirnya Rasulullah bersabda: 

alll ^Ajb^ 

"Dia henar-henar berjuang kerana Allah, maka Allah membenarkan kata-kata yang telah 

diucapkannya" 

Wahai para da'ie! Inilah dia jalan ke syurga! Perjuangan yang terus- 
menerus, pekerjaan yang tak kunjung selesai! Semuanya disertai keinginan 
untuk termasuk golongan syuhada'i 



"Dan mereka yang bejuang untuk menegakkan agama Kami, tentu akan Kami tunjuki ke 
jalan Kami. Dan sesungguhnya Allah selalu bersama-sama dengan orang-orang yang 

berbuat baik. " 

(Surah Al-'Ankabut: Ayat 69) 

B. KEWAJIPAN MENYERU KEPADA ISLAM 

Mengajak masyarakat untuk melaksanakan ajaran-ajaran islam, 
menyuruh mereka berbuat baik dan melarang mereka berbuat yang tidak baik 
adalah kewajiban dalam agama Islam. Maka kita sebagai warga, yang berada 
dalam lingkungan medan Islam, seharusnya tegak membawa tugas itu 
memikulnya dengan segala kesungguhan, mengerahkan tenaga, serta waktu dan 
pemikiran kita. Dan inilah tugas utama bag setiap da'ie. Dalam Al-Qur'an yang 
mulia, banyak ayat-ayat yang mendorong setiap Muslim untuk melaksanakan 
tugas ini; di antaranya Firman Allah Ta' ala: 





"Dan hendaklah ada di antara kamu suatu golongan yang mengajak orang berbuat baik, 
menyuruh mereka mengerjakan kebaikan dan melarang mereka dari berbuat yang 
mungkar dan hanya mereka itulah orang-orang yang betul-betul beruntung" 

(Surah Ali-'Imran: Ayat 104) 

"Dan tidak ada orang yang lebih haik kata-katanya dan seorang, yang mengajak ummat 
manusia ke jalan Allah, dan ber'amal Saleh, dan berkata: Sesunggthnya saya tennasu* 

golongan kaum Muslimin". 

(Surah Fusilat: Ayat 33) 



"Oleh sebab itu, ajaklah mereka itu ke jalan Allah, dan tetaplah pendirianmu 
sebagaimana yang diperintahkan kepadamu, dan janganlah engkau mengikuti kemahuan 

mereka." 

(Surah Al-Syura: Ayat 15) 

"Dan ajaklah ummat manusia ke jalan Tuhanmu; sesungguhnya engkau benar-benar 

berada di atas petunjuk yang lurus." 

(Surah Al-Hajj: Ayat 67) 



"Wahai rasul, sampaikanlah apa yang diturunkan kepadamu dari Tuhanmu. Dan jika 
tidak kamu kerjakan apa yang diperintahkan itu, bererti kamu tidak menyampaikan 

amanahNya. " 

(Surah Al-Ma'idah: Ayat 67) 

Itulah sekeumit ayat yang mendorong kita untuk berda'wah. Ayat yang 
belum dicantumkan masih banyak lagi. Demikian juga, Sunnah yang suci, padat 
berisikan sabda dan pesan Rasulullah Sallallahu 'alaihi Wasallam menerangkan 
bahawa usaha memikul tugas berda'wah, mengajak ummat ke jalan Allah, itu 
adalah kewajipan yang agung; berjuang meratakan kemakmuran lahir dan batin, 
dan membanteras kemungkaran dengan segala macamnya. Kita ketengahkan 
sekadar contoh-contohnya, di antaranya Rasulullah Sallallahu 'alaihi Wasallam 
bersabda; 

^JalLujJ ^ (jli Aj ^ <■ ^JalLujJ ^ (jli oA^ 

^(jLcjl (J-i U^J 4(jLajVii (^-axjJal 


"Barangsiapa di antara kamu melihat suatu kemungkaran, maka hendaklah ia 
'mengubahnya dengan tangannya; kalau tidak sanggup maka hendaklah ia mengubahnya 
dengan lidahnya; dan kalau tidak sanggup maka hendaklah mengubahnya dengan 
hatinya; dan itulah keimanan yang selemah-lemahnya. Dan tidak ada lagi keimanan di 
belakangnya, walaupun hanya sebesar biji bayam." 

(H.R. Muslim) 


j£lA]i Ij^lj Ijj^ :c>^ Jj^ u' ^Ull 

^j^>x^aIljujJj ^a£;llaC.l ^ jlLujJj ^ ^ 1 jC-Aj (jl 


"Wahai manusia, sesungguhnya Allah memerintahkan kepada kamu: "Kamu sekalian 
suruhlah orang mengerjakan kebaikan, dan laranglah mereka mengerjakan kejahatan, 
sebelum kamu mendo'a tetapi Aku tidak mengabulkannya, dan kamu minta apa-apa 
kepadaKu tetapi Aku tidak memberikannya, dan kamu meminta pertolongan kepadaKu 

tetapi Aku tidak menolong kamu." 

(H.R. Tirmidzi) 


Aill ^ -ft-vli (JJASI (jjjLiSl Aj Aill Lax Lalc. 


jU ^ 


"Barangsiapa menyembunyikan sesuatu ilmu, pada hal dengan ilmu itu Allah memberi 
manfa'at kepada manusia dalam masalah agama, maka kelak di hari yiamat ia akan 
dikekang oleh Allah, dengan kekang dari api neraka. " 

(H.R. Ibnu Majah) 


f^J^J f C>M ^'j .UJ^^ 

C> f C>^'j 


"Apa halnya dengan kaum mereka tidak mahu memberi pengertian kepada tetangganya, 
tidak mahu mengajar dan tidak mahu menasihati, mereka, tidak menyuruh dan tidak 

melarang mereka? Dan apa-apaan pula beberapa kaum? Mereka tidak mahu belajar 
kepada tetangganya tidak mahu bertanya dan tidak mahu menerima nasihat? Sungguh, 
demi Allah, hendaklah suatu kaum mengajar tetangganya, memberi pengertian dan 
menasihat serta menyuruh dan melarang mereka. Dan hendaklah kaum yang tidak tahu, 
mahu belajar kepada tetangganya, mahu bertanya dan mahu menerima nasihat... atau, 
kalau tidak demikian, maka Aku akan segera menimpakan siksa kepada mereka. 
(H.R. Thabrani dalam Kitabnya "Al Kabir") 


Demikianlah Hadith-hadith Qudsi dan Sabda Rasulullah Sallahu'alaihi 
Wasallam dan yang tidak dimuat di sini masih lebih banyak lagi. Kesemuanya 
merupakan dorongan untuk da'wah, disertai ancaman bagi yang meninggalkan 
da'wah. Dalam melaksanakan tugas Da'wah itu, perlu diperhatikan TIGA bahan 
renungan, iaitu: 

1 ) Sesuatu tugas sampingan, yang tidak sempurna sesuatu yang wajib tanpa 
mengerjakannya, hukumnya menjadi wajib: 

Solat tidak dapat dikerjakan tanpa bersuci; maka bersuci menjadi wajib. 
Demikian juga, berda'wah, mengajak orang menghayati dan melaksanakan 
ajaran-ajaran Islam, menyakinkan mereka tentang kebenaran Islam, 
mempersiapkan mereka untuk meratakan dasar-dasar dan hukum-hukum Islam, 
itu semuanya termasuk jalan yang harus ditempuh untuk menegakkan 
masyarakat Islam, dan memulai kehidupan secara Islam. Kalau kita sudah tahu, 
bahawa mewujudkan masyarakat Islam dan merombak masyarakat Jahiliyyah 
itu hukumnya wajib, maka sehubungan dengan kewajiban itu, tentulah segala 
jalan yang harus ditempuh untuk membentuk masyarakat itu, hukumnya 
menjadi wajib juga . . . . ! 

Persoalannya malahan menjadi lebih jauh dan itu....! Kerana, sebenarnya 
Islam sekarang ini tidak mempunyai Negara, tempat melaksanakan hukum 
dalam segala persoalannya. Islam belum dijadikan sumber, tempat munculnya 
segala tindakan-tindakan dalam sesuatu negara secara menyeluruh! Hukum- 
hukum tindakan dalam sesuatu negara secara menyeluruh! Hukum-hukum 
Islam dewasa ini banyak yang seolah-olah "menganggur," tidak dilaksanakan. 
Maka kalau menetapkan hukum berdasarkan Syari'ah Allah itu hukumnya 
wajib, tentulah mewujudkan kewajipan ini erat hubungannya dengan usaha 
membentuk suatu masyarakat Islam yang sebenarnya. Maka untuk selanjutnya, 
segala usaha untuk membentuk masyarakat Islam itu hukumnya wajib, 
fardhu'ain, yang ditugaskan kepada setiap individu yang beragama Islam. Dan 
jalan yang paling tepat untuk menegakkan masyarakat Islam itu ialah Da'wah. 
Maka jelaslah bahawa da'wah itu hukumnya wajib, fardhu'ain dan orang-orang 
yang meninggalkan Da'wah itu berdosa, kerana meninggalkan kewajiban yang 
dituntut oleh Islam. Dan dosa ini tidak dapat ditebus, kecuali dengan tegak dan 

bangkit, untuk memikul beban da'wah. Semua ummat Islam berkewajipan turut 
mempunyai saham dalam usaha ini, sesuai dengan kemampuan dan 
kemungkinannya masing-masing, supaya mereka sama berusaha melaksanakan 
segala macam kegiatan, yang bertujuan membangun masyarakat Islam yang 
sebenar-benarnya. . . . ! 

2) 'Amal adalah cabang dari Iman dan hasilnya: 

Iman sendiri, belumlah betul-betul bernama Iman, jika belum mendorong 
orangnya untuk bekerja terus-menerus, dalam rangka menyampaikan ajaran- 
ajaran Islam itu kepada orang lain, yang belum turut menikmatinya. Iman 
merupakan keyakinan tentang kebenaran sesuatu, ketenangan hati 
menikmatinya, dan keinginan jiwa untuk berjuang menyampaikannya kepada 
orang lain. Dalam Al Qur'an diterangkan: 



"Dan sungguh, Kami benar-benar akan menguji kamu, agar Kami mengetahui siapa 
yang berjuang dan yang bersabar di antara kamu, dan agar Kami menyatakan baik- 

buruknya hal ehwal kamu." 

(Surah Muhammad: Ayat 31) 

Dan sungguh tepatlah peringatan Rasulullah Sallallahu 'alaihi Wasallam: 


"Iman itu bukanlah angan-angan dan juga bukan perhiasan: tetapi Iman itu adalah 
sesuatu yang menetap di dalam hati, dan dibenarkan dengan amal." 

(H.R. Ad Dailami) 

Demikianlah Keimanan yang sebenarnya! Dan saudara-saudara para da'ie 
perlu ingat, bahawa langkah pertama dalam beramal ialah membersihkan jiwa, 
melepaskan jiwa dari penyakit-penyakit dan penyelewengan-penyelewengan. 
Dan dalam hal ini, sesama orang-orang yang beriman haruslah saling 
bermuhasabah saling nasihat-menasihati dalam menegakkan kebenaran, dan 
sama bersabar dalam mengajak umat ke jalan Allah, dan berjuang menegakkan 
agama-Nya. 

Jadi, para daie diharapkan supaya mengorbankan jerih payahnya untuk 
menegakkan ajaran-ajaran Islam dan melaksanakan tuntutan dakwah. Daie 
sajalah yang bertugas menyampaikan ajaran Islam itu kepada umat manusia. 

dan menjelaskannya dengan panjang lebar sesuai dengan taraf kecerdasan dan 
pengertian masyarakat yang mereka hadapi. Itulah dia. Amanah yang 
diserahkan kepada saudara-saudara para daie agar merekan menjadi pewaris 
dari para Nabi, dan dalam melaksanakan tugasnya itu, daie perlu merenungkan 
pesan Rasulullah Sallallahu 'alaihi Wasallam. 

Ertinya: 

"Tidak ada seorang pun di antara Nabi-nabi, yang dibangkitkan oleh Allah sebelum aku, 
yang tidak mempunyai "Hawary, " sahabat-sahabat yang terdekat kepada beliau dari 
kalangan umatnya, dan yang secara langsung menerima Sunnah-nya dan mengikuti 
perintahnya. Kemudian kelak akan muncul satu generasi, yang mengatakan sesuatu 
yang tidak mereka perbuat, dan suka memperbuat sesuatu yang tidak diperintahkan 
kepada mereka. Maka barangsiapa yang berjuang menghadapi mereka dengan 
tangannya, maka dialah orang yang beriman. Dan barangsiapa yang berjuangan 
menghadapi mereka dengan lidahnya, maka dialah orang yang beriman. Dan barangsiapa 
yang berjuangan menghadapi mereka dengan hatinya, maka dialah orang yang beriman. 
Dan di bawah tingkatan itu, tidak ada lagi suatu keimanan, walaupun hanya seberat 

sebiji bayam." 

Hadith riwayat Muslim 

3) Allah lebih pantas untuk kamu takuti: 

Sering terjadi, para daie mengelakkan diri untuk berbicara di tempat- 
tempat yang seharusnya ia berbicara! Sebenarnya, sepatah kata yang benar, 
sangat diperlukan di saat itu, tetapi para daie merasa segan untuk 
mencetuskannya. Mungkin kerana khuatir, kalau-kalau kata-katanya itu , 
menyebabkan ia ditimpa bencana kemarahan dan kebencian orang....! 

Tetapi para daie perlu ingat, bahawa tindakan yang demikian itu jelas 
merupakan salah satu pewujudan dari sifat takut dan pengecut! Padahal sifat 
takut dan pengecut itu adalah dua tamu yang tidak boleh diterima! Sepatutnya 
kedua tamu itu jangan dilayani kalau datang menjenguk pintu! Malahan sedapat 
mungkin mestilah diusahakan sepaya kedua tamu itu tidak mengetahui dari 
mana pintu masuknya ke dalam hatu orang yang beriman....! 

Sebenarnya, Allah lebih pantas untuk kita takuti....! Allah lebih pantas 

untuk kita segani ! seharusnya kita sebagai orang-orang beriman, selamanya 

berusaha keras untuk mencari keredhaan Allah! Keredhaan Allah itulah yang 
kita harapkan sekalipun akan menyebabkan timbulnya kemarahan dan 
kebencian ummat manusia ini seluruhnya....! Daie perlu merenungkan doa 
Rasulullah Sallallahu 'alaihi Wasallam: 

. jy :)ii yj ^ ^ ji ^1 

"Ya Allah! Jika kamu dalam hal ini tidak ada kemarahan kepadaku, maka aku tidak 

peduli...!" 

Allah Subhanahu Wata'ala sudah mewajibkan kepada para da'ie, supaya 
mereka menerima warisan kenabian, dan supaya mereka memikul beban itu! 
Dan warisan yang paling penting dari kenabian itu ialah menghadapi dan 
menggarap suasana Jahiliyyah, dengan segala macam bentuk dan ragamnya! 
Da'ie wajib berjuang merombak kemungkaran, walau bagaimanapun bentuk 
dan luas wilayahnya. Itu adalah tugas daie; sedang berhasil atau tidak usaha itu, 
hal itu tidaklah termasuk dalam wilayah kekuasaannya. Da'ie perlu mengingat 
Firman Allah Subhanahu Wata'ala: 



"Katakanlah "Kebenaran telah datang dari Tuhan kamu. Maka barangsiapa yang mahu 
beriman, biarlah dia beriman. Dan barangsiapa yang ingin kafir, maka biarlah dia kafir" 

(Surah Al-Kahfi: Ayat 29) 


Dan sahabat 'Ubadah ibn Shamith berkata: 


Lcjji Ls^ 

(jy 

"Kami telah bersumpah di hadapan Rasulullah Sallallahu 'alaihi Wasallam untuk 
mengatakan yang benar, di mana saja Kami berada. Kami tidak takut kepada celaan 

orang yang mencela, demi menegakkan agama Allah " 

(H.R. Abu Daud dan Tirmidzi; dan Tirmidzi mengatakan; Hadits ini Hasan). 


Jadi, seharusnya para da'ie berhati-hati, agar jangan sampai terjadi, 
mereka bertindak pengecut di tempat yang seharusnya mereka menunjukkan 
keberanian, bersikap penakut di saat mereka diharapkan untuk memberi nasihat 
Hendaklah mereka merenungkan lagi Hadith Rasulullah Sallallahu 'alaihi 
Wasallam yang diriwayatkan oleh Abu Daud dan Tirmidzi dan 'Abdullah ibn 
Mas'ud r.a, bahawa Rasulullah Sallallahu 'alaihi Wasallam bersabda: 


y' y' LS^ Jjl jl 

^ Ajii yj' 'y'-) 

.^“^4*^ J a1j£ 1 (j_5^ (ji <xiAj 


. lh ^ 



"Sesungguhnya kekurangan pertama yang menyusup ke tengah-tengah bangsa Israel 
ialah, bahawa salah seorang di antara mereka menemukan temannya sedang mengerjakan 
dosa, lalu ia berkata: "Oh, temani Bertaywalah kepada Allah, dan tinggalkanlah apa yang 
anda perbuat itul Itu tidak bolehl" Kemudian keesokan harinya mereka bertemu lagi 
dalam suasana yang sama, lalu orang pertama tadi tidak merasa janggal lagi untuk 
makan dan minum, dan duduk bersama-sama dengan orang yang dilarangnya kemarin 
itu...l Dan setelah keadaannya demikian, maka Allah memukulkan hati mereka satu sama 
lain, sehingga mereka saling bertengkar dan saling mempersalahkan antara sesamanya." 


Kemudian Rasulullah Sallallahu 'alaihi Wasallam membacakan Ayat Al-Qur'an; 


/v , 




IV 


il^ yv 





"Telah kena laknat orang-orang kafir dan kalangan bangsa Israel, dengan ucapan Daud 
dan Tsa putera Maryam. Yang demikian itu adalah disebabkan mereka durhaka dan 
sekilu melewati batas. Mereka satu sama lain selalis tidak saling melarang perbuatan 
mungkar yang mereka perbuat. Sungguh, amat buruklah apa yang selalu mereka perbuat 

itu..." 

(Surah AI-Ma'idah: Ayat 78-79) 

lERunn KEpnDfi iiinm 


A. BAGAIMANA KITA MENYERU KEPADA ISLAM? 


Da'wah ditujukan kepada ummat manusia... seluruh manusia..., dalam 
keadaan umurnya yang berbeza-beza, serta tingkatan kedudukannya di 
kalangan masyarakat di samping kecerdasan dan alam lingkungannya, dan 
kemahuan serta jalan fikirannya...! Kesemuanya berlain-lainan! 

Hal ini menyebabkan para da'ie harus menjadi orang-orang yang 
bijaksana, mahir dalam menyampaikan pendapat dan pengertiannya kepada 
sasarannya iaitu manusia yang beraneka ragam itu...! Para da'ie harus mengerti, 
dari mana pintu masuk ke tiap-tiap rumah, dan bagaimana caranya memasuki 
rumah itu! 

Para da'ie yang mendapat taufiq dan kejayaan ialah mereka yang 
sanggup memberikan untuk tiap-tiap individu, apa yang diperlukannya, baik 
berupa buah fikiran atau pun pengarahan. Da'ie mestilah berusaha meyakinkan 
orang itu tentang kebenaran apa yang diajukannya, kemudian berusaha menarik 
orang itu supaya bergerak mengamalkan apa yang diajarkannya. Da'ie harus 
berbicara dengan gaya bahasa yang menimbulkan kesan dalam hati mad'unya. 
Dan inilah rahsia yang terkandung dalam hadith Rasulullah Sallallahu 'alaihi 
Wasallam: 



"Kami, golongan Nabi-nabi, diperintahkan supaya menempatkan manusia sesuai dengan 
kedudukannya masing-masing, dan supaya kami berbicara dengan mereka menurut taraf 


kecerdasannya masing-masing. 
(Hadith riwayat Abu Daud) 

Dalam hal ini, para penda'wah perlu memperhatikan hal-hal yang berikut: 

1. Berkenalan dengan seseorang sebelum menyampaikan da'wah kepadanya: 

Adalah suatu kewajiban bagi seorang da'ie, supaya ia berkenalan lebih 
dahulu dengan seseorang yang akan menerima da'wahnya. Ia harus memahami 
terlebih dahulu, bagaimana latar belakang kehidupan orang itu, bagaimana jalan 
fikirannya, dan bagaimana pengertian dan gambarannya terhadap alam raya ini 
Para penda'wah harus menyelidiki hal itu dengan mengadakan wawancara dan 
sebagainya, sehingga ia menemui apa kekurangan dan kesulitan yang sedang 
dialami orang yang diserunya itu. 

Dengan demikian, para da'ie menemui pintu-pintu dan jendela-jendela, 
yang mungkin dijadikannya sebagai batu loncatan untuk mengetuk pintu hati 
orang yang diserunya itu. Jadi, harus banyak bergaul secara individu atau fardi, 
dan mengadakan percubaan dan usaha, yang diharapkan akan membawa 
kejayaan. Penda'wah mesti mencatat pengalaman-pengalamannya, kemudian, ia 
berusaha menyampaikan da'wah kepada mad'u'nya itu disertai dengan 
pengarahan dan memberikan contoh teladan yang menimbulkan kesan yang 
menarik dan mempengaruhi jalan fikiran mad'u itu. 

2. Dari mana penda'wah harus mulai dan bagaimana caranya. 

Untuk menemukan titik yang tepat dalam menentukan tempat memulai 
tugasnya, da'ie harus mengorbankan waktu yang tidak sedikit, supaya ia berjaya 
dalam usahanya untuk meyakinkan mad'unya terhadap ajaran yang 
disuguhkannya itu. Jangan sampai terjadi, da'ie salah memilih tempat tegak 
yang akan menjadi titik tolak da'wahnya. Rasulullah berpesan: 

i >1» J AjjS (j^ V J Cj Lq 

"Tidak ada seorang pun yang membicarakan sesuatu kepada suatu golongan, dengan 
cara yang tidak dapat mereka mengerti, kecuali akan menimbulkan kekacauan bagi 

sebahagian di antara mereka . " 

3. Sistematika yang akan dijadikan panduan: 

Berdasarkan keterangan di atas, jelaslah bahawa perlu sekali ditetapkan. 
Sistematika yang baik, agar supaya da'ie dapat mengetahui, bagaimana caranya 
ia mulai berda'wah, dan dari mana titik tolak da'wahnya! 

Pada detik-detik pertemuan pertama, da'ie harus berusaha keras untuk 
benar-benar mengenali mad'u yang akan dihadapinya. Jika hal ini sudah 

terlaksana, maka mudahlah ia memperbandingkan di antara satu mad'u dengan 
mad'u yang lain, kira-kira bagaimana kedudukan mad'unya di kalangan 
masyarakat, dan bagaimana cara menghadapinya. Selanjutnya, da'ie dapat 
mengikuti tiga langkah yang berikut, sebagai ukuran dasar da'wahnya: 

1. Pembentukan 'Aqidah: 

Membentuk 'aqidah, maksudnya menciptakan cara berfikir yang benar, 
terhadap alam raya serta manusia dan kehidupan ini. Untuk itu, paling minima 
harus diyakinkan terhadap Rukun Iman, terutama Iman kepada Allah Maha 
Pencipta. Usaha ini merupakan dasar dalam pembentukan keperibadian seorang 
Muslim. Inilah asas dan titik tolak dalam menentukan langkah-langkah 
selanjutnya. Dan inilah simpulan atau ikatan yang terbesar, pangkal terbukanya 
simpulan-simpulan yang lain-lain. 

Pembinaan 'aqidah ini kemudian akan bersambung dengan pembinaan 
amal. Mad'u harus diyakinkan bahawa Islam adalah pedoman hidup yang akan 
menuntun manusia dalam memenuhi tuntutannya dalam kehidupan ini. Islam 
berasal dari Wahyu ILahi, pemberian Tuhan Yang Maha Mengetahui dan Maha 
Kuasa. Islam adalah peraturan yang lengkap, mencakup segala lapangan 
kehidupan manusia Islam terbit dan filsafat alam yang murni yang akar-akarnya 
berdiri sendiri. Sedang peraturan yang lain-lain, semuanya kurang lengkap, 
kerana memang kekurangan dasar, kerana semuanya berasal dari manusia. Dan 
sifat manusia yang hidup di sesuatu daerah, menyebabkan peraturan-peraturan 
yang dibuatnya itu kurang tidak lengkap, kerana terpengaruh dengan alam 
sekitar tempat ia berada. Inilah desakan yang menghimpit manusia sebagai 
pembuat peraturan! 

Untuk mengemukakan hal itu. Da'ie harus mempelajari fikrah Islamiyyah 
secara mendalam dan harus juga mempelajari pendapat-pendapat dan 
pemikiran-pemikiran yang lain-lain yang berada di luar Islam. Dengan 
demikian. Da'ie dapat berusaha meyakinkan mad'unya tentang kekurangan 
yang ada dalam peraturan yang lain dan bagaimana lengkapnya peraturan 
dalam ajaran Islam. 

2). Dan Iman menuju 'Amal: 

Kalau Keimanan mad'unya sudah baik, 'aqidahnya sudah mendarah 
daging, dan sudah sempurna kefahamannya tentang Islam, maka langkah 
selanjutnya adalah peringkat 'amal. Da'ie perlu berusaha mewujudkan teori 
Iman itu dalam bentuk 'amal, 'ibadah, budi pekerti dan tingkah laku Keislaman 
yang benar. Inilah maksud sabda Rasulullah Sallallahu 'alaihi Wasallam; 


FATHI YAKAN 


23 



^affdimana ^ytjenfferu ^J^epatia ^slam_ 


A^Ajb-a^ L_liall La^jA CJ^^. 

"Iman itu bukanlah angan-angan dan juga bukan perhiasan; tetapi Iman itu adalah 
sesuatu yang menetap dalain hati, dan dibenarkan dengan amal" 

(Hadith Riwayat Al-Dailamy) 

Sebenarnya uslub yang menjadi pegangan dalam pembentukan peribadi 
Muslim menurut manhaj tarbiyyah Islamiyyah dimulai dengan meletakkan batu 
pertama, iaitu mananam 'Aqidah Islamiyyah, memperdalam dasarya di dalam 
jiwa manusia. Ajaran Keimanan ini diturunkan lebih dahulu, lama sebelum 
diturunkan perintah dan ajaran Islam tentang 'Ibadah. Syari'ah dan pengarahan 
kepadanya. Dan pasti hal ini tidak boleh dilakukan sebaliknya dengan cara 
diajarkan amal dahulu baru diterangkan Iman...! 

Urut-urutan ini timbul, kerana 'ibadah, budi pekerti (akhlaq) dan 
mu'amalah menurut Islam, itu semuanya adalah cetusan dari 'aqidah dan salah 
satu perwujudannya...! Dan menurut bagaimana dalamnya 'aqidah dan amal...! 
Dan sebagai fakta yang menguatkan dugaan ini, kita melihat bahawa perintah 
'ibadah dan hukum-hukum syara' diturunkan setelah Rasulullah menunjuki kita 
ke jalan yang lurus. Dan Rasulullah Sallallahu 'alaihi Wasallam tidak lupa 
meninggalkan pesan: 


Laj Ijj a !1 cS^ 

"Sesungguhnya, Allah menunjuki seorang manusia dengan berkat usahanya, itu lebih 
baik, bagimu daripada dunia ini dan segala isinya. " 

(Hadith riwayat Al-Tabr ani) 

Dan Allah Subhanahu Wata'ala memberi peringatan: 


"Dan katakanlah: "Beramallah kamu maka sesungguhnya Allah akan melihat amal 
kamu, serta Rasul-rasul-Nya dan orang-orang yang beriman. Dan kelak kamu akan 
dikembalikan kepada Allah, yang mengetahui akan yang ghaib dan yang nyata, lalu 
diberitakan-Nya kepada kamu, apa yang di dunia ini selalu kamu kerjakan." 

(Surah Al-Taubah: Ayat 105) 

B. USLUB DAKWAH DAN CARA BERBICARA 
DI HADAPAN UMUM 

Dan huraian yang telah lalu, sewajarnya tidaklah diambil pengertian, 
bahawa pintu da'wah itu hanya satu saja, iaitu menyakinkan orang yang diseru 
tentang ajaran Islam. Bahawa da'wah harus dimulai dan 'aqidah, menetapkan 
adanya Allah Subhanahu Wata'ala dan di akhiri dengan menetapkan agama 
Islam sebagai peraturan hidup dan bahawa memulai kehidupan menurut Islam 
dan menegakkan hukum Islam adalah wajib hukumnya bagi tiap-tiap orang 
Islam...! 

Sebenarnya tidak demikian halnya. Dalam fasal ini akan diterangkan 
Jalan Da'wah, yang maksudnya kebijaksanaan Da'ie mencari pintu yang 
memungkinkan ia dapat memasuki jiwa mad'unya, sehingga ia berhasil 
meyakinkan mad'unya tentang kebenaran ajaran yang dikemukakannya itu dan 
dapat menarik mad'unya untuk turut bergerak. Dalam masalah ini, seharusnya 
kita bertolak dari hukum-hukum Syara' yang kita jadikan sebagai landasan 
gerakan dan tindakan kita. Dengan demikian, gerakan Islam itu tidak hanya 
merupakan usaha mendadak yang dilakukan tanpa perhitungan dan banyak 
dipengaruhi oleh perasaan, kemahuan dan pendapat seseorang. Usaha yang 
demikian, malahan mungkin akan menyimpang dan ketentuan yang asal, dan 
peraturan yang ditetapkan oleh agama. Dan ajaran agama itu seharusnya 
terpelihara dari penyelewengan dan penyimpangan! 

Mudah difahami bahawa masyarakat manusia pada masa sekarang ini 
memerlukan usaha yang akan menarik perhatian mereka kepada agama Islam. 
Mereka perlu diinsafkan tentang kewujudan Islam sebagai Peraturan Hidup. 
Islam seharusnya dijadikan Pimpinan. Ikutan dan Imam yang akan memberi 
petunjuk yang jelas di tengah-tengah arus dan kekuatan alam yang saling 
bertentangan. Dan mudah juga difahami, bahawa usaha menarik perhatian ini 
merupakan langkah pertama, pengantar yang dikerjakan lebih dahulu, sebelum 
dimulai usaha meyakinkan mad'u tentang kebenaran ajaran Islam. Malahan, 
usaha menanik perhatian ini merupakan rangsangan pertama yang 
dimaksudkan untuk mempersiapkan akal dan jiwa mad'u, untuk kemudian 
terangsang dan bersedia menerima ajaran Islam itu. 

Tuntunan Islam untuk melaksanakan usaha menarik perhatian ini dapat 
dilihat dengan jelas, jika kita mengikuti cara-cara Al-Qur'an dan Sunnah 
RasuluLlah SaLlaLlahu 'alaihi Wasallam dalam mengetengahkan da'wah di 
kalangan masyarakat. Sebagai contoh misalnya, Al-Qur'an berulangkah menarik 
perhatian orang-orang musyrik untuk mendengarkan Ayat-ayat Al-Qur'an itu. 
Beberapa Surah dimulai dengan huruf-huruf Hija'iyyah seperti 

(*^ian sebagainya. Huruf-huruf yang terputus-putus ini mempunyai pengaruh 

yang besar dalam menggugah perhatian kaum Musyrikin, mendorong mereka 
untuk diam, tenang dan mendengarkan lanjutannya baik-baik; walaupun 

sebenarnya kaum Musyrikin itu sering menutup telinganya dengan hujung 
jarinya, jika mereka mendengar Ayat-ayat Al-Qur'an sedang dibacakan! 
Dan method yang diterapkan oleh Rasulullah Sallallahu 'alaihi Wasallam 
berda'wah, tidak lain ialah penafsiran secara 'amali tentang pengarahan dan 
Allah Subhanahu Wata 'ala dalam firman-Nya: 



"Ajaklah ummat manusia ke jalan Tuhanmu dengan kebijaksanaan dan dengan nasihat 

yang baik..." 

(Surah Al-Nahl: Ayat 125) 



a/ip 


"Barang siapa yang diberi nikmat kebijaksanaan, maka sesungguhnya ia telah diberi 

kebaikan yang banyak" 

(Surah Al-Baqarah: Ayat 269) 

Kebijaksanaan Rasulullah Sallallahu 'alaihi Wasallam ialah berusaha 
menggerakkan jiwa orang yang diserunya secara tidak langsung. Misalnya 
pernah ada seorang pemuda minta izin kepada beliau supaya diperbolehkan 
berzina. Maka Rasulullah Sallallahu 'alaihi Wasallam berganti tanya dengan 
pemuda itu apakah ia senang, kalau orang berzina dengan ibunya... dengan 
saudaranya yang perempuan... dengan anak puterinya... sehingga akhirnya 
orang itu insaf. Demikian juga, kebijaksanaan baginda dapat dilihat dalam cara 
baginda menarik perhatian orang kepada Islam, dan membimbing orang itu ke 
jalan yang benar, pada waktu seorang lelaki datang lalu mengatakan ia mahu 
masuk Islam, tetapi merasa berat untuk mengamalkan ajaran-ajarannya yang 
banyak. Maka Rasulullah Sallallahu 'alaihi Wasallam bersabda: 

Isu (Ja 

"Maukah engkau berjanji dengan saya untuk meninggalkan 

berdusta?" 


Orang itu mengira, tentu ringan sekali, ia diperintahkan meninggalkan 
satu dosa saja, iaitu berdusta. Orang itu bersedia dan lalu masuk Islam. Tetapi 

kemudian setiap ia teringat akan mengerjakan sesuatu perbuatan yang tidak 
baik, ia selalu teringat akan janjinya. Ia merasa, bahawa besok atau lusa, kalau 
bertemu dengan Rasulullah Sallallahu 'alaihi Wasallam maka ia mesti mengakui 
perbuatannya di hadapan Rasulullah Sallallahu 'alaihi Wasallam dan tidak boleh 
berdusta. Ia merasa segan dan malu, lalu tidak jadi mengerjakan pekerjaan yang 
tidak baik itu...! Demikian, akhirnya ia betul-betul menjadi orang baik...! 

Demikianlah seterusnya, kebijaksanaan yang baginda tunjukkan dalam 
menyampaikan ajaran Islam kepada mad'unya sesuai dengan kemampuan daya 
fikir mereka dan dengan nada yang dapat memberi kesan ke atas mereka. Dan 
pernah juga baginda menggerakkan suatu pohon besar, sebagai tanda benarya 
keNabian beliau, di hadapan seorang Badui yang datang menanyakan mukjizat 
beliau. Oleh sebab itu, maka termasuk kebijaksanaan dalam berda'wah, menarik 
perhatian masyarakat kepada Islam, berbicara dengan mereka dalam bidang 
yang dapat mereka fahami dan dengan nada yang menyebabkan mereka 
terangsang! Perlu diingatkan bahawa manusia itu berlain-lainan dalam segala- 
galanya, dalam kecerdasan dan ilmu pengetahuan, dalam tabi'at dan 
perasaannya! Dan juga berbeza-beza pula jalan fikiran dan daya fahamannya, 
serta kemahuan dan bakatnya. Kesemuanya ini mengharuskan Da'ie memilih 
pintu masuknya yang sesuai, untuk mempengaruhi jiwa mad'unya dan memilih 
cara yang sesuai dengan taraf kecerdasan orang-orang yang diserunya itu! 
Memang banyak kunci yang dapat dimanfaatkan untuk membuka pintu hati 
seseorang. Banyak bahan yang dapat dijadikan sebagai pengantar untuk 
meyakinkan mereka. Di antaranya: 

1. Da'ie mengemukakan suatu jalan keluar terhadap sesuatu masalah hidup yang sedang 
dihadapi oleh mad'unya. Atau Da'ie menawarkan jasa untuk menyelesaikan kesibukan 
mad'unya itu. 

2. Da'ie mengetengahkan suatu jalan penyelesaian terhadap sesuatu persoalan politik 
yang sedang hangat dan menyibukkan fikiran masyarakat. 

3. Da'ie mengadakan suatu kunjungan persahabatan (ziarah) yang mesra kepada 
seseorang, atau berbicara dengan mesra dalam sesuatu pertemuan menunggu acara 
dimulai atau pada waktu sama-sama berangkat ke masjid atau sama-sama pulang dari 
masjid. 

4. Da'ie menulis sesuatu rencana (artikel) dalam Majalah atau Harian. 

Demikianlah beberapa contoh cara menarik perhatian mad'unya. Dan 
Da'i tentu saja dapat memikirkan contoh yang lain-lain yang dapat 
menggerakkan fikiran dan perasaan mereka dan menyebabkan mereka lalu 
terangsang. 

Gerakan Islam dapat menarik perhatian orang kepada Islam, melalui 
celah-celah persoalan hidup yang mereka hadapi, baik yang kecil ataupun yang 
besar. Apalagi kalau misalnya Da'ie turut mengambil bahagian dalam 
menyelesaikan sesuatu persoalan yang penting dengan cara yang baik, terutama 
persoalan politik. Kalau Da'ie pandai memberi jalan keluar yang sesuai dengan 
ajaran Islam dan di bawah sinar Islam, maka penyelesaiannya itu mungkin akan 
menampakkan kepada masyarakat, bagaimana kekeliruan politik yang sedang 
diterapkan. Apa yang perlu Da'ie harus bersabar, kerana mungkin untuk 
timbulnya kesedaran itu memerlukan waktu. Namun selanjutnya, peristiwa itu 
akan mengarahkan pandangan masyarakat kepada Islam. Tingkah-laku dan 
perjalanan Da'ie akan menjadi contoh yang mendorong mereka untuk 
mempelajari lebih banyak lagi, fikrah-fikrah serta pengertian dan pandangan 
Islam. 


Dengan demikian jelaslah, bahawa Da'wah dalam bentuk Harakah 
Islamiyyah akan dapat memanfa'atkan setiap persoalan yang timbul di kalangan 
masyarakat untuk menarik perhatian masyarakat, sehingga mereka bertindak 
melenyapkan tradisi- tradisi Jahiliyyah yang masih ada. Secara tidak langsung, 
akan menyebabkan perhatian mereka tertarik kepada Islam, mula-mula dengan 
dorongan ingin tahu bagaimana Islam itu selengkapnya. Lalu Da'i berusaha 
supaya mereka mempelajari cara berfikir dan buah fikiran berdasarkan ajaran 
Islam dan bagaimana ni'mamya berpegang serta beriltizam dengan prinsip- 
prinsip Islam. Mereka akan merasakan keagungan Islam, lalu turut 
menikmatinya dan berjihad menegakkan ajaran-ajarannya. 

C. HUBUNGAN LANGSUNG DENGAN INDIVIDU 
(Hisalu'I-Fardiyyah) 

Pengalaman sudah cukup banyak telah dilalui oleh gerakan-gerakan 
Islam di bidang Da'wah, dalam usaha menyebarkan ajaran Islam di kalangan 
masyarakat. Sebagai hasilnya diperoleh kesimpulan yang meyakinkan bahawa 
hubungan individu (fardi) secara langsung, itulah yang banyak membawa 
kejayaan dalam menarik perhatian orang kepada Islam, dan menambah kegiatan 
bergerak di kalangan kaum Muslimin itu sendiri. Untuk mengadakan hubungan 
dalam bentuk fardi itu perlu diingat hal-hal yang berikut: 

1. Pengertian hubungan individu secara langsung 

Hubungan yang dimaksudkan di sini ialah bahawa tiap-tiap individu dan 
angkatan Da'ie yang telah bergabung dalam suatu jamaah masing-masing 
berusaha untuk mendapati teman baru. Mula-mula mereka mesti berusaha 
menarik orang luar kepada (memahami) fikrah Islamiyyah kemudian untuk 
turut menikmati ajaran-ajaran itu, dan akhir sekali membawa mereka ikut serta 

dalam Harakah Islamiyyah. 

Individu! Setiap individu mestilah hidup secara wajar, dalam suatu 
masyarakat yang menghubungkan dia dengan anggota masyarakat yang lain, 
dengan pertalian yang bermacam-macam. 

Pertalian itu mungkin kerana hubungan kekeluargaan atau hubungan 
persahabatan, mungkin hanya teman yang pernah bertemu di jalan, atau secara 
kebetulan bersama-sama mengurus suatu keperluan bersama... dan 
sebagainya....! 

Di sinilah Da'ie memanfaatkan segala macam hubungan dan suasana 
sebagai satu kesempatan untuk menyebarkan FIKRAH-FIKRAHNYA ke tengah- 
tengah gelanggang dan berusaha meyakinkan orang lain terhadap kebenaran 
buah FIKRAHNYA itu. Dan setelah adanya hubungan yang secara kebetulan itu, 
maka Da'ie harus berusaha mengalihkan hubungan itu menjadi suatu usaha 
yang diarahkan kepada penghayatan ajaran-ajaran Islam. Para Da'ie harus 
berusaha membukakan pintu Islam seluas-luasnya di hadapan teman barunya 
itu. Dan untuk itu, tentu saja para Da'ie harus berusaha pula, agar cara 
hidupnya, dan dari segala sudut sehingga ia merupakan gambar yang hidup, 
yang dapat menunjukkan contoh penghayatan ajaran-ajaran Islam, di mana saja 
ada kesempatan. 


Para Da'ie perlu mengingat, bahawa sebenarnya, setiap individu itu hidup 
dan meninggalkan kesan sebagai jasanya sendiri. Jasanya itulah yang 
menunjukkan bagaimana nilai wujudnya. Sedang wujud yang sia-sia tanpa jasa 
itu, adalah wujud yang sama tarafnya dengan makhluk lain, termasuk haiwan- 
haiwan dan benda-benda mati. Oleh itu nilai seorang Muslim itu tidaklah 
terletak pada wujudnya saja, tetapi terletak pada jasa yang pernah 
ditinggalkannya kepada alam raya ini, berupa karya dan jasa. Maka 
sewajarnyalah para pendokong risalah Islam yang kini membawa tugas 
keRasulan itu hidup untuk tugasnya dan demi tugasnya itu, dan bahawa 
tugasnya itulah lingkaran tempat beredar segala pemikiran dan kegiatannya. 
Dan dengan demikian dapatlah ikrarnya yang diajarkan dalam Ayat yang mulia; 


#/S.tj( 




162 ) 



gmpjll 


"Katakanlah, sesungguhnya solatku dan 'ibadahku, serta hidupku dan matiku, bagi Allah 
Tuhan semesta alam. Tidak ada sekutu bagi-Nya, dan demikian itulah yang 

diperintahkan kepadaku 

(Surah Al-An'am: Ayat 162, 163) 

2 . Hubungan individu merupakan tugas keagamaan: 

Al-Akh Muslim perlu mengingati bahawa kepentingan berda'wah, 
menyampaikan ajaran Islam kepada seluruh ummat manusia, itu hukumnya 
wajib, menurut agama. Berusaha melenyapkan kemungkaran dan meratakan 
kemakmuran adalah tugas dari tiap-tiap individu. Tugas ini tidaklah gugur 
kerana seseorang menjadi anggota dan suatu harakah dan turut aktif dalam 
segala kegiatannya. Kewajiban ber'amal menurut Islam dibebankan kepada 
setiap Muslim, baik di daerahnya ada jama'ah ataupun tidak. Jadi, membentuk 
jama'ah dalam Islam, maksudnya ialah untuk mengatur kegiatan-kegiatan 
individu, supaya dapat disusun menjadi suatu gerakan. Kemudian, gerakan itu 
dapat diarahkan sesuai dengan kemajuan zaman dan dapat disalurkan sehingga 
menjadi suatu tenaga raksasa yang dapat menyelesaikan persoalan-persoalan 
besar. Dan sudah jelas, bahawa persoalan-persoalan yang besar itu tidak dapat 
diselesaikan oleh individu-individu yang terpisah-pisah, walau bagaimanapun 
banyak jumlahnya...! 


Sebenarnya kalau kita meneliti Ayat-ayat Al-Qur'an dan Hadith-hadith 
Rasulullah, maka akan nampak jelas, bahawa perintah berda'wah itu ditujukan 
kepada individu, kepada tiap-tiap orang. Sebagai contoh Allah menyatakan: 



"Dan tidak ada orang yang lebih baik kata-katanya dair seorang yang berda'wah 
mengajak ummat kepada agama Allah, dan ber'amal salih, dan berkata: Sesungguhnya 
saya termasuk golongan kaum Muslimin. " 

(Surah Fusilat: Ayat 33) 




"Oleh sebab itu berda'wahlah dan beristiyamahlah sebagaimana yang diperintahkan 
kepadamu, dan janganlah engkau mengikuti kemahuan mereka..." 

(Surah Al-Syura: Ayat 15) 


"Ajaklah ummat manusia ke jalan Tuhan-mu dengan kebijaksanaan dan dengan nasihat 

yang baik..." 

(Surah Al-Nahl: Ayat 125) 

tipnpjt? 







"Dan ajaklah ummat ke jalan Tuhan-mu; sesungguhnya engkau benar-benar berada di 

atas petunjuk yang lurus. " 

(Surah Al-Hajj: Ayat 67) 

"Barangsiapa di antara kamu melihat sesuatu kemungkaran, maka hendaklah ia 
mengubahnya dengan tangannya; kalau tidak sanggup, maka hendaklah ia merubahnya 
dengan lidahnya; kalau tidak sanggup, maka hendaklah ia merubahnya dengan hatinya, 

dan yang demikian selemah-lemah Iman. " 

(H.R. Muslim) 

"Semuanya kamu adalah penggembala (pemimpin) dan Semuanya kamu akan diminta 
bertanggung) awab terhadap apa yang digembalakannya. " 

(H.R. Bukhari dan Muslim) 

Perlu diperhatikan, bahawa kadang-kadang di kalangan para rohaniawan 
keliru dengan menafsirkan Ayat-ayat dan Hadith-hadith ini! Mereka mengira, 
bahawa tugas Da'wah itu hukumnya fardu kifayah dan dibebankan hanya 
kepada para spesialis, iaitu mereka yang memiliki keahlian, bakat dan ilmu 
pengetahuan untuk melaksanakan tugas itu. Untuk menjadi Da'i, seseorang itu 
harus mempelajari AL-Qur'an secara mendalam, diikuti dengan Tafsir dan 
'Ulumul Qur'annya dan juga harus mempelajari Hadith-hadith Rasulullah 
Sallallahu 'alaihi Wasallam serta Musthalahnya, serta ilmu Pengetahuan Agama 
Islam serta Fiqih dan Ushul Fiqihnya, ditambah dengan ilmu Pengetahuan 
Umum yang mencakup ilmu-ilmu Sosial, Politik dan Ekonomi, dilengkapi 
dengan ilmu Da'wah dan publisiti...! Bagi mempelajari ilmu-ilmu yang sebanyak 
itu hanyalah dapat dijangkau oleh sebahagian kecil dari kaum Muslimin yang 
beruntung mendapat kemampuan dan kesempatan untuk belajar sedemikian 
luas...! 


Dalam hal ini penulis, berpendapat, bahawa sebenarnya persoalannya 
jauh lebih sederhana dari itu! Golongan ruhaniyyah, kalau sudah mengerti betul- 
betul tentang sesuatu ajaran Islam, sudah dapat mengamalkannya dan pandai 
pula menyampaikannya dengan jelas dan sederhana, maka sudah cukuplah itu 
sebagai perbekalannya untuk mulai menginjakkan kakinya, tep'un ke bidang 
da'wah. Rasulullah Sallallahu 'alaihi Wasallam sudah berpesan: 

"Kamu sekalian, sampaikanlah daripadaku, walaupun hanya 
satu Ayat saja . " 

(Hadith riwayat Imam Bukhari) 

Jadi, dalam suasana seperti itu. Dai harus memulakan kerjanya dengan 
hati-hati. Ia melaksanakan tugasnya sambil mengingat hal-hal yang berikut; 

a. Insaf tentang kadar pengetahuannya dalam memahami ajaran-ajaran Islam, 
dan berusaha untuk selalu ber'amal sesuai dengan taraf pengetahuannya itu. 

b. Mengamalkan secara berterusan ajaran-ajaran yang telah diketahuinya itu, 
mengamalkan ilmunya walaupun sedikit, dalam segala tingkah laku dan tindak- 
tanduknya. 

c. Berusaha secara berterusan untuk menambah pengetahuannya tentang Islam, 
dan berusaha untuk mengikuti kemajuan zaman yang baik, bersikap terbuka 
mempunyai daya fikir dan membina. 

Jadi, yang penting ialah supaya setiap individu dan kaum Muslimin 
menjadikan dirinya sebagai seorang Da'i. Sudah itu ia mestilah memulakan 
tugas sebagai da'i. Sebagai seorang da'i ia hendaknya ingat bahawa pekerjaan 
awal da'wahnya akan mengharungi banyak suka dan duka sama seperti 
memulakan satu kerja yang baru. Kadang-kadang menghadapi halangan 
malahan ada kalanya mengalami kegagalan, sama seperti memulakan sesuatu 
usaha baru yang lain. Namun demikian setelah para pendokong dan perintis 
melalui titik "memulai" itu, maka jalan yang terbuka lebar mulai nampak, 
terbentang di hadapannya. Halangan-halangan yang memagarinya satu demi 
satu akan tersingkir ke pinggir, hari demi hari akan berguguran seperti daun 
yang telah tua...! Dan akhirnya sang perintis akan mulai menanjak, setapak demi 
setapak. Ajaran-ajaran Islam akan dapat diratakan di bumi ini sedikit demi 
sedikit, hari demi hari... Insya' Allah...! 

3. Halangan-Halangan 

Bencana "menyendiri, dengan fikiran yang beku dan tidak berkembang" 
itu sering menimpa para Da'i. Nampaknya sebabnya hanya satu, iaitu: "takut 
kepada sesama manusia, takut menghadapi masyarakat"! 

Mungkin para Da'i kurang percaya pada dirinya sendiri; jadi, sebelum 
berda'wah, perlulah ia meningkatkan kepercayaan ini! 

Atau mungkin takut kalau-kalau sumber rezekinya terancam, sehingga 
Da'i selalu menenggang rasa kalau berbicara! Jika hal ini yang terjadi, maka para 
Da'i ertinya bersifat "pengecut". Maka seharusnya ia merawat jiwanya sendiri 
lebih dahulu, sebelum berusaha menghadapi orang lain. Atau mungkin para 
Da'i tersebut memiliki perusahaan yang rasanya perlu difikirkan, walaupun 
kepentingannya berhadapan dengan kepentingan Islam! 

Perasaan takut menghadapi manusia dan sebagainya, itu, tidaklah 
sewajarya menjadi sifat orang yang beriman; kerana Iman itu sendiri 
menyebabkan orangnya bersifat pemberani. Ia berani menegakkan kebenaran, 
dan berani membelanya. Dan inilah yang dimaksudkan dalam Firman Allah 
Subhanahu Wata'ala. 



1 * 8 ^ 


"Orang-orang yang (beriman) apabila orang mengatakan kepada mereka; "Hati-hatilah 
kamu, sesungguhnya orang banyak sudah berkumpul untuk menyerang kamu. Takutlah 
kamu kepada merekal" (Mendengar ancaman yang seperti itu) orang-orang yang 
beriman itu akan bertambah kuat Imannya, dan mereka akan berkata: "Cukuplah Allah 
tempat kami menyerahkan diri. Dialah tempat berserah yang sebaik-baiknya. Maka 
mereka kembali dengan ni'mat dan kurnia yang besar dari Allah, mereka tidak terkena 

bencana apa-apa 

(Surah Ali-Tmran: Ayat 173-174) 

Dan pengertian inilah yang tersirat dalam Hadith Rasulullah Sallahuahu 'alaihi 
Wasallam: 

"Saya diperintahkan supaya mengatakan yang benar, walaupun pahit. " 

Dan dalam Hadith yang lain beliau bersabda: 

"Saya diperintahkan supaya mengataan yang benar, dan supaya saya tidak takut kepada 
celaan orang dalam menegakkan agama Allah. " 

Tindakan lari, menyendiri dan menghindar, menjauhkan diri dan 
pertempuran, adalah sifat orang-orang yang ragu-ragu, yang maju-mundur, 
kerana lupa terhadap Firman Allah Subhana Wata'ala: 



"Katakanlah, sekali-kali tidak akan menimpa kami, melainkan apa yang telah ditetapkan 
oleh Allah bagi kami. Dialah Pelindung kami, dan hendaklah hanya kepada-Nya orang- 

orang yang heriman menyerahkan diri . " 

(Surah Al-Taubah: Ayat 51) 

Mungkin mereka itu menyangka bahawa mereka akan dapat berlindung 
ke dalani bentengnya, agar tidak terkena ketentuan Takdir ilahi. Mungkin 
mereka lupa terhadap Firman Allah Subhanahu Wata 'ala 



"Di mana saja kamu berada, kematian akan mendapatkan kamu, walaupun kamu berada 
di dalam benteng yang tinggi lagi kukuh...." 

(Surah Al-Nisa': Ayat 78) 

Kepada mereka itu dan rakan-rakanya Allah Subhanahu Wata' ala berfirman: 





"Mereka itulah orang-orang yang mengatakan kepada saudara-saudaranya sedang 
mereka tidak turut pergi berperang: "Sekiranya mereka mengikuti kami, tentulah mereka 
tidak terbunuh." Katakanlah: "Kamu sekalian tolaklah kematian itu dari dirimu, jika 

kamu orang-orang yang benar . " 

(Surah Ali 'Imran: Ayat 168) 


Dan dalam Ayat lain, Allah Subhanahu Wata 'ala berfirman: 





"Katakanlah: Sesungguhnya, kematian yang kamu lari daripadanya, maka sebenarnya 
kematian itu akan menemui kamu, kemudian kamu akan dikembalikan kepada Allah, 
Yang mengetahui apa-apa yang ghaib dan yang nyata, lalu Dia akan memberitakan 
kepada kamu, apa-apa yang dahulu selalu kamu kerjakan." 

(Surah Al-Jum'ah: Ayat 8) 

Di samping itu, ada pula yang segan ber'amal untuk Islam, kerana merasa 
khuatir terhadap kesejahteraan mereka, serta rezeki dan sumber penghasilannya. 
Mereka memperhitungkan hal itu dengan teliti. Dan mereka ini hanyalah 

mungkin untuk menjadi hamba dan bumi dan segala kesenangannya yang 
murahan. Memang orang-orang yang seperti ini seharusnya berhati-hati 
terhadap segala apa yang memperlambat keberangkatan mereka dan 
menghalang gerakannya itu! 

Wahai para Da'i, memang kita ditugaskan supaya bekerja dan berusaha, 
dan jangan melupakan bahagiannya di dunia ini. Dalam Al-Qur'an 
diperintahkan: 



"Dan carilah dalam apa yang diberikan oleh Allah kepadamu, kesenangan hidup di 
kampung Akhirat; dan janganlah engkau melupakan bahagianmu di dunia ini. Dan 
berbuat baiklah, sebagaimana Allah telah berbuat baik kepadamu...." 

(Surah Al-Qasas: Ayat 77) 

Para Da'i seharusnya menempatkan Ayat ini dalam saku bajunya, dan 
tidak disimpannya dalam hatinya. Dan supaya Ia memanfa'atkan Ayat ini untuk 
perkerjaan yang baik, dan bukanlah supaya ia dipekerjakan oleh perintah ini 
kepada yang tidak baik. Da'i mengarahkan perhatiannya kepada Ayat ini, tetapi 
bukan dengan cara membelakangkan perintah-perintah yang lain-lain, terutama 
perintah Jihad, perintah berjuang untuk menegakkan agama Allah. . ..! 

4. Kebaikan hubungan fardiyyah (individu): 

Hubungan fardi (individu) secara langsung, itu banyak kebaikannya, 
sukar untuk menghitungnya satu per satu. Cukuplah kita utarakan di sini, 
bahawa hubungan individu itu memberi kesempatan kepada rakan-rakan Da'i 
untuk mengenal dari dekat, unsur-unsur yang akan ditariknya dengan 
Da'wahnya, dan dapat pula ia menyampaikan ajaran Islam itu secara 
berdekatan. Da'i juga dapat menyelami keadaan mereka dan kesulitan yang 
mereka hadapi. Jadi, untuk selanjutnya mudahlah Da'i menetapkan langkah dan 
pengarahan serta penanggulangan kesulitan mad'unya. Sedang hubungan secara 
jama'ah, itu tidak dapat menjangkau hasil-hasil 'amali (praktikal) yang langsung 
menemukan penyakit dan merencanakan ubatnya. 

Termasuk juga kebaikan hubungan secara fardi itu, ialah Da'i dapat 
menempatkan rakan-rakanya tanpa kecuali di hadapan tanggung-jawab dan 
kewajipan mereka. Dengan demikian, maka usaha Da'wah itu tidak lagi terbatas 
di kalangan segelintir orang-orang yang bertugas di lapangan itu yang 

berkepentingan untuk mengarahkan dan menuntun. Sesungguhnya diwajibkan 
kepada setiap al-akh untuk mengepakan pekerjaan yang mendatangkan hasil 
dalam bahagiannya, dalam batas-batas yang dimungkinkan oleh kemungkinan, 
kesanggupan dan kemampuannya. . ..! 

Oleh sebab itu, sewajibnya ia menempatkan jama'ahnya sebagai suatu 
medan atau arena tempat ia bekerja. Semuanya bekerja di dalamnya dan 
semuanya berperanan sehingga tidak ada kesempatan untuk menganggur dan 
bermalas-malasan 

Di antara kebaikan hubungan secara fardiyyah juga ialah bahawa cara 
bekerja ini menghindarkan anggota-anggotanya dari terlalu banyak bergerak di 
luar keperluan yang kadang-kadang didorong oleh suasana politik. Demikian 
juga cara ini menolong Da'i untuk menghadapi persoalan yang dihadapkan 
kepadanya dengan cara berdiskusi tentang masalah itu dengan menguraikannya 
secara panjang lebar dan terperinci. Hal ini tidak dapat dijangkau dengan 
hubungan jama'i, seperti dalam pertemuan-pertemuan, perayaan-perayaan atau 
ceramah-ceramah. 

Dengan demikian jelaslah bahawa hubungan individu itu adalah cara 
yang produktif dan berhasil, dapat mengemukakan hasilnya tanpa ramai dan 
sibuk. Dan dengan gerakan itu Da'i dapat sampai ke maksud yang dituju dengan 
usaha yang semudah-mudahnya, dan dalam waktu yang sesingkat-singkatnya 
Akhirnya perlu diingat, bahawa rakan-rakan para Da'i perlu menempatkan di 
hadapan kedua mata mereka, dan supaya selalu mengiang-ngiang di telinga 
mereka, sabda Rasulullah Sallallahu 'alaihi Wasallam: 

"Sesungguhnya, Allah menunjuki dengan berkat usahamu, satu orang, itu lebih baik 
bagimu daripada dunia ini dan segala isinya . " 

(H. R. Thabrani). 

D. FAKTOR-FAKTOR YANG MEMBAWA KEJAYAAN: 

Para Da'i perlu menyediakan tanah yang subur dan boleh mendatangkan 
hasil sebagai menabur bibit Da'wahnya. Seharusnya Ia sanggup menjelajah dan 
mengarahkan jalan fikiran masyarakat yang dihadapinya. Ia harus sanggup 
mengarahkan da'wahnya di hadapan segala macam lapisan masyarakat dan di 
segala penjuru. Untuk itu Da'i perlu memperhatikan beberapa faktor, di 
antaranya: 

1. Gaya bahasa yang baik 

Bahasa yang baik itu merupakan faktor utama yang akan menjimatkan 
waktu dan tenaga Da'i. Dengan gaya bahasa yang baik, Da'i dapat sampai 

kepada ajuannya dengan mudah. Dalam segala kesempatannya untuk 
berda'wah, Da'i tetap memerlukan bahasa yang baik itu, baik untuk menulis, 
ataupun untuk berkhutbah, apalagi untuk bercakap-cakap atau mengadakan 
tanya-jawab. Bahasa yang baik, sama perlunya untuk Da'wah di peringkat 
tempatan, nasional atau internasional, baik di bidang politik, ataupun di bidang 
pendidikan dan kemahasiswaan! 

Untuk dapat mengetengahkan bahasa yang baik, Da'i harus mengenal 
betul-betul taraf kecerdasan masyarakat yang menjadi sasarannya ini 
merupakan faktor utama, perbekalan Da'i dalam melaksanakan tugasnya. Da'i 
harus mempelajari permasalahan serta kemahuan dan jalan fikiran mad'unya. 
Sama seperti Doktor, menyelidiki sumber-sumber penyakit serta perkembangan 
dan tahap-tahap peningkatannya. Kemudian, Doktor merumuskan punca-punca 
yang menyebabkan timbulnya penyakit itu, berdasarkan pengetahuannya yang 
pasti tentang ciri-ciri sesuatu penyakit dan cara-cara penyembuhannya!. 
Da'i yang berpengalaman, sama seperti Doktor yang berjaya. Ia mengetahui dari 
mana ia harus mulai dan bagaimana cara memulainya. Dan semestinya ia tidak 
memulai tugasnya sebelum lengkap berada di tangannya alat-alat yang 
memungkinkan pemeriksaan serta perumusan penyakit dan penentuan ubat. 
Dan dengan demikian, maka rentetan pekerjaannya tidak hanya merupakan 
percubaan-percubaan yang gagal dan tindakan-tindakan mendadak...! 

Masyarakat sekarang ini bergolak, menerima banyak pemikiran dan 
pengarahan. Kesemuanya menarik perhatian orang dengan propaganda dan 
daya tariknya yang diutarakan dengan gaya bahasa yang menarik. Propagandis 
mendekati masyarakat dan pintu masuk, sehingga mereka benar-benar 
mendengarkan dan memperhatikan propagandanya itu, mendatangi mereka 
dan sudut di mana mereka merasa dan menyedani Propagandis menyapu luka 
mereka dan memicit anggota mereka yang sakit dan menunjukkan jalan keluar 
bagi kesulitan yang mereka hadapi...! 

Di pihak lain para Da'i seharusnya tidak lebih sedikit pemerliharaan dan 
penelitiannya tentang gaya bahasa yang dipakainya. Jangan sampai para Da'i 
berbicara dengan para pekerja yang setiap harinya letih bekerja, dengan 
mengemukakan "Bahasa yang kaku." Jangan sampai mereka mengadakan 
soaljawab dengan sasaran yang menyanggah da'wahnya itu dengan 
mengemukakan hujjah yang beremosi. Mereka harus mempersiapkan untuk 
tiap-tiap jenis sasarannya suatu gaya bahasa yang sesuai dengan mereka. Dan 
untuk itu Rasulullah Sallallahu 'alaihi Wasallam berpesan: 

"Berbicaralah kamu dengan manusia menurut taraf kecerdasan mereka." 

Agama Islam sekarang ini memerlukan para Da'i yang mampu 
mengetengahkan ajaran-ajaran Islam dengan bahasa yang menarik; 
mendekatkan dan bukan menjauhkan orang; memberi penjelasan dan bukan 
membingungkan; berbuat baik dan bukan berbuat tidak baik. Dan berapa 
banyak Da'i yang memburukkan agama Islam kerana Da'wahnya yang tidak 
baik. Mereka merosakkan Islam, pada hal mereka merasa berbuat baik kepada 
Islam. 


Dengan demikian nyatalah bahawa tugas para Da'i itu penting dan 
tanggung-jawab mereka besar. Oleh sebab itu seharusnyalah dilengkapi unsur- 
unsur kenyataan yang positif dan seimbang dalam gaya bahasa para Da'i. 

2. Antara keras dan lemah-lembut 

Jiwa manusia mempunyai tabi'at sayang kepada orang yang berbuat baik 
kepadanya. Sebaliknya tindakan yang keras dan kasar menyebabkan jiwa 
manusia kadang-kadang terdorong untuk takabbur bertahan dalam 
kesalahannya dan menghindari orang yang menegurnya, akhirnya ia 
menonjolkan kebanggaannya dalam mengerjakan dosa itu. Sedang lemah lembut 
yang kita kemukakan di atas, bukanlah maksudnya menutupi kesalahan, ria' 
dan munaflq. Lemah-lembut maksudnya mengemukakan nasihat demi 
kesejahteraan orang yang diseru menganjurkan kebaikan dan jasa dengan gaya 
bahasa yang memberi dan menimbulkan kesan, dapat membuka pintu hati dan 
melapangkan dada. Terutama kalau Da'wah itu ditujukan kepada Kaum 
Muslimin sendiri, tidaklah wajar Da'i secara kasar membentak-bentak mereka 
dengan kata-kata yang kasar dan suara yang keras, terhadap sesuatu kesalahan 
yang mereka perbuat...! 

Marilah kita renungkan tuntunan Al-Qur'an dan suruhan Ilahi, yang 
ditujukan kepada "Musa dan Harun." Allah Subhanahu Wa Ta'ala menasihati 
mereka berdua, supaya mereka memulai pembicaraannya dengan lemah-lembut 
dan baik pada waktu mereka ditugaskan menghadap Fir'aun yang begitu 
sombong. Allah Subhanahu Wa Ta'ala berfirman: 



"Pergilah kamu berdua kepada Fir'aun; sesunguhnya ia sombong, melewati batas. Kamu 
berdua berbicaralah dengan dia, dengan kata-kata yang lemah-lembut, agar dia sedar dan 

takut kepada Allah..." 

(Surah Taha: Ayat 43,44) 

Malahan lebih dari itu, banyak sekali petunjuk-petunjuk dalam Al-Qur'an 
dan tuntunan Rasulullah Sallallahu 'alaihi Wasallam, dalam mempraktikkan 
sikap lemah lembut dan menghindari sikap keras dan kata-kata yang kasar. 
Kesemuanya itu menguatkan keyakinan, bagaimana besarnya pengaruh sikap 
lemah-lembut ini dan bagaimana nilainya dalam pengarahan Dakwah. 
Pada akhir Surah Al-Nahi, Allah Subhanahu 'Wata'ala berfirman, 
memerintahkan Rasulullah Sallallahu 'alaihi Wasallam agar baginda berda'wah 
dengan menggunakan kebijaksanaan dan memberi nasihat ataupun berdebat 
dengan baik. Allah Subhanahu Wata'ala berfirman: 



"Ajaklah manusia ke jalan Tuhanmu dengan kebijaksanaan, dan dengan nasihat yang 
baik; dan berdebatlah dengan mereka, dengan cara yang paling baik. Sesungguhnya 
Tuhanmu, Dia-lah yang lebih mengetahui, siapa yang sesat dan jalan-Nya, dan Dialah 
yang lebih mengetahui, siapa yang mengikuti petunjuk" 

(Surah An-Nahl: ayat 125) 

Ibnu Katsir menafsirkan Ayat ini dengan katanya: 'Maksudnya, siapa 
yang perlu mengadakan perbincangan dan perdebatan, maka hendaklah ia 
lakukannya dengan cara yang baik, lemah lembut dan mengucapkan kata-kata 
yang halus. Dalam Surah Ali 'Imran, Al-Qur'an menunjukkan manfa'at dari 
sikap lemah lembut itu, dalam usaha untuk menarik minat masyarakat yang 
diserunya Allah Subhanahu Wata 'ala berfirman: 



"Maka sesungguhnya hanya dengan rahmat Allah, engkau dapat bersikap lemah lembut 
kepada mereka. Dan kalau sekiranya engkau bersikap kasar dan berhati keras tentulah 

mereka akan lari dari sekelilingmu...." 

(Surah Ali Tmran: ayat 159) 

Sehubungan dengan tafsir ayat ini, 'Abdullah Ibn 'Umar berkata: 
"Sesungguhnya saya melihat sifat Rasulullah Sallallahu 'alaihi Wasallam ini 
dalam Kitab-kitab terdahulu. Di sana termaktub: "Dia bukanlah orang yang 
kasar kata-katanya dan juga tidak keras hatinya dan tidak mau ribut di pasar- 
pasar. Dan Ia tidak mahu membalas kejahatan dengan kejahatan, tetapi 
ia suka memaafkan dan melupakan kesalahan orang." 

Dalam riwayat hidup Rasulullah Sallallahu 'alaihi Wasallam kita dapati 
contoh-contoh peristiwa yang merupakan cara yang jelas, bagaimana Rasulullah 
Sallallahu 'alaihi Wasallam melaksanakan da'wah dengan lemah lembut. Abu 
Umamah menceritakan: Pada suatu hari, ada seorang anak muda datang 
mengadap Rasulullah Sallallahu 'alaihi Wasallam sambil berkata: 

"Wahai Rasulullah, apakah Rasulullah mengizinkan saya herzina?" 

Mendengar pertanyaannya itu, orang ramai lalu marah kepadanya. 
Tetapi, Rasulullah Sallallahu 'alaihi Wasallam bersabda: 

"Kamu sekalian, dekatkanlah dial Marilah, dekatlah engkau ke maril" 

Anak muda itu mendekat, sehingga ia duduk di hadapan dengan 
Rasulullah Sallallahu 'alaihi Wasallam, lalu Rasulullah Sallallahu 'alaihi 
Wasallam bertanya kepadanya: 

Apakah engkau suka, kalau orang berzina dengan ibumu..." 

Anak muda itu menjawab: 

"Tidak semoga Allah menjadikan aku penebus Rasulullah. " 

Rasulullah Sallallahu 'alaihi Wasallam bertanya lagi: 

"Demikian juga orang lain tidak senang kalau orang berzina dengan ibumu. Lalu, apa 
engkau suka, kalau orang berzina dengan anak perempuan mu?" 

Anak muda itu menjawab: 

"Tidak semoga Allah menjadikan aku penebus Rasulullah." 

Rasulullah Sallallahu 'alaihi Wasallam bersabda lagi: 

"Demikian juga, orang lain tidak suka kalau orang berzina anak perempuannya. Lalu, 
apakah engkau suka, kalau orang berzina dengan saudara perempuanmu?" 

Selanjutnya, Ibnu 'Auf menjelaskan, bahawa Rasulullah Sallallahu 'alaihi 
Wasallam menyebutkan lagi satu per satu, saudara perempuan dari Ayah, 
saudara perempuan dari ibu... sedang anak muda itu menjawab tiap-tiap 
pertanyaan Rasulullah dengan: 

"Tidakl Semoga Allah menjadikan aku penebus Rasulullah." 

Akhirnya Rasulullah Sallallahu 'alaihi Wasallam meletakkan tangan 
baginda ke dada anak muda itu, dan baginda berdoa: 

"Ya Allah, bersihkanlah hatinya dan ampunilah dosanya, dan peliharalah 

kehormatannya. " 

Semenjak peristiwa itu tidak ada sesuatu yang dibenci oleh anak muda itu 
selain dan zina. (Hadith Riwayat Ahmad). 

Gaya bahasa dalam berda'wah itu seharusnya selalu meningkat dan 
diperbaharui, sesuai dengan suasana, dan dalam batas-batas yang diizinkan 
dalam Islam. Mudahnya ajaran Islam itu mengharuskan Da'i supaya ber'amal 
sesuai dengan tuntutan zaman, dan dengan bermacam-macam pendekatan yang 
diperbolehkan. Da'i harus memanfa'atkan segala macam cara untuk 
menyampaikan ajaran Islam kepada masyarakat, sebagai suatu peraturan hidup 
(NIZAMU'L-HAYAT), pedoman yang sebaik-baiknya dalam menempuh 
kehidupan ini. Da'i harus menyampaikannya dengan cara yang paling bijaksana, 
dan mencari cara dengan pengertian yang mudah inilah yang dimaksudkan 
dalam sabda Rasulullah Sallallahu 'alaihi Wasallam: 

Kebijaksanaan itu adalah sesuatu benda yang hilang dari seorang yang 
beriman. Di mana saja ia menemukannya, maka dialah orang yang paling berhak 
untuk memungutnya." 

Dan Rasulullah Sallallahu 'alaihi Wasallam bersabda pula: 

"Kamu sekalian, ambillah hikmah itu, dari mana-mana bekas yang mengeluarkannya . " 

3. Mahu ke mana kita? 

Da'i harus menyampaikan Da'wahnya dengan bahasa yang baik. Untuk 
itu, dia perlu memiliki bekal yang cukup. Bekal yang paling utama ialah 
pengertian yang jelas tentang tujuan Da'wah yang akan dicapainya. Sebelum 
memulakan tugasnya, Da'i harus menetapkan gambaran dan rumusan yang jelas 
tentang maksud dan tujuan Da'wahnya. Pengertian itu akan membantu dan 
menentukan bagaimana gaya bahasa yang sesuai untuk mad'unya itu dan 
kaedah yang mana yang akan dikemukakannya dan bagaimana caranya. 

Di pihak lain, pengetahuan Da'i terhadap tujuan Da'wahnya tentu saja 
akan menjimatkan waktu dan tenaganya. Ia dapat menetapkan titik tolak dalam 
persediaannya untuk berda'wah. Ia memulakan tugasnya di atas landasan 
pengertian yang jelas. Jadi, ia tidak melangkah dengan meraba-raba dan juga 
tidak memasuki rumah tanpa melalui pintunya. Ia tidak memulai tugasnya 
tanpa memperhitungkan akibat dan hasil yang akan diraihnya. 

Sikap yang demikian itulah yang dimaksudkan dalam tuntunan Ulahi: 

Affi^^Ci^l|EpCIIM7o) 



"Wahai orang-orang yang beriman, bertaqwalah kamu kepada Allah, dan ucapkanlah 
perkataan yang tepat; nescaya Allah akan memperbaiki bagimu amalan-amalan mu, dan 
mengampuni dosa-dosamu. Dan barangsiapa yang ta'at kepada Allah dan Rasul-Nya 
maka sesungguhnya ia telah mendapat kemenangan yang besar. " 

(Surah al-Ahzab: Ayat 70-71 ) 

Memang benar berda'wah itu mudah dan sukar. Mudah, jika batas-batas 
dan jarak yang akan ditempuh sudah diketahui oleh Da'i dengan jelas. 
Selanjutnya ia akan tetap berjalan di atas landasannya dan akan tetap 
mengingati dasar dan peraturannya. Tetapi da'wah itu sukar, jika Da'i bingung 
memilih jalan yang akan ditempuhnya dan kebetulan pula Taufiq ilahi tidak 
bersamanya. Memang benar kata Sya'ir: 

"Jika seorang pemuda tidak mendapat pertolongan Allah..., maka musuhnya yang paling 
kejam... Tidak lain ialah buah fikirannya sendiri..." 

Justeru itu Da'i harus menginsafi, apakah yang menjadi tujuannya dalam 
setiap langkah yang ditempuhinya dalam berda'wah..., baik di waktu ia 
berkhutbah ataupun menulis, jika ia mengadakan soal jawab atau wawancara, 
dalam suasana ia berteman atau bermusuh, di sa'at ia memuji atau mencela...! 
Benarlah apa yang dikatakan oleh Hasan Basri: 

"Orang yang bekerja tanpa (ilmu) sama seperti orang yang berjalan meraba-raba di luar 
jalan raya yang terbentang. Dan orang yang bekerja tanpa tujuan, lebih banyak merosak 

daripada membangun." 


Dan kata Hukama': 

"Barangsiapa menempuh sesuatu jalan tanpa petunjuk, maka ia akan sesat. Dan 
barangsiapa berpegang pada sesuatu yang bukan pokok, tentu ia akan kecewa . " 

mnuDUK Dn*iunii (Bniinn Dn*iunii) 


A. PANDANGAN TERHADAP APA YANG SEDANG BERLAKU 

Dai akan mula berda'wah. Pada detik-detik pertama, dalam 
pertemuannya dengan orang yang akan menerima Da'wahnya, para Da'i 
sebaiknya berbincang mengemukakan pandangan yang halus terhadap apa yang 
kurang baik yang sedang mungkin Da'i mengemukakan ulasan yang ringkas 
dan berusaha meyakinkan mad'unya untuk menerima pandangannya itu. Da'i 
haruslah ingat, bahawa sejauh mana ia dapat mengemukakan pandangan yang 
masuk akal, sejauh itulah dalamnya kesan pertama dan Da'wahnya yang akan 
tertanam di dalam hati mad'unya. 

Dalam hal ini penulis berpendapat, bahawa hal-hal berikut ini 
berhak/ wajar untuk dijadikan bahan renungan pada detik-detik pertemuan 
pertama itu: 

1) Kerosakan'Aqidah 

Sebaiknya Da'i mengemukakan, bahawa bencana pertama, yang 
menimpa masyarakat dewasa ini ialah rosaknya 'Aqidah mereka, kerana 
masuknya unsur-unsur materialisme, yang menubuhkan keraguan dan 
Atheisme dalam jiwa masyarakat. Waktu berlalu, tanpa disedari unsur-unsur 
Materialisme itu telah bertindak menyebarkan pendapat-pendapat dan 
pengertian yang menyimpang dan agama. Akibatnya jiwa keagamaan menjadi 
goncang, dan dikhuatirkan akan tumbang, demi melapangkan jalan untuk 
tumbuhnya fikiran-fikiran Atheisme di mana-mana. 

Materialisme melancarkan serangan terhadap agama, dengan 
menyebarkan berita-berita yang mengejutkan, dan kadang-kadang 
mengemukakan ancaman kemiskinan yang menakutkan; dan kadang-kadang 

menyebarkan pendapatpendapat yang menunjukkan keharusan lenyapnya 
ugama dan ummat berugama dan permukaan bumi ini...! 

2) Kerosakan budi pekerti (Akhlak) 

Akibat langsung dan kerosakan 'Aqidah itu ialah rosaknya budi pekerti 
(akhlak) masyarakat. Hal ini langsung melanda anggota-anggota masyarakat 
secara menyeluruh. Perbuatan-perbuatan yang keji dan munkar, kini tersebar 
luas. Fakta-fakta sejarah sudah cukup menjadi bukti yang meyakinkan, bahawa 
sebab-sebab kejatuhan dan kemunduran sesuatu bangsa, tidak lain ialah kerana 
tenggelamnya bangsa itu di dalam kancah kejahatan mereka menurut hawa 
nafsu, sedang fikirannya terarah kepada kesenangan hidup dan kemewahan! 
Tidak syak lagi hal ini berlaku secara umum di kalangan bangsa di dunia, 
sebagai suatu bencana umum. 

"Bila kejahatan telah meluas di kalangan sesuatu bangsa, maka Allah akan menimpakan 

bencana yang meluas kepada mereka... l" 

3) Percubaan-percubaan 

Di celah-celah kerosakan 'Aqidah dan akhlak itu, selama seperempat abad 
belakangan ini, bangsa-bangsa di seluruh dunia ini sudah menyaksikan suatu 
silsilah yang sambung-menyambung dan eksperimen-eksperimen yang gagal 
dalam segala bidang kehidupan manusia. Di antaranya: 

A) . DI BIDANG POLITIK (SIASIYYAH): Kita menyaksikan kegagalan demi 
kegagalan dan teori Nasionalisme dalam menegakkan sesuatu bentuk yang 
bernama "KESATUAN"! Sampai dengan kesatuan antara dua daerah, yang 
penduduknya terdiri dari satu bangsa, keturunan dan satu nenek-moyang...! 

B) . DI BIDANG EKONOMI (IQTISADIYYAH): Kita melihat kegagalan dan teori- 
teori Kapitalisme dan Sosialisme, dalam usahanya membentuk masyarakat yang 
'adil dan makmur...! Malahan teori Kapitalisme kini nampaknya mendatangkan 
bencana kepada ekonomi nasional, sehingga menjurus kepada kehancuran 
perdagangan dan kewangan di beberapa negara...! 

c). DI BIDANG PERTAHANAN: Kita melihat pula, kekalahan demi kekalahan 
yang menimpa bangsa-bangsa yang sedang berjuang. Hal ini menguatkan fakta 
yang tidak dapat disangkal lagi, yang membuktikan lemahnya peraturan yang 
sedang berlaku di bidang pentahanan kita. Pendidikan Angkatan Bersenjata 
yang kini berlaku, ternyata tidak mampu membentuk anggota tentera yang kuat 
jiwa dan raganya! Hasilnya, mereka tidak mampu menghadapi penjajahan kaum 
imperialis baru; mereka tidak mampu menyelami perjuangan untuk 
menegakkan kemerdekaan yang sebenarnya...! 

D). SUASANA KELEMAHAN YANG MELANDA MASYARAKAT: Manusia yang 
dikatakan maju, kini nampaknya berada dalam suasana lemah rohaninya... 
sangat dha'if! Kebiasaan yang kini luas di kalangan mereka, nampak berada 
dalam suasana yang menyimpang dan tidak stabil! Dan bencana ini hampir 
menimpa kemanusiaan di segala penjuru...! 

Kalau kita renungkan, maka akan terasa, bahawa masyarakat manusia ini 
tidaklah sampai kepada keadaannya yang sekarang ini secara kebetulan saja! 
Suasana terlantar ini adalah 'akibat tindakan manusia, yang cuba menyisihkan 
agama, menyeleweng dari Peraturan ilahi (Nizamu'l-llahi). Inilah 'akibat 
keberanian manusia, mengingkari kedudukan agama sebagai pedoman hidup. 
Akhirnya, manusia, yang dikatakan maju itu, sekarang nampaknya tergelincir 
kembali ke 'alam Jahiliyyah. ("Jahiliyyah Moden!") 

4). Jika sebab sudah diketemukan, maka kekeliruan pun hilang 

Sebenarnya, suasana kedaifan, yang melanda umat manusia sekarang ini 
adalah 'akibat dan isu-isu yang berkeliaran mengerumuni "Agama". Isu itu 
merupakan kapak yang dikerahkan untuk menebang pokok agama dan segala 
sudut. 


Gerakan menyisihkan agama itu dimulai dari Rasialisme, pembedaan 
kulit putih dan kulit berwarna: kemudian menuju Materialisme dengan segala 
cabang-cabangnya, lalu merambat ke Zionisme..., diiringi dengan penyebaran 
faham-faham yang aneh, yang meluas di segala penjuru...! Dan isu yang 
bermaksud menyebarkan faham Materialisme itu bekerja dengan giat, 
mempergunakan segala macam media-massa! 'Akibatnya umat manusia 
menderita serangan dari dua arah; kerosakan 'Aqidah dan kemerosotan 
Akhlaq...! 

Kita dapat menyaksikan bukti yang nyata dari keadaan ini dalam segala 
bidang hidup. Kehidupan masyarakat nampak menjurus ke arah yang tidak 
baik, kerana banyaknya kejahatan dan peingkaran di sana-sini! Ekonomi menjadi 
tandus, kerana gagalnya teori-teori ciptaan manusia, yang sedang disebarkan 
tetapi nampak tidak sanggup membawa ke'adilan dan kema'muran. Hal ini jelas 
kelihatan dalam kelemahan dan perpecahan yang selalu terjadi di kalangan 
masyarakat. Mereka terpecah menjadi beberapa gulungan. Kemudian antara 
mereka saling bersaing, yang mengakibatkan semuanya menjadi lemah. Dalam 
keadaan yang demikian, semuanya lalu kalah dalam menghadapi perlawanan 
yang susul-menyusul, dalam menghadapi kaum imperialis lama dan moden! 
Banyak tokoh-tokoh yang kemudian menyingkir dari gelanggang hilang dari 
peredaran, menyendiri dengan kefanatikannya...! 

5) Jalan keselamatan 

Setelah teori Materialisme itu gagal dan diikuti dengan kegagalan teori- 
teori yang lain, maka jelaslah bahawa tidak ada lagi jalan menuju keselamatan 
selain Islam! Hanya Islam sajalah yang dapat diharapkan untuk melepaskan 
ummat manusia dari segala keda'ifan dan penderitaan. Islam adalah satu- 
satunya pedoman yang lengkap, yang dapat dijadikan perisai, untuk menangkis 
limpahan kebudayaan Materialisme dengan segala rentetannya itu! Islam 
mengandungi pedoman yang lengkap Untuk memimpin dan mendorong 
manusia untuk maju, menuju keadilan dan kemakmuran yang sejati...! 

Materialisme yang melanda masyarakat, sudah menginjak-injak segala 
norma dan nilai, lalu menanamkan perasaan gelisah dan bingung, dalam 
menyaksikan penyelewengan dalam segala segi kehidupan! Sungguh, tidak ada 
kekuatan yang dapat membetulkan keadaan ini, kecuali suara hati nurani, 
ucapan fitrah, dan pembawaan naluri yang murni! Tidak ada yang sanggup 
mencabut Materialisme itu sampai ke akar-akarnya, dan melemparkannya ke 
tempat sampah, kecuali bisikan sukma manusia yang murni...! Hanya itulah 
yang lebih kuat dari Materialisme itu, dan lebih mampu untuk membahagiakan 
manusia dan menyempurnakan ketenangan hidupnya...! 

Ummat manusia sudah sekian lama mengorbankan waktu dan tenaganya 
dalam melakukan eksperimen-eksperimennya yang gagal melulu! Kini ummat 
manusia sudah sampai kepada kekecewaan dan kemiskinan, yang melanda 
masyarakatnya, sebagai 'akibat dan penyelewengannya meninggalkan suara hati 
nuraninya sendini! Kini ummat manusia sudah terpanggil untuk kembali 
memperbaharui dan menampakkan keperibadiannya yang murni! Kini mereka 
terpanggil untuk meninjau dunia ini dengan membawa missi penyelamatan dan 
bahaya...! Kini, ummat manusia sudah terpanggil, untuk melaksanakan "Ajaran- 
ajaran Islam," dalam pertarungannya untuk mewujudkan kemakmuran yang 
sebenarnya...! 

(Demikianlah "renungan" yang dikemukakan oleh Da'i, pada detik-detik 
perkenalan pertama dengan mad'u. Seterusnya renungan itu dilanjutkan dengan 
pembicaraan yang lebih serius dan lebih mendalam mengenai teori-teori ciptaan 
manusia, di antaranya:) 

1. Kritikan terhadap Kapitalisme. 

Kapitalisme, adalah teori yang dilaksanakan secara meluas di dunia Barat. 
Semenjak dunia Islam dilanda oleh serangan penjajahan kebudayaan, politik, 
serta ekonomi Barat, pada Abad ke-20 Masehi ini, maka sebahagian besar dari 
negara-negara Islam telah mempraktikkan teori ini di negerinya masing-masing! 
Namun perlu difahami, bahawa Kapitalisme itu berlainan dengan Islam dalam 

beberapa segi ajarannya di antaranya: 

1). Pada dasarnya. Islam menolak Kapitalisme, dengan alasan bahawa 
Kapitalisme itu adalah teori ciptaan manusia. Memang pada prinsipnya. Islam 
menolak segala peraturan ciptaan manusia! Islam menilai, bahawa dasar 
kedudukan "MANUSIA" sebagai pencipta teori Kapitalisme itu, justeru itulah 
teori ini menemui kegagalannya. Islam menilai, bahawa segala teori buatan 
manusia adalah bermaksud menentang (Nizam), Syari'ah serta Ciptaan Allah 
Subhanahu Wata'ala. 

Kita hanya mengakui, bahawa satu-satunya peraturan yang 
dianugerahkan oleh Allah Subhanahu Wata'ala kepada ummat manusia masa 
kini ialah "ISLAM" Islam telah ditetapkan sebagai penutup dari Kerasulan dan 
Kenabian serta agama, dan sudah ditentukan sebagai peraturan yang sesuai 
untuk masyarakat manusia seluruh zaman! 



"Sesungguhnya agama yang benar di si.si Allah hanyalah Islam." 
(Surah Ali 'Imran: ayat 19) 



"Barangsiapa yang mengharapkan agama selain Islam, maka tidak akan diterima 
daripadanya; dan kelak di akhirat, ia akan termasuk orang-orang yang rugi . " 

(Surah Ali 'Imran: ayat 85) 

2). Kapitalisme membentuk jurang perbezaan dalam masyarakat, lalu 
mengutamakan beredarnya harta dan penghasilan di kalangan kelas itu saja. 
Kapitalisma mengutamakan kekuatan dan kedaulatan kelas, yang mrut 
mempunyai modal dan saham. Cara yang seperti ini tidak dibenarkan dalam 
Islam. 


Islam menetapkan perlunya mengatur hak milik individu, dan 
menghapuskan perbuatan mengumpul kekayaan. Islam menetapkan peraturan- 
peraturan yang menjamin penghapusan pengumpulan harta-harta itu, dan 
memerintahkan supaya harta itu dibahagikan di kalangan masyarakat, dengan 
cara yang sebaik-baiknya. Allah Subhanahu Wata'ala memberi tuntunan dalam 
Al-Qur'an: 

"Harta yang diperoleh dari orang kafir tanpa perang (FaV), yang diberikan oleh Allah 
kepada Rasul-Nya, yang berasal dari penduduk kota-kota yang belum masuk Islam, itu 
adalah untuk Allah, untuk Rasulullah, dan untuk kaum kerabatnya, dan untuk anak- 
anak yatim dan orang-orang miskin, dan orang-orang yang sedang berada dalam 
perjalanan; supaya harta itu tidak hanya beredar di antara orang-orang yang kaya di 

antara mereka." 

(Surah Al-Hasyr: ayat 7) 

Dan tuntutan itu disertai ancaman: 



"Dan orang-orang yang menyimpan emas dan perak, dan tidak menafkahkannya pada 
jalan Allah, maka beritahukanlah kepada mereka, bahawa mereka akan mendapat siksa 

yang pedih. " 

(Surah At-Taubah: ayat 34) 

3) . Kapitalisme mengamalkan kebebasan individu, dan membolehkan 
pengumpulan. Ajaran ini bererti memuaskan jiwa kerakusan dan segelintir 
individu-individu yang kaya dan merugikan golongan masyarakat yang tidak 
kaya. Tentulah ini bertentangan dengan Islam, kerana semenjak dari langkah 
pertamanya. Islam sudah mengutamakan kesejahteraan masyarakat seluruhnya, 
dan mengharamkan berbuat sesuatu yang membahayakan kepentingan umum. 
Dalam hal ini Rasulullah Sallallahu 'alaihi Wasallam telah berpesan: 

"Tidak boleh berbuat sesuatu yang membahayakan diri sendiri, dan tidak boleh berbuat 
sesuatu yang membahayakan orang lain." 

(Hadith Riwayat Ahmad dan Ibnu Majah dan Ibnu Abbas). 

Oleh sebab ini. Islam mengharamkan pengumpulan harta benda, 
merampas hak orang lain, atau memakan harta mereka dengan cara yang salah. 
Di samping itu. Islam memberikan kemerdekaan kepada manusia seluruhnya. 
Dengan demikian Islam menjaga keseimbangan antara kesejahteraan individu 
dan kesejahteraan masyarakat. 

4) . Kapitalisme memperbolehkan orang-orang kaya mengamalkan "Riba!" Hal 
ini jelas bertentangan dengan Islam. Islam mengharamkan riba dalam segala 
bentuknya. Kenyataan membuktikan, bahawa riba itulah biang keladi yang 

menyebabkan dunia menderita oleh kegoncangan dan pergolakan. Mereka, 
merasa riba itu sebagai tulang belakangnya; sedang dalam Al-Qur'an 
diterangkan: 


Dan dalam Ayat lain diterangkan pula: 



"Orang-orang yang memakan riba itu tidak dapat berdiri melainkan seperti berdirinya 
orang yang dirasuk syaitan lantaran tekanan penyakit gila. Keadaan mereka yang 
demikian itu adalah disebabkan mereka berkata, bahawa sesungguhnya bejual-beli itu 
sama dengan riba. Dan Allah menghalalkan jual-beli dan mengharamkan riba..." 

(Surah Al-Baqarah: ayat 275) 



"Allah memusnahkan riba dan menyuburkan sedekah..." 
(Surah Al-Baqarah: ayat 276) 


Dan selanjutnya diberi peringatan: 



"Wahai orang-orang yang beriman, bertaywalah kamu kepada Allah, dan tinggalkanlah 
sisa riba yang belum dipungut, jika kamu benar-benar orang-orang yang beriman. Maka 
jika kamu tidak bertindak meninggalkan riba itu, maka ketahuilah bahawa Allah dan 

Rasul-Nya akan memerangi kamu. " 

(Surah Al-Baqarah: ayat 278-279) 


5). Akhirnya, Kapitalisme itu bertentangan dengan Islam, kerana Kapitalisme itu 
menilai manusia hanya sebagai benda saja, tidak memiliki jiwa dan fikiran serta 
budi pekerti dan tujuan-tujuan kerohanian. Kapitalisme itu tidak pernah 
menghiraukan, bagaimana seharusnya usaha yang dilakukan, supaya 
masyarakat dapat ditingkatkan rohaninya dan ditinggikan jiwanya. Kapitalisme, 

bersama-sama dengan aliran-aliran materialisme yang lain-lain, semuanya 
ditolak oleh Islam. 

2. Kritikan terhadap Komunisme 

Islam menilai bahawa Komunisme adalah faham yang paling berbahaya, 
mengancam 'Aqidah ummat manusia dengan kehancuran. Inilah fahaman yang 
paling jauh menyeleweng dan naluri manusia yang ash, dan faham yang paling 
kejam memusnahkan kemanusiaan dan kemuliaannya. 

a. Komunisme tidak mengakui adanya Allah Subhanahu Wa Ta'ala: 

Komunisme menyebarkan faham Atheisme, dan memandang hidup ini 
hanya materi saja. Faham ini bertentangan dengan Islam kerana Islam 
menegakkan 'Aqidahnya di atas dasar Keimanan kepada Allah Subhanahu Wa 
Ta'ala sebagai Maha Pencipta, yang telah menciptakan alam raya ini. 'Aqidah 
tentang Maha Pencipta itu selanjutnya dilengkapi dengan keimanan kepada 
Nabi-nabi dan Rasul-rasul, dan adanya Hari Qiamat. Dan banyak lagi perkara- 
perkara yang keseluruhannya menggambarkan 'Aqidah Islamiyyah terhadap 
alam raya serta manusia dan kehidupan ini...! 

Untuk bahan renungan dan perbincangan, Da'i perlu memperhatikan 
ajaran-ajaran Komunisme itu; di antaranya: 

1) . Marx berkata: "Tidak ada Tuhan, Hidup ini adalah kebendaan". 

2) . Lenin berkata: "Tidak benar bahawa Tuhan itulah yang mengatur alam raya 
ini. Yang benar ialah, bahawa Tuhan itu hanya khayalan, ciptaan fikiran manusia 
saja, yang diusahakannya, demi untuk memberi kepuasan kepadanya dalam 
menghadapi kenyataan tentang kelemahannya, jadi, setiap orang yang 
mempertahankan adanya pemikiran Tuhan, itu hanyalah orang-orang yang 
lemah dan bodoh. 

3) . John Louis dalam bukunya "Marxisme" menerangkan: 
"Kepercayaan yang ditegakkan di atas dasar pengakuan tentang adanya Tuhan 
yang bukan benda, itu menyebabkan timbulnya bermacam-macam faham yang 
merugikan. Kepercayaan itu mendorong manusia untuk menghabiskan 
waktunya dalam menyembah sesuatu yang mereka ciptakan sendiri menurut 
khayalannya. . . ! " 

4) . Dalam Pidato Lenin pada Kongres Komunis di Rusia pada tahun 1920, ia 
berkata: "Pendidikan generasi muda seharusnya memuat penanaman budi 
pekerti komunisme di kalangan mereka. Dan budi pekerti itu tidaklah diambil 
dari ajaran-ajaran Tuhan, kerana kita tidak percaya tentang adanya Tuhan." 

5). Dalam Undang-undang Dasar Negara Soviet Rusia mengenai agama 
ditetapkan; Kebebasan ber'ibadat menurut agamanya masing-masing, itu 
dijamin bagi setiap warga negara. Demikian juga kebebasan propaganda 
memberantas ugama. Dan agama yang rasmi bagi negara ialah " Atheisme." 

h. Komunisme membasmi akhlak yang mulia: 

Komunisme membasmi nilai-nilai kemanusiaan, dan menerapkan serta 
mendorong cara menipu, berdusta dan mengaburi mata orang, demi untuk 
mencapai tujuannya. Ajaran ini bertentangan dengan tujuan dasar yang dibawa 
oleh Islam, iaitu akhlak yang mulia. 

Marilah sejenak kita renungkan ajaran Komunisme itu; di antaranya: 

1) . Pada tahun 1920. Lenin berkata: "Pejuang Komunis yang sebenarnya ialah 
seorang yang mengorbankan segala usaha untuk mencapai tujuan Komunisme, 
walaupun dalam usahanya itu ia harus mengorbankan kemuliaan, budi pekerti 
serta suara hati nuraninya. Jadi, tujuan utama yang sebenarnya ialah 
melaksanakan pembentukan masyarakat komunisme dan meratakannya di 
kalangan rakyat." 

2) . Pada tahun 1941, Stalin berkata: "Akhlak yang mulia menurut penilaian kami 
ialah segala tindakan yang dapat mem basmi tradisi lama dan meratakan 
komunisme. Akhlak yang tidak demikian tidak dapat disebut akhlak yang baik." 

3) . Lenin berkata: "Seorang pejuang Komunis harus mengamalkan bermacam- 
macam penipuan, pemalsuan dan usaha menyesatkan orang. Perjuangan untuk 
kepentingan Komunisme membenarkan segala tindakan yang dilakukan dengan 
maksud memantapkan Komunisme itu. Pejuang harus mengerti betul-betul, 
bahawa Komunisme adalah Tujuan yang utama. Untuk mencapai tujuan yang 
utama itu memang kadang-kadang diperlukan menempuh jalan yang tidak 
mulia. Oleh sebab itu. Komunisme membenarkan segala macam cara yang 
bertentangan dengan budi pekerti dan kemanusiaan, asalkan tindakan itu 
dilaksanakan untuk menyokong dan meratakan tujuan Komunisme kita." 

c. Komunisme mempropagandakan bahawa wanita adalah milik bersama: 

Komunisme menghapuskan perkahwinan, dan bertindak menghancurkan 
rumahtangga. ini bertentangan dengan Islam, kerana Islam menetapkan 
perkahwinan sebagai dasar pembangunan keluarga; dan keluarga itulah yang 
merupakan anggota-anggota masyarakat. Islam menetapkan perkahwinan 
sebagai satu-satunya saluran yang wajar bagi naluri jenis manusia, dan ikatan 

yang suci antara pria dan wanita. Sebaliknya, Komunisme mengajarkan 
penghapusan peraturan perkahwinan itu, di antaranya dengan katanya: 

1) . Dalam buku "Komunisme" diterangkan: "Perkahwinan dalam Komunisme 
sebenarnya maksudnya ialah mengkomuniskan kaum wanita yang telah 
menikah, jelasnya. Komunisme menetapkan bahawa kaum wanita yang dahulu 
sembunyi-sembunyi dijadikan milik bersama, kini ditegaskan secara rasmi, 
bahawa mereka itu adalah milik bersama." 

2) . Frederik berkata: "Peraturan pembentukan rumah.-tangga kelak akan 
berubah menjadi suatu usaha bersama. Pemeliharaan anak-anak dan pendidikan 
mereka, dipindahkan menjadi beban negara, dan dianggap sebagai tugas 
masyarakat. Negara akan mengurus kepentingan anak-anak itu, tanpa 
membeda-bedakan, apakah mereka itu anak-anak yang sah atau yang tidak sah. 
Jadi, segala kebimbangan dalam mengadakan hubungan jenis, itu harus 
dilenyapkan. Lantaran kebimbangan itu selalu menjadi penghalang bagi seorang 
gadis menyerahkan dirinya kepada seseorang yang dicintainya." 

d. Komunisme menafsirkan Sejarah menurut Materialisme: 

Sejarah ditafsirkan secara materialisme. Ajaran ini menjatuhkan nilai 
manusia itu dan martabat kemanusiaannya, jatuh ke tingkat haiwan, dan 
memisahkan manusia itu dari segala nilai-nilai kemuliaan dan keistimewaannya 
sebagai manusia. Tidak kita ragukan lagi, bahawa faham seperti ini pasti ditolak 
oleh Islam, kerana Islam memuliakan manusia, lebih dan makhluk yang lain- 
lain. 

Dalam Al-Quran diterangkan: 



"Dan sesungguhnya Kami telah memuliakan anak-cucu Adam..." 

(Surah Al-Isra': ayat 70) 

Allah Subhanahu Wata 'ala memuliakan manusia. Maksudnya bahawa 
Allah Subhanahu Wata 'ala menjadikan manusia itu dalam kehidupannya 
berada di atas panggung Sejarah, tempat mereka berlumba-lumba mengerjakan 
kebaikan, menegakkan kebenaran dan meratakannya di kalangan masyarakat. 
Dalam Al-Qur'an diperintahkan: 

"Wahai orang-orang yang beriman, ruku'lah kamu dan sujudlah kamu; dan sembahlah 
Tuhan-Mu serta perbuatlah kebajikan, agar supaya kamu mendapat kejayaan." 

(Surah al-Hajj: ayat 77) 

Sebaliknya dan ajaran Islam, dalam komunisme diterangkan, di antaranya 
dalam buku "Dialektika": "Keistimewaan Materilisme Marxisme ialah adanya 
dasar-dasarnya yang khas. Di antaranya, bahawa Marxisme berlainan dengan 
idealisme, kerana idealisme itu dinilai oleh dunia sebagai penjelmaan fikiran 
yang murni dan 'akal yang menyeluruh serta perasaan yang wajar. Sedang 
Marxisme bertolak dari dasar: bahawa alam raya ini seluruhnya adalah benda. 
Segala apa yang terjadi di alam raya ini, semuanya adalah perwujudan dari 
kebendaan itu, dalam bentuk yang bermacam-macam dan benda-benda yang 
bergerak. Alam raya ini berkembang mengikuti undang-undang gerak benda, 
proses kebendaan dan semuanya itu tidak memerlukan pemikiran apa pun...!" 

e. Komunisme menafikan hak milik individu: 

Komunisme bermaksud melenyapkan sistem kelas-kelas di kalangan 
masyarakat. Semua anggota masyarakat harus sama darjatnya. Tetapi untuk 
tujuan itu komunisme menghapuskan hak milik individu. Pelaksanaannya 
dilakukan dengan cara merampas hak individu itu, dan menyerahkan haknya 
itu kepada himpunan golongan yang memerintah. Maka sudah jelas bahawa 
tindakan seperti itu bertentangan dengan Islam; kerana Islam memelihara hak 
milik individu. Islam menilai hak individu itu sebagai hak yang suci, yang tidak 
boleh diganggu gugat. Dan Islam menetapkan peraturan-peraturan yang 
menjamin hak individu, dan menjaga hak itu agar jangan sampai dipermainkan 
oleh tangan-tangan liar. 

f Komunisme menghapuskan perbezaan kelas: 

Komunisme menuntut supaya perbezaan kelas yang ada di kalangan 
masyarakat itu dihapuskan. Tetapi dalam perlaksanaannya tindakan itu boleh 
menimbulkan perasaan saling dengki dan ini-hati di kalangan masyarakat. 
Penghapusan kelas yang dipaksakan, boleh menyuburkan perasaan itu. 
Penganiayaan meningkat, bukan berkurang. Sudah pasti ini semuanya 
bertentangan dengan Islam, baik keseluruhannya atau pun perinciannya. 
Islam mengajarkan pemerataan kasih sayang di antara sesama anggota-anggota 
masyarakat. Islam tidak menghapuskan kelas-kelas tetapi berusaha 
mendekatkan kelas yang satu dengan kelas yang lain, dengan menghubungkan 
kasih sayang dan tolong-menolong di antara mereka. Misalnya antara majikan 
dan buruh. Islam menetapkan peraturan keadilan yang dilaksanakan 
berdasarkan kasih sayang dan tolong-menolong antara mereka; Islam 
memelihara hak buruh tanpa mengurangi hak majikan. . . ! 

Dalam hal ini Marx berkata kepada kaum buruh: "Kamu sekalian harus 
melewati waktu, lima belas, atau dua puluh, atau lima puluh tahun, yang penuh 
dengan peperangan-peperangan antara kelas-kelas dalam masyarakat. Sesudah 
itu barulah kamu sekalian dapat berkuasa di bidang politik 

g. Islam menolak komunisme secara keseluruhan: 

Akhirnya Islam menolak komunisme ini secara keseluruhan, kerana 
komunisme merupakan tindakan manusia untuk merebut hak Allah Subhanahu 
Wata'ala sebagai Pembuat Undang-undang...!!! Manusia sebagai manusia, tentu 
saja ia tidak sanggup membuat undang-undang yang akan diterapkan kepada 
dirinya sendiri....! 

Bagaimanapun juga manusia itu merasa unggul, pintar dan serba tahu, 
dan serba menguasai segala-sesuatu yang ada di alam raya ini, namun 
kemampuannya tetap tidak sampai menjangkau kesanggupan untuk 
memperbedakan mana yang bermanfa'at dan mana yang berbahaya, mana yang 
betul-betul akan membawa kebahagiaan baginya dan mana yang akan 
mengakibatkan kekecewaan. Manusia perlu tahu diri; dan Allah Subahanahu 
Wa Ta' ala memberi perumpamaan dalam AL-Qur'an: 



"Wahai manusia, telah dibuat suatu perumpamaan, maka dengarkanlah perumpamaan 
itu. Sesungguhnya segala apa yang kamu sembah selain Allah, sekali-kali tidak dapat 
menciptakan seekor lalat pun; walaupun mereka itu bekerja sama untuk menciptakan 
lalat itu. Dan jika lalat itu merampas sesuatu dari mereka, maka mereka tidak dapat 
merebut sesuatu itu kembali dari lalat itu. Sungguh, amat lemahlah yang menuntut dari 
yang dituntut. Mereka tidak mengenal Allah sebenarbenamya. Sesungguhnya Allah 

betul-betul Maha Kuat 
Maha Perkasa. " 

(Surah Al-Hajj: ayat 73-74) 

B. ISLAM SEBAGAI 'PEDOMAN HIDUP"(NIZAM AL-HAYAH) 

Dalam waktu ini tibalah sa'atnya, para Da'i berusaha meyakinkan mad'u 
tentang fungsi agama Islam sebagai pedoman hidup bagi manusia masa kini. 
Da'i harus menghilangkan anggapan salah di kalangan masyarakat luar Islam, 

bahawa Islam hanyalah agama untuk 'ibadah, yang tidak ada hubungannya 
dengan keperluan hidup dan segala persoalannya, baik sosial ataupun ekonomi 
dan politik. Dan dalam usahanya untuk menyakinkan masyarakat tersebut Da'i 
dapat mengambil langkah-langkah yang berikut: 

1) Munculnya kepercayaan yang salah itu 

Da'i perlu menjelaskan bahawa masyarakat sebenarnya terpengaruh 
dengan kebudayaan Barat. Memang benar di Barat agama dipisahkan dari 
urusan negara. Eropah, dan dunia Barat pada umumnya, sudah tegak melawan 
agama, mengasingkan gereja dalam urusan politik. Negara diserahkan kepada 
Pemerintahan, dan gereja diserahkan kepada Padri. Jelas kelihatan agama 
dipisahkan dari urusan negara. 

Kemudian, dunia Timur kita ini terpengaruh, dan berpendapat bahawa 
perpisahan negara dan agama itu adalah peraturan umum, yang berlaku untuk 
segala agama, termasuk Islam...! Sebenarnya masyarakat Eropah itu berada di 
pihak yang benar, dalam perlawanan yang dahulu mereka lancarkan terhadap 
gereja di sana. Rakyat berada di pihak yang benar, dalam tuntutannya supaya 
para rohaniawan gereja dijauhkan dari gelanggang politik; kerana rakyat itu 
sudah terlalu "kenyang," menderita tekanan dari dua kekuasaan, negara dan 
gereja....! Sejarah tidak lupa mencatat, bagaimana gereja mengadakan 
penganiayaan, pembunuhan, pencekikan leher, pembakaran dan pembuangan, 
sebagai cara-cara yang telah di' amalkan untuk menanamkan kekuasaannya, dan 
memusnahkan faham yang berada di luarnya, terutama di sa'at pecahnya gereja 
menjadi Katholik dan Protestan!. Masyarakat Eropah berada di pihak yang 
benar, dalam penilaiannya, bahawa dalam melakukan penganiayaan itu, gereja 
sudah menyeleweng dari tugasnya. Malahan, gereja sudah keluar dari ruang 
lingkup lingkaran ajaran dan prinsip kerohanian, serta budi pekerti yang mulia, 
yang diajarkan oleh Nabi Isa 'alaihis Salam. Gereja terjun memasuki kancah 
politik. (Sepanyol yang Katholik menghentam rakannya, Belanda yang 
Protestan!) Gereja menyalah gunakan kekuasaannya di bidang kerohanian dan 
turut campur tangan dalam soal-soal percaturan kehidupan masyarakat umum. 
Gereja meninggalkan tanggungjawabnya dan memasuki soal-soal yang bukan 
urusannya. Sedang dalam Bibel, tidak ada ajaran-ajaran politik, seperti yang di 
'amalkannya itu!. Maka adalah hak masyarakat untuk memberontak mendadak 
pada waktu itu!. Masyarakat membetulkan kekeliruan gereja. Masyarakat 
bertindak menempatkan gereja kembali kepada peranannya yang wajar. Tetapi, 
tidaklah demikian keadaan Islam! 

2) Masyarakat Masa Kini kurang memahami ajaran Islam: 


FATHI YAKAN 


55 



^affdimana ^ytjenfferu ^J^epatia ^slam_ 


Masyarakat Masa Kini kadang-kadang kurang memahami ajaran Islam! 
Masalah politik, kini telah pindah dari tangan kaum Muslimin ke tangan orang 
lain. Negara Islam sudah runtuh pada masa pemerintahan Khilafah 
'Usmaniyyah Turki! Dan sebelum runtuhnya, bermacam-macam ketidakwajaran 
berlaku di sana. Ketidak-wajaran itu lalu dikenal orang sebagai ciri khas dan apa 
yang disebut "Islam". Dan hal itu lalu menyebabkan dunia ini banyak yang 
menafsirkan Islam dalam keadaan yang sudah salah itu! Tetapi penafsiran 
mereka itu tentu saja tidak sesuai dengan unsur Islam yang sebenarnya....! 

3) Islam memasuki Sejarah 

Islam adalah pedoman hidup. Islam adalah perombakan yang 
menyeluruh! Dan seharusnya demikianlah Islam itu ditafsirkan atau dua bidang 
kehidupan saja, tetapi mencakup segala bidang. Perombakan ini tidak dapat 
diwujudkan hanya, dengan mengucapkan satu kata saja sebagai selogan! Tetapi, 
Islam merupakan perubahan keadaan masyarakat secara menyeluruh (syumul)! 
Perubahan itu sampai ke akar-akarnya, dalam segala lapangan hidup! 

Kalau kita renungi "Sejarah Islam," maka akan nampak, bahawa di sana 
tidak pernah ada suatu garis pemisah antara sesuatu yang disebut "Agama" dan 
sesuatu yang disebut "Negara." Dalam Islam tidak ada perbedaan antara 
seorang Negarawan dan seorang 'Ulama'! Suasana ini nampak jelas, di celah- 
celah jendela kehidupan kaum Muslimin dalam berbagai peringkat. Pemimpin 
kaum Muslimin adalah Imam di Mihrab, dan panglima di medan perang! 
Pemimpin mereka menjadi Imam di Mihrab, memimpin kaum Muslimin dalam 
mengerjakan solatnya di masjid-masjid; dan juga pemimpin mereka itu menjadi 
Panglima, memimpin mereka di Medan Perang! 

Kita perlu ingat, bahawa Sejarah Islam berlainan dengan Sejarah agama- 
agama yang lain-lain!. Tetapi orang yang keliru menafsirkan, lalu baranggapan 
sejarah itu seluruhnya, sebagai Sejarah Agama! Mereka menjatuhkan hukum 
kepada Islam, berdasarkan kesalahan yang diperbuat oleh agama lain! Negara 
diserahkan kepada Negarawan, dan gereja diserahkan kepada Rohaniawan! 
Ketentuan ini diterapkan kepada Islam, kerana salah penafsiran! Penafsiran yang 
salah ini timbul, kerana banyaknya orang yang tidak memahami Islam sebagai 
Manhaj Hidup, yang diwahyukan oleh Allah Subhanahu Wa Ta'ala. Mereka 
menerima saja, tuduhan-tuduhan yang diarahkan kepada Islam. Pada hal 
tuduhan-tuduhan itu tadinya ditujukan kepada agama lain! 

Malahan lebih menyedihkan tuduhan semacam itu dilancarkan pula 
dengan maksud untuk memberi gambaran yang buruk terhadap apa yang 
disebut "Agama!" dan tuduhan ini memang sengaja disiarkan dengan 
perantaraan penyiaran modem, alat-alat komunikasi serta Badan-badan 

Kebudayaan! Masyarakat banyak yang menerima indoktrinasi ini sebagai suatu 
dasar pemikiran. Pada hal semuanya hanya dibuat-buat dengan sengaja, dengan 
maksud untuk menjauhkan Islam dari fungsinya yang asli, sebagai pedoman 
hidup bagi ummat manusia? 

Kita perlu ingat, bahawa kekeliruan terhadap Islam dan fungsinya yang 
asli, itulah yang merupakan sokongan yang akan menumpang tegaknya ajaran- 
ajaran asing itu, baik meterialisme, ataupun Kapitalisme dan Komunisme! Dan 
memang hanya di situlah letaknya kekuatan ajaran-ajaran itu! 

4) Islam sebagai pedoman hidup: 

Islam adalah pedoman hidup! Islam merupakan 'Aqidah, yang 
menjelaskan pengertian yang benar terhadap alam raya in serta manusia dan 
kehidupannya! 'Aqidah ini menegaskan kepada manusia, bagaimana keujudan 
dirinya, bagaimana rahsia kejadiannya, dan untuk apa dia diciptakan! Dengan 
demikian. Islam berhasil membuka dan merentang suatu simpul, yang berbelit- 
belit dalam hati manusia. Dan simpul itulah yang paling menarik perhatian 
manusia, dalam kehidupannya sebagai 'INSAN'! 

Dengan 'Aqidah ini sebagai landasan. Islam tegak sebagai Syari'ah dan 
Undang-undang. Islam muncul dalam bentuk Syari'ah yang lengkap, dan 
Undang-undang yang terperinci, yang mengatur kehidupan manusia dalam 
segala bidang....? 

Jika kita renungi ajaran-ajaran Islam, jelas pada kita bahawa Islam adalah 
pedoman hidup yang paling lengkap dalam tinjauan yang menyeluruh. Islam 
berisikan Undang-undang, yang mengatur bagaimana hubungan individu 
dengan jiwanya sendiri, bagaimana hubungannya dengan keluarganya, dan 
bagaimana pula hubungannya dengan masyarakat. Islam mengandungi ajaran 
yang lengkap, tentang teori dan 'amal, tentang dasar dan prinsip. Dan di atas 
dasar dan prinsip itu ditegakkan peraturanperaturan yang lengkap, yang 
menetapkan bagaimana pedoman hidup bagi masyarakat dan bagi ummat 
manusia seluruhnya! 

Islam menghimpunkan pengarahan yang halus dan peraturan yang teliti. 
Demikian juga. Islam mengumpulkan 'Aqidah yang muhia dan 'Ibadah yang 
indah! Islam mengumpulkan tugas Imam di Mihrab dan tugas Panghima di 
Medan Perang! Demikian juga Islam merupakan pedoman hidup bagi manusia, 
dalam ertikata yang sebenar. 

C. SUMBER-SUMBER AJARAN ISLAM 


FATHI YAKAN 


57 



^affdimana ^ytjenfferu ^J^epatia ^slam_ 


Dalam periode ini, Da'i berusaha menyakinkan mad'unya tentang 
sumber-sumber yang utama dan ajaran-ajaran Islam, terutama Al-Qur'an dan 
Sunnah Rasulullah Sallallahu 'alaihi Wasallam. Usaha ini merupakan faktor 
yang paling kuat untuk mengukuhkan keyakinan mad'unya tentang kebenaran 
ajaran-ajaran Islam, supaya ia tidak terumbang-ambing kerana penafsiran- 
penafsiran yang salah, atau pendapat-pendapat yang menyimpang dari ajaran 
Islam yang murni. Da'i harus insaf, bahawa kesalahan-kesalahan dan aliran- 
aliran yang direka-reka, ialah kerana aliran itu tunduk kepada penafsiran- 
penafsiran yang bermacam-macam, yang mengabaikan sumber asli. 

Sumber-sumber Ajaran Islam yang perlu diterangkan secara terperinci iaitu: 

1. AL QUR'AN YANG MULIA 
a) Pembukaan AL-Qur'an: 

Al-Qur'an yang mulia adalah dasar agama Islam. Inilah sumber utama 
dari Syari'ah Islam. Al-Qur'an adalah Kitab Suci, yang diturunkan kepada 
Rasulullah Sallallahu 'alaihi Wasallam secara beransur-ansur, selama lebih dari 
22 tahun. Ayat-ayatnya dicatat, segera setelah diturunkan kepada Rasulullah 
Sallallahu 'alaihi Wasallam. Catatan itu disimpan di rumah RasuluLlah 
Sallallahu 'alaihi Wasallam keperluan pencatatan itu, ada beberapa orang 
penulis wahyu yang terkenal pada masa hidupnya Rasulullah Sallallahu 'alaihi 
Wasallam. Menurut berita, mereka berjumlah 42 orang. 

Kemudian semasa pemerintahan Khalifah Abu Bakar dan 'Umar, Al- 
Qur'an itu disalin keseluruhannya. Usaha ini mengambil masa kira-kira dua 
tahun. Usaha ini mempunyai ciri khas, bahawa Al-Qur'an keseluruhannya 
dikumpulkan dengan dahulu ahli jawatankuasa melakukan penelitian yang 
cermat, dengan mengumpulkan bukti-bukti 'ilmiyah yang menyakinkan ayat- 
ayat yang di kumpulkan hanyalah Ayat-ayat yang tidak dinasakhkan bacaanya, 
dan himpunan AL-Qur'an ini kemudiannya diakui oleh ummat Islam, para 
Sahabat seluruhnya. Apa-apa yang tercantum itu, semuanya sudah popular di 
kalangan mereka (Mutawatir). 

Dan pada masa pemerintahan Khalifah Usman, himpunan Al-Qur'an itu disalin 
lagi menjadi beberapa salinan dengan ketentuan: 

1) Yang dibukukan hanyalah bacannya yang mutawatir (popular) bacaan Ahad 
(tidak popular) tidak dimasukkan. 

2) Ayat-ayat yang sudah dinasakhkan bacaannya tidak dimasukkan. 

3) Ayat-ayat dan Surah-surah disusun berdasarkan hafalan, sehingga diperoleh 
Naskahnya seperti yang kita kenal sekarang ini. 

4) Cara penulisannya diatur, sehingga mencakup beberapa macam bacaan 
(Qira'ah) dan huruf, sebagaimana keadaannya pada waktu diturunkan. 

5) Sesuatu yang bukan AL-Qur'an tidak dimuat; misalnya catatan-catatan 
peribadi para sahabat dalam Naskah-Naskah kepunyaan mereka sendiri. 
Catatan-catatan mereka itu tadinya merupakan penafsiran atau penjelasan, 
tentang maksud dan sesuatu Ayat, atau keterangan tentang Nasikh dan 
Mansukhnya. 

b) AL-Qur'an langsung dar Allah Subhanahu Wa Ta'ala 

Penting bagi Da'i berusaha meyakinkan mad'unya bahawa AlQur'an 
adalah Wahyu ilahi. Da'i perlu menyingkirkan dugaan-dugaan palsu yang 
mengatakan bahawa Al-Qur'an itu adalah ciptaan Rasulullah Sallallahu 'alaihi 
Wasallam. Da'i perlu menerangkan bahawa AL-Qur'an adalah Wahyu ilahi yang 
diturunkan oleh ALlah Subhanahu Wata'ala kepada Rasul-Nya, sebagai 
kenyataan dan Firman ALlah: 



"Dan tidakkah ia berkata menurut hawa nafsunya itu tidak 
lain hanyalah wahyu, yang diwahyukan kepadanya . " 

(Surah An-Najm: ayat 3-4) 

Untuk meyakinkan mad'unya, sebaliknya Da'i mengemukan fakta-fakta yang 
berikut sebagai alasan: 

1) Gaya Bahasa Al-Qur'an bukanlah ciptaan manusia: 

Al Qur'an yang mulia, memiliki gaya yang istimewa dalam bahasanya, 
dalam kesusasteraannya dan susunan kata-katanya serta kaedahnya. 
Kesemuanya merupakan bukti yang meyakinkan, bahawa Al-Qur'an itu bukan 
kata-kata manusia. 

Bangsa 'Arab yang terkenal dengan kesusasteraannya, tidak mampu 
untuk meniru walau satu Ayat saja dan AI-Qur'an. Hal itu jelas nenunjukkan 
kelemahan mereka menghadapi tentangan AL-Qur'an dalam Ayat: 

"Dan jika kamu berada dalam keraguan tentang apa yang Kami turunkan kepada hamba 
Kami, maka kamu datangkanlah satu Surah yang sama dengan dia; dan kamu panggillah 
sekutu-sekutu kamu dari selain Allah, jika kamu orang-orang yang benar. Maka jika 
kamu sudah tidak meperbuatya, dan kamu tidak akan memperbuatnya, maka takutlah 
kamu kepada neraka, yang kayu bakarnya manusia dan batu (patung-patung), yang 
disediakan untuk orang-orang yang kafir. " 

(Surah Al-Baqarah; ayat 23-24) 

Kemudian, sebagai contoh gaya bahasa yang kaku, nampak pada kata- 
kata yang digubah oleh Musailamat'ul Kadzzab, yang diciptakannya dengan 
maksud untuk meniru AL-Qur'an 

"Oh katakl Berbunyi, berbunyilah engkau l Tidak ada orang minum yang dapat engkau 
cegah. Dan tidak ada air yang dapat engkau keruhkan. Untuk kami separuh bumi. Dan 
untuk Quraisy separuh bumi. Tetapi Quraisy adalah golongan yang melanggar. " 

2) Gaya bahasa Al-Qur'an berlainan dengan gaya bahasa Hadith: 

Segi kedua, yang menguatkan bahawa Al-Qur'an adalah Wahyu Allah, 
dan mematahkan tuduhan palsu yang mengatakan bahawa Al-Qur'an itu 
ciptaan Rasulullah Sallallahu 'alaihi Wasallam gaya bahasa Al-Qur'an jauh 
berbeza dengan gaya bahasa Al-Hadith. Ini dapat dibuktikan sendiri oleh 
seseorang, dengan cara membaca sesuatu Surah dari Al-Qur'an kemudian 
membaca suatu Hadith Rasulullah Sallallahu 'alaihi Wasallam. Pembaca akan 
merasakan perbedaannya, bahawa gaya bahasa Al-Qur'an itu mengandungi 
kekuatan dan daya cipta yang merangsang pembaca dengan tenaga yang kuat. 

3) Ayat Al-Qur'an ada yang menegur Rasulullah Sallallahu 'alaihi Wasallam: 

Termasuk bukti yang menguatkan bahawa Al-Qur'an adalah Wahyu 
Ilahi, bukan ciptaan Rasulullah Sallallahu 'alaihi Wasallam bahawa ada beberapa 
Ayat yang mengandungi teguran yang keras terhadap Rasulullah Sallallahu 
'alaihi Wasallam dalam beberapa tindakan baginda. Maka dengan mudah dapat 
difahami, bahawa kalau sekiranya Rasulullah Sallallahu 'alaihi Wasallam sendiri 
yang menggubah Al-Qur'an itu, tentulah beliau tidak menempatkan dirinya 
dalam suasana yang demikian sulit. Sebagai contoh, teguran terhadap masalah 
tawanan dalam perang Badar. 


FATHI YAKAN 


60 



^affdimana ^ytjenfferu ^J^epatia ^slam_ 



"Tidaklah wajar seorang Nabi mempunyai tawanan, sehingga ia mempunyai kedaulatan 
di bumi ini. Apakah kamu menginginkan harta dunia? Sedang Allah menghendaki harta 
akhirat. Dan Allah Maha Perkasa Maha Bijaksana." 

(Surah Al-Anfal: ayat 67) 


Juga teguran terhadap masalah orang buta (cacat) ' Abdullah ibn Ummi 
Maktum, dalam Ayat: 

4 *^( 7 ) ?3yipG|4^(6) 

(10) 


"Ia bermasam muka dan berpaling kerana didatangi oleh seorang buta. Dan tahukah 
engkau, mungkin orang yang buta itu minta diajari Ayat-ayat yang akan membersihkan 
jiwanya; atau ia akan minta diberi peringatan, dan peringatan itu akan bermanfa'at 
baginya. Adapun orang yang kaya, maka engkau berhadap kepadanya. Dan engkau tidak 
keberatan, bahawa ia tidak membersihkan jiwanya. Dan adapun orang yang datang 
kepadamu dengan bersungguh-sungguh, dan ia takut kepada Allah, maka engkau berlaku 

lengah daripadanya. " 

(Surah 'Abasa: ayat 1-10) 

4) Al-Qur'an menentang Rasulullah Sallallahu 'alaihi Wasallam: 


Demikian juga, dalam beberapa Ayat didapati bukti yang menguatkan 
bahawa Al-Qur'an adalah Wahyu ilahi, iaitu tentangan yang nampak dalam 
hubungan menolak tuduhan kaum Musyrikin; di antaranya: 



"Malahan kaum Musyirikin mengatakan, bahawa Al-Qur'an itu adalah kata-kata yang 
dibuat-buat dalam mimpi. Malahan (Mereka mengatakan bahawa) dia (Muhammad) 
adalah penya'ir; maka hendaklah ia mendatangkan ayat, tanda bukti sebagaimana yang 
didatangkan oleh Rasul-rasul yang terdahulu." 

(Surah Al-Anbiya': ayat 5) 

Dalam ayat ini diterangkan, bahawa kaum Musyrikin menuduh, Al- 
Qur'an itu adalah kata-kata yang diucapkan oleh Rasulullah Sallallahu 'alaihi 
Wasallam dalam keadaan beliau bermimpi atau tidak sedar. Mereka meminta 
supaya Rasulullah mendatangkan bukti yang lain. Kata-kata mereka itu 
kemudian ditolak dengan Ayat ; 







"Dan engkau tidak pernah membaca Kitab Suci sebelum menerima AL-Qur'an, dan juga 
tidak menulisnya dengan tangan kananmu jika demikian tentulah orang-orang yang 
membantahnya akan merasa ragu-ragu. Tetapi AL-Qur'an itu adalah Ayat-ayat yang 
jelas, yang dihafalkan di dalam dada orang-orang yang dianugerahi ilmu pengetahuan. 
Dan tidaklah ada orang yang membantah Ayat-ayat Kami, kecuali mereka yang zalim, 

yang menganiaya dirinya. " 

(Surah Al-'Ankabut: ayat 48-49) 

Dan dalam Ayat lain diterangkan pula; 




■ ■ X 





"Kalau sekiranya dia (Muhammad) mengada-adakan berita terhadap Kami, tentu Kami 
mengambil tindakan yang keras kepadanya. Kemudian akan Kami potong urat lehernya. 
Maka tidak ada seorang pun di antara kamu, yang akan dapat membelanya." 

(Surah AL-Haaqah: ayat 44-47) 

5) Al-Qur'an mengandungi perkara-perkara ghaib: 

Termasuk juga bukti, yang menunjukkan bahawa Al-Qur'an adalah 
Wahyu ilahi ialah Al-Qur'an itu mengandungi perkara-perkara ghaib, yang 
kemudian betul-betul terjadi; di antaranya: 

a) Turunnya Surah Al-Fath, sebelum Rasulullah Sallallahu 'alaihi Wasallam 
dapat memasuki kota Mekah. Di dalamnya diterangkan: 

"Sungguhnya, Allah menjadikan mimpi Rasul-Nya betul-betul terjadi, Sungguh, kamu 
akan memasuki Masjidi'l Haram Insya' Allah dalam keadaan aman. Kamu akan 
mencukur kepalamu, dan memendekkan rambutmu dalam keadaan tidak takut. Allah 
mengetahui apa yang tidak kamu ketahui, dan menjadikan di samping itu ada 

kemenangan yang dekat. " 

(Surah Al-Fath: Ayat 27) 

b) Keterangan-keterangan yang menguatkan bahawa kaum Muslimin pasti akan 
menang dalam menghadapi musuh-musuh mereka. Hal ini kemudian benar- 
benar terjadi. Kaum Muslimin sudah menang dalam menghadapi kerajaan- 
kerajaan Rom dan Parsi. Cahaya Islam sudah bersinar menerangi segala penjuru. 
Bendera Islam sudah berkibar di segala pelosok bumi ini 

6) Al-Qur'an mengandungi berita-berita Sejarah: 

Termasuk bukti juga, bahawa AL-Qur'an adalah Wahyu ilahi, ternyata 
dalam Al-Qur'an ada berita-berita tentang ummat manusia, yang hidup pada 
zaman dahulu, seperti Nabi-nabi, Rasul-Rasul, raja-raja dan pemimpin- 
pemimpin, serta bangsa-bangsa yang telah berlalu... pada hal. Nabi Muhammad 
Sallallahu 'alaihi Wasallam ibn Abdullah, adalah seorang yang ummi, yang tidak 
pandai membaca dan menulis. 

Dalam Al-Qur'an diterangkan tentang Kerajaan Romawi, Iskandar, Thalut 
dan Jalut. Juga ada berita tentang Nabi Nuh, Nabi Ibrahim, Nabi Isa dan Nabi 
Musa A.S; dan juga tentang Qarun, Fir'aun, Haman, dan tentang mereka yang 
dijatuhkan ke dalam lubang yang berisikan api (AshabuT Ukhdud). Demikian 
juga, ada berita tentang Ya'juj dan Ma'juj, serta Qabil dan Habil, putera-putera 
Nabi Adam A.S. dan demikianlah seterusnya 

7) AL-Qur'an mengandungi keterangan yang pasti tentang ciptaan 'alam: 

Demikian juga, termasuk bukti bahawa Al-Qur'an adalah Wahyu Ilahi, 
dan bukan gubahan manusia, ialah dalam Al-Qur'an ada penjelasan yang 
terperinci tentang peraturan dan daya kekuatan yang ada di dunia ini. Pada hal, 
bangsa Arab pada waktu itu belum memiliki ilmu pengetahuan tentang masalah 
alam ini; di antaranya; 

a) bahawa dunia ini dahulu merupakan satu kesatuan: 



"Apakah orang kafir itu tidak mengetahui, bahawa langit dan bumi tadinya bersatu, lalu 
Kami pisahkan. Dan Kami menciptakan dari air, segala sesuatu yang hidup. Apakah 

mereka tidak beriman?" 

(Surah Al-Anbiya': ayat 30) 

b) Keterangan tentang peredaran matahari dan gerakan bumi dalam Surah 
Yasin: 








Dan matahari beredar di tempat tetapnya; itulah ketentuan dari Tuhan Maha Perkasa 
dan Maha Mengetahui. Dan bukan Kami tetapkan tempat-tempat yang tertentu baginya, 
sehingga setelah ia sampai ke tempat yang terakhir, kembalilah ia seperti bentuk tandan 
yang tua. Tidaklah mungkin bagi matahari untuk mendapatkan bulan dan malam pun 
tidak dapat mendahului siang. Dan masing-masing beredar pada garis edarannya." 

(Surah Yasin: ayat 38-40) 

c) Keterangan tentang adanya kehidupan di alam raya ini: keterangan ini 
terdapat dalam beberapa Ayat; misalnya: 



■ yv /v ™ 



(29) 



v X yv 



"Dan sebahagian dari tanda-tanda kekuasaan-Nya ialah terciptanya langit dan bumi; 
dan makhluk hidup yang ditebarkan-Nya di langit dan bumi itu. Dan Dia Maha Kuasa 
untuk mengumpulkan mereka makhluk-makhluk hidup itu,jika Dia menghendakinya." 

(Surah As-Syura: ayat 29) 

d) Keterangan bahawa gas oksigen berkurang kadarnya jika manusia naik 
semakin tinggi dan demikian juga sebaliknya; seperti yang diterangkan dalam 
Surah Al-An'aam; 


Xmm\ mmsi Opl^j 


"Dan barangsiapa yang Allah menghendaki akan memberikan petunjuk kepadanya, 
nescaya Dia melapangkan dadanya untuk memasuki agama Islam. Dan barang siapa 
yang Allah menghendaki akan sesatnya, nescaya Allah menjadikan dadanya sesak lagi 
sempit, seolah-olah ia sedang mendaki naik ke langit. Demikianlah Allah menimpakan 
siksa kepada orang-orang yang tidak beriman." 

(Surah Al-An 'am; ayat 125) 


e) Keterangan tentang peringkat-peringkat perkembangan janin di dalam rahim, 
yang disebutkan dalam Surah Al-Mu'minun: 



"Dan sesungguhnya Kami telah menciptakan manusia dari benih, yang berasal dari 
tanah. Kemudian Kami jadikan benih itu menjadi sperma yang disimpan dalam tempat 
yang kukuh. Kemudian sperma itu Kami jadikan segumpal darah, lalu segumpal darah 
itu Kami jadikan segumpal daging. Dan daging itu Kami jadikan tulang-belulang; lalu 
tulang belulang itu Kami bungkus dengan daging. Kemudian Kami jadikan dia makhluk 
yang berbentuk lain. Maka Maha Sucilah Allah, Maha Pencipta Yang Paling Baik. " 

(Surah Al-Mu'minun: ayat 12-14) 

c. Hukum-hukum yang ada dalam AL-Qur'an: 

Al-Qur'an yang mulia, mengandungi bermacam-macam hukum, yang 
merupakan perintah dan larangan. Hukum-hukum itu dapat diperinci dalam 
tiga bahagian, iaitu: 

1 ) Dasar-dasar 'Aqidah: 

Dasar-dasar ' Aqidah ini meliputi gambaran Islam tentang alam, serta 
manusia dan kehidupan ini; terutama sekali Rukun-rukun Iman yang enam. 
(Akan dijelaskan dalam Bab yang berikut). 

2) Hukum-hukum Taklif yang merupakan 'Ibadah: 

Bahagian ini meliputi peraturan tentang hubungan manusia dengan 
Tuhannya, terutama sekali Rukun-rukun Islam yang lima. (Akan dijelaskan 
dalam Bab yang berikut). 

3) Hukum-hukum Syara': 

Bahagian ini meliputi peraturan tentang hubungan antara manusia 
sebagai individu dengan manusia lain sesamanya, hubungan individu dengan 
masyarakat, hubungan individu dengan negara, hubungan antara masyarakat 
dengan negara, dan hubungan antara satu negara dengan negara-negara yang 
lain-lain. 

2. SUNNAH YANG SUCI 

Sunnah Rasulullah Sallallahu 'alaihi Wasallam yang suci, merupakan 
sumber kedua dan ajaran-ajaran Islam. Sunnah maksudnya himpunan dan 
segala apa yang berasal dari Rasulullah Sallallahu 'alaihi Wasallam baik berupa 
perkataan, atau perbuatan, atau ketetapan. Para sahabat menerima Sunnah dan 
Rasulullah kadang-kadang bersama-sama, kadang-kadang terpisah-pisah 
sendiri-sendiri. Dan mengenai Sunnah ini perlu diperhatikan beberapa perkara, 
di antaranya: 

1) Pembukuan Sunnah: Sunnah tidak dibukukan secara resmi pada masa 
hidupnya Rasulullah Sallallahu 'alaihi Wasallam; pembukuannya tidak seperti 
pembukuan Al-Qur'an. Para sahabat berpegang pada hafalan mereka saja. 
Dalam peringkat ini mereka hanya sibuk membukukan Al-Qur'an. Kalau 
direnungkan, maka akan terasa bahawa membukukan hal-hal yang teliti tentang 
kehidupan seorang manusia, seperti Nabi Muhammad Sallallahu 'alaihi 
Wasallam itu adalah suatu pekerjaan yang sangat sulit. Segala perkataan dan 
perbuatan beliau, serta cara-cara pergaulannya yang umum dan yang khusus, 
dan segala tandak-tanduknya, selama lebih kurang 23 tahun, semuanya harus 
dikumpulkan. Pekerjaan itu tentu saja memerlukan tenaga yang besar dan 
jumlah petugas yang banyak. Tetapi bukanlah suatu hal yang mustahil, bahawa 
pada masa hidupnya Rasulullah Sallallahu 'alaihi Wasallam sudah ada sahabat 
yang mencatat serba sedikit tentang Sunnah itu. Inilah yang sudah dilaksanakan 
oleh beberapa orang di antara para sahabat. Mereka mencatat Sunnah Rasulullah 
Sallallahu 'alaihi Wasallam untuk keperluan mereka sendiri. 


FATHI YAKAN 


66 



^affdimana ^ytjenfferu ^J^epatia ^slam_ 


Kemudian, sekitar Abad pertama dan Abad kedua Hijrah, mulai 
dilaksanakan beberapa usaha untuk membukukan Sunnah; tetapi belum 
sempurna. Pada Abad ketiga Hijrah, golongan 'Ulama'-'ulama' besar 
mengkhususkan dirinya dalam usaha pengumpulan dan pembukuan Sunnah, 
serta memisahkan mana yang Sahih dan mana yang tidak Sahih. Pelopornya dua 
Imam besar. Imam Bukhari dan Muslim. 

Demikianlah seterusnya, Sunnah merupakan himpunan yang Sahih, yang 
telah diteliti. Yang tertua di antaranya ialah Kitab yang Enam( (^(3l/^3^ahih 

Bukhari, Sahih Muslim, Sunan Abu Daud, Jami' Tirmidzi, Sunan An Nasaa'i dan 
Sunan Ibnu Majah; dilengkapi dengan yang ke tujuh Muwattha' Imam Malik. 

2) 'Ulumu'! Hadith: Sebagai hasil sampingan dan tenaga yang dikerahkan untuk 
menerima dan mengamalkan Hadith di antaranya: 

a) 'Ilmu Musthalah Hadith: Ilmu ini membahas Qa'idah qa'idah pokok untuk 
menerima, mengamal dan mengajarkan Hadith. Dengan dasar ini, Hadith 
dibahagikan menurut nilainya menjadi Sahih, Hasan dan Da'if dan masing- 
masing dibagi-bagi lagi menurut nilainya yang lebih terperinci. 

b) 'Ilmu Jarah dan Ta'dil: Ilmu ini merupakan penelitian terhadap para perawi 
Hadith, membahas hal ehwal mereka, bagaimana kejujuran dan keadilan 
mereka, dan apakah mereka dapat dipercayai dalam merawikan Hadith itu... 
dan sebagainya. 

3) Pembukuan Fiqh: 

Masyarakat Islam kemudian berkembang, dan wilayah Islam meluas. 
Kehidupan kaum Muslimin menjadi semakin banyak cabangnya. 'Ulama-'ulama 
mulai membukukan Fiqh: Sebagai penaja yang mendapat ilham Ilahi untuk 
menangani masalah ini. Empat Imam Besar yang terkenal Abu Hanifah, Malik, 
Syafi'e dan Ahmad ibn Hanbal. Mereka masing-masing telah meninggalkan 
buah fikiran dan karyanya, yang merupakan kekayaan llmiyah dan warisan 
Fiqih, yang tak ternilai berapa harganya 

3. SUMBER-SUMBER SYARI'AH YANG LAIN 

Di samping dua sumber utama yang tersebut di atas, ada lagi sumber- 
sumber Syari'ah yang lain, yang akan kami kemukakan sepintas lalu, iaitu: 

1) Ijma': Jima' maksudnya permuafakatan ahli-ahli Ijtihad di kalangan kaum 
Muslimin, untuk menetapkan sesuatu Hukum Syara', yang diperoleh 
dengan melakukan Ijtihad. 

2) Qiyas; Qiyas ialah mempersamakan hukum sesuatu perkara, yang tidak 
ada di dalam AL-Qur'an dan Hadith dengan hukum sesuatu perkara, yang 
sudah ada dalam Al-Qur'an dan Hadith dengan hukum sesuatu perkara, 
yang sudah ada dalam Al-Qur'an atau Hadith; hukumnya dipersamakan 
kerana ada persamaan latar belakang penetapan hukum itu. 

Di samping Ijma' dan Qiyas itu masih ada sumber-sumber lain, yang secara 
khusus dipergunakan oleh beberapa 'Ulama; di antaranya Istihsan 
(melaksanakan mana yang lebih baik,) Istishlah (mengutamakan kesejahteraan 
ummat) dan Istidlal (mencari alasan berdasarkan pemikiran 'Ulama' yang 
bersangkutan). 

D. KEISTIMEWAAN FIKRAH ISLAM 

Dalam peringkat ini, para Da'i mulai berusaha menjelaskan kepada 
sasarannya, tentang keistimewaan fikrah Islam, yang berlainan dengan ajaran- 
ajaran ciptaan manusia. Perbedaan ini merupakan garis pemisah, yang 
mendalam sampai ke akar-akarnya, dan merupakan perbedaan prinsip antara 
Islam dan ajaran-ajaran lain. Di antaranya ada lima sifat, iaitu: 

1. ISLAM BERSIFAT AJARAN ILAHI 
(RABBANIYYAH) 

Ajaran Islam merupakan Ajaran Ilahi. Ajaran ini tidak memberi tempat 
untuk berkecimpungnya 'aqal manusia, seperti ajaran-ajaran ciptaan manusia. 
Sifat ini menyebabkan ajaran Islam itu dapat hidup 'abadi dan mampu 
mengatasi masalah-masalah kehidupan yang terus menerus berkembang. 
Persoalan-persoalan baru, selamanya mengalir mengikuti arus kekuatan yang 
berada dalam ajaran itu. Penciptanya ialah Allah Subhanahu Wa Ta'ala yang 
pengetahuan-Nya meliputi segala sesuatu; oleh sebab itu, ajaran itu mencakupi 
segala persoalan hidup. 



"Apakah Tuhan Yang menciptakan itu, sama dengan tuhan-tuhan yang tidak 
menciptakan? Apakah kamu tidak mengambil pelajaran daripadanya?" 

(Surah An-Nahl: ayat 17) 

Sebaliknya, di pihak lain, sifat "ciptaan manusia", yang ada dalam ajaran- 
ajaran lain, itu merupakan kuman yang berjangkit dan menyebabkan 
kemusnahannya; itulah titik tolak tempat munculnya segala kekurangan dan 
kepincangannya. 

2. ISLAM BERSIFAT SEMPURNA (SYUMULIYYAH) 

Faktor kedua yang merupakan keistimewaan ajaran Islam, bahawa Islam 
itu sempurna, mencakup segala peraturan yang menetapkan bagaimana 
hubungan individu (fardi) dengan jiwanya sendiri, lalu bagaimana 
hubungannya dengan keluarganya, dengan Tuhannya, dengan masyarakatnya, 
dengan negaranya.... dan seterusnya! Ada dasar-dasar dan ada prinsip, yang 
mengatur bagaimana seharusnya perjalanan masyarakat bersama-sama dengan 
anggota-anggotanya, sesuai dengan fitrah manusia yang murni, menurut 
pandangan Islam terhadap alam serta manusia dan kehidupan ini,...! 

Keagungan ajaran Islam, merangkum! segala perkara dan mencakup 
seluruh bidang hidup. Ajaran Islam sejalan dengan landasan 'Aqidah yang 
merupakan tapak tempatnya memancar. 

Memang benar, dalam zaman moden ini kadang-kadang terdapat sesuatu 
ajaran atau peraturan ciptaan manusia, yang nampaknya sempurna dalam 
sesuatu bidang kehidupan; tetapi kalau diteliti, ternyata ajaran itu tidak 
sempurna dalam segala perinciannya. Ternyata bahagian-bahagiannya tidak 
seimbang dan tidak bersesuaian. Hal ini terjadi kerana ajaran manusia itu 
merupakan campuran dari beberapa teori ini yang kesemuanya dihimpun dan 
dihubung-hubungkan satu sama lain. Peraturan ini tidak merupakan suatu 
kesatuan yang utuh, yang memancar dari satu sumber yang wajar, dan suatu 
'Aqidah yang meyakinkan... 

Keagungan ajaran Islam juga nampak dalam teratur licinnya sebagai 
peraturan umum, yang mencakup segala perinciannya, dan bercabang-cabang 
dengan ukuran yang seimbang, antara bermacam-macam keperluan dan 
tuntutan anggota, jasmani dan rohani. Keseimbangan ini mengakibatkan ajaran 
Islam tidak terlalu memberatkan suatu aspek dengan mengurangi keperluan 
aspek yang lain. Jadi, ajaran Islam merupakan pembahagian kepentingan secara 
wajar, dan dengan demikian dapat menjadi ketenangan dalam kehidupan 
manusia....! 


3. ISLAM BERSIFAT MEROMBAK 
DAN MEMBANGUN (INQILABIYYAH) 

Termasuk keistimewaan Islam juga, bahawa Islam mengandungi 
peraturan-peraturan yang bertujuan mengubah masyarakat Jahilayyah secara 
keseluruhan, kemudian membangun masyarakat Islam dengan struktur yang 
baru. Islam tidak menerima kaedah penampungan, penerapan atau perbaikan 

dalam beberapa aspek kehidupan manusia saja. Islam tidak membenarkan 
adanya perbaikan hanya terhadap sebahagian dari tradisi Jahiliyyah saja. 

Islam tidak membenarkan ummatnya hidup secara Jahiliyyah. Demikian 
juga. Islam tidak puas dengan hanya menjadi salah satu sumber dalam 
Perundangan-perundangan sesuatu Negara; tetapi Islam menuntut supaya ia 
dijadikan satu-satunya sumber Perundangan-perundangan dalam negara itu. 
Demikian juga. Islam tidak puas kalau yang dihayati hanya sebahagian dari 
ajaran-ajarannya. Islam baru puas, jika seluruh ajaran-ajarannya dihayati. Islam 
juga tidak menerima untuk ditetapkan sebagai Agama Negara, dengan 
pengertian bahawa rakyat di negara itu melakukan 'ibadahnya hanya menurut 
Islam; Islam masih menuntut supaya dijadikan sebagai agama Negara, tidak 
hanya dalam soal 'ibadah, tetapi merupakan satu-satunya sumber peraturan dan 
pandangan hidup dalam negara itu. 


Jadi, Islam tidak mau dipisah-pisahkan, dan tidak puas sebelum 
keseluruhari ajarannya dihayati, baik berupa perintah atau pun larangan, baik 
berupa 'ibadah ataupun lainnya. Dalam Al-Qur'an diterangkan; 



"Apakah kamu beriman kepada sebahagian Kitab Suci, dan kafir kepada sebahagiannya 
yang lain ? Tiadalah balasan bagi orang yang berbuat demikian selain kehinaan dalam 
kehidupan dunia ini. Dan pada Hari Kiamat kelak mereka akan dikembalikan kepada 
siksa yang berat. Allah tidak lengah daripada yang kamu perbuat . " 

(Surah Al-Baqarah: ayat 85) 


4. ISLAM BERSIFAT ABADI (ISTIMRARIYYAH) 

Keistimewaan yang keempat ialah ajaran Islam itu dapat dan mampu 
menyelesaikan segala persoalan hidup, memimpin dan mengarahkan kehidupan 
manusia dalam segala peringkat. Dalam hal ini banyak peraturan yang digubah 
untuk menghadapi sesuatu masalah dalam keadaan tertentu, dan dapat diatasi 
dalam peringkat yang tertentu; tetapi kemudian tidak sesuai lagi, sudah 
ketinggalan zaman, dan nampak kekurangan dan kejanggalannya. Sedang Islam 
mempunyai landasan peraturan, yang bersifat abadi. 

5. ISLAM BERSIFAT SEJAGAT ('ALAMIYYAH) 

Keistimewaan kelima, ajaran Islam itu berlaku untuk seluruh dunia. 
Maksudnya, syari'ah dan peraturan-peraturan Islam sanggup menyerap segala 
persoalan hidup manusia, yang terus menerus berkembang dan meningkat di 
segala tempat, di seluruh pelusuk dunia ini. Islam sanggup mengatur, 
kehidupan manusia di daerah yang mana saja, di seluruh permukaan bumi ini. 

Ajaran Islam bukanlah penghasilan dari sesuatu lingkungan hidup yang 
tertentu, dan bukan pula reaksi terhadap sesuatu tradisi yang kurang baik di 
sesuatu daerah; kerana penghasilan yang demikian itu adalah sifat dan ajaran 
dan peraturan buatan manusia. Sedang Islam adalah peraturan ilahi yang 
dimaksudkan untuk menjadi pedoman hidup bagi ummat manusia seluruhnya, 
dalam berbagai macam daerah dan kebudayaannya. Sifatnya yang bersumber 
dari Wahyu Ilahi, mewarnai peraturan dan Undang-undangnya. Oleh sebab itu. 
Islam dapat menguasai wilayah yang luas, mampu untuk membentuk 
kehidupan yang makmur dan penuh kreasi dalam segala bidang 

Dengan keistimewaan ini. Islam berlainan dengan segala peraturan 
ciptaan manusia; kerana ciptaan itu diketengahkan untuk mengatasi sesuatu 
persoalan yang sedang dihadapi oleh masyarakat. Islam menyelamatkan 
masyarakat manusia dari suasana bertentangan antara suatu konsep dengan 
konsep yang lain. Dan Islam menyelamatkan manusia dari suasana menurun, 
yang mungkin menimpa kebudayaannya. Allah Subhanahu Wa Ta'ala 
berfirman: 



"Al-Qur'an bukanlah cerita yang dibuat-buat, akan tetapi Al-Qur'an membenarkan 
Kitab-kitab Suci yang sebelumnya, dan menjelaskan segala sesuatu dan menjadi 
petunjuk dan rahmat bagi kaum yang beriman. " 

(Surah Yusuf: ayat 111) 

E. GARIS-GARIS BESAR AJARAN ISLAM 
1. DI BIDANG 'AQIDAH 

Keimanan kepada Allah Subhanahu WaTa'ala: 

Masalah pertama yang perlu diselesaikan oleh para Da'i dalam 
melaksanakan tugasnya ialah soal keimanan kepada Allah Subhanahu Wa Ta'ala 
selama masalah pokok ini belum selesai dengan alasan-alasan yang memuaskan, 
maka segala usaha Dawah yang lain akan hilang tanpa kesan! Para Da'i haruslah 

ingat, adalah suatu kekeliruan, jika ada orang menganggap, bahawa orang yang 
tidak mengakui adanya ALlah itu akan mahu menerima agama Islam sebagai 
pedoman hidup. Keliru, jika ada yang menyangka, bahawa kehidupan menurut 
Islam akan dapat dimulai dengan titik tolak yang lain; misalnya dengan lebih 
dahulu berbincang-bincang tentang Keadilan Sosial menurut Islam, tentang 
persamaan hak antara sesama manusia menurut Islam dan sebagainya. Titik- 
tolaknya keliru, walaupun ajaran-ajaran ini memang benar bersumber dari 
Islam. 


Kekafiran, dan tidak adanya keimanan kepada Allah Subhanahu Wa 
Ta'ala itu adalah kenyataan yang begitu jelas. Tugas utama dari para Rasul, tidak 
lain ialah menyelesaikan masalah ini, dan mengemukakan jalan keluar, yang 
merupakan 'Aqidah yang jelas dan benar, tentang Allah Subhanahu Wa Ta'ala 
tentang alam serta manusia dan kehidupan ini....! 

Untuk pertama kalinya, para Rasul berbicara, mengajak ummatnya untuk 
beriman kepada Allah Maha Pencipta. Inilah pembicaraan dasar dan kaedah 
pertama, yang dikemukakan oleh para Rasul seluruhnya. Buktinya dapat kita 
lihat, dalam tiap-tiap Surah dalam AL-Qur'an, yang mengandungi berita tentang 
Rasul atau Nabi. Sebagai contoh: 



"Sungguh, Kami telah mengutus Nuh kepada kaumnya, lalu ia berkata: "Wahai kaumku, 
sembahlah Allah. Sekali-kali tidak ada Tuhan bagimu selain Dia. Sesungguhnya, kalau 
kamu tidak menyembah Allah, aku takut, bahawa kamu akan ditimpa oleh siksa pada hari 

yang besar. " 

(Surah Al-A'raf: ayat 59) 


-X. . 



-X. 


"Dan Kami telah mengutus kepada kaum 'Aad, saudara mereka, Huud. Ia berkata: 
"Wahai kaumku, sembahlah Allah; sekali-kali tidak ada Tuhan bagimu selain Dia. 
Kenapa kamu tidak bertaywa kepada-Nya?" 

(Surah Al-A'raf: ayat 65) 



"Dan kami mengutus kepada kaum Tsamud, saudara mereka. Saleh. Ia berkata: "Wahai 
kaumku, sembahlah Allah. Sekali-kali tidak ada Tuhan bagimu selain Dia..." 

(Surah Al-A'raf: ayat 73) 



I^E^cb. 


"Dan Kami mengutus kepada penduduk Madyan, saudara mereka, Syu'ib. Ia 
berkata: "Wahai kaumku, sembahlah Allah; sekali-kali tidak ada Tuhan bagimu selain 
Dia. Sesungguhnya telah datang kepada kamu bukti yang nyata dari Tuhan-mu...." 

(Surah Al-A'raf: ayat 85) 




H ^ ■ H 


X ■ ™ XN y_ X ■ 


y\y\^ m m 


Kjii. 



'Dan ingatlah Ibrahim, ketika Ia berkata kepada kaumnya: "Kamu sekalian, sembahlah 
Allah, dan bertaywalah kamu kepada-Nya. Yang demikian itu adalah lebih baik bagimu, 

jika kamu mengetahuinya" 

(Surah Al-'Ankabut: ayat 16) 


Nah! Sekarang ini, alam keseluruhannya mempersaksikan terjadinya 
suasana "MURTAD", terhadap Keimanan kepada Allah, Maha Pencipta. Terjadi 
kekufuran yang menyeluruh, yang belum pernah ada bandingannya dalam 
Sejarah! Perlu kita ingat, bahawa "Murtad besar-besaran" ini terjadi, kerana 
munculnya faktor-faktor pendorong yang banyak di antaranya: 


1) Tidak ada kewujudan yang sebenarnya dari Islam yang betul, walau 
hanya di suatu daerah yang kecil saja! Tidak ada sesuatu tempat, di mana 
hukum-hukum Islam dihayati dan di atasnya berkibar bendera Tauhid. 

! ^309 (Tidak ada Tuhan selain Allah). Tidak ada lagi daerah yang dapat 

dijadikan sebagai "Teladan", (uswah) sebagai ikutan yang 'amali tentang 
penghayatan fikrah Islam yang ditegakkan di atas landasan Keimanan 
kepada Allah Subhanahu Wa Ta'ala. Jadi tidak ada lagi kenyataan yang 
mungkin memiliki tenaga dan media, llmiyah dan 'Amaliyah serta 
Kesenian, yang dapat tegak bertahan, melawan arus ideologi dan 
pendapat-pendapat yang bersumber dan Materialisme dan Atheisme. Dan 
belum ada tenaga yang berusaha untuk menghancurkannya! 

2) Kebudayaan Atheisme ditegakkan di seluruh dunia. Malahan lebih 
dari itu, Atheisme dijadikan titik pusat, tempat bertemunya puluhan 
negara-negara, yang kesemuanya tegak di atas landasan falsafah 
Materialisme. Semuanya berfikir dari titik tolak materi, dan melupakan 
wujudnya Allah Maha Pencipta! Falsafah safat ini sudah menjalar dan 

meresap ke seluruh dunia, termasuk negara-negara Islam! Beberapa 
negara sudah menetapkan Materialisme sebagai landasan tempat 
tegaknya. Seperti kata pepatah: "Menebarkan abu dapur ke dalam mata." 
Beberapa negara membangunkan sistem ekonominya di atas landasan 
Materialisme, tanpa berfikir terlebih dahulu. Kalau kita mahu mengaku 
dengan jujur, maka kita akan menilai, bahawa teori ekonomi yang secara 
meluas diterapkan dalam sebahagian besar negara-negara di dunia ini, 
adalah berdasarkan teori Materialisme yang menafikan wujudnya Allah 
Maha Pencipta! Teori ini hanya mengakui adanya benda dan meteri! 

Oleh itu dengan mudah dapat difahami bahawa sesuatu yang sudah 
rosak pohonnya tentu saja rosak cabangnya! Kalau kita mengaku dengan jujur, 
maka akan ternyata bahawa suasana Materialisme ini sudah mengakibatkan 
negara kita sendiri dilanda ombak Atheisme, yang menghembus pandangan 
hidup dan jalan fikiran kita, dan hampir memadamkan cahaya "Keimanan" di 
kalangan generasi muda kita! 

Justeru itu menjadi tugas utama para Da'i untuk memulakan da'wahnya 
dengan mengemukakan masalah Keimanan tentang wujudnya Allah Maha 
Pencipta. Inilah langkah pertama, jalan yang wajar untuk menanamkan 
Keimanan dan keislaman di kalangan masyarakat. Sesudah landasan ini kukuh, 
barulah Da'i mula menyampaikan ajaran-ajaran yang terperinci, berupa Hukum- 
hukum taklif, berikut kewajiban untuk berjuang, menegakkan agama Allah. 
Perlu diperhatikan, bahawa pembicaraan dalam masalah ini harus sistematis dan 
jelas, serta mudah difahami. Kami berpendapat, bahawa sebaiknya Da'i 
menyampaikan langkah-langkah berikut: 

1) Alam raya ini pasti ada Penciptanya: 

Kita telah menerima kenyataan, bahawa alam ini wujud. Lalu, 
bagaimanakah kita menafsirkan wujudnya alam ini, dan perkembangannya? 
Ada tiga kemungkinan untuk menjawab pertanyaan itu, iaitu: 

a) Wujudnya alam raya ini hanya merupakan khayal saja: Kemungkinan ini tertolak 
dengan mudah, kerana ternyata kita melihat, merasa dan meni'mati apa yang 
ada di alam ini; terutama diri kita sendiri adalah sebahagian dari alam ini. Jadi, 
adanya alam ini tidak mungkin dikatakan khayal. 

b) Alam raya ini ada, muncul dengan kekuatannya sendiri, setelah dahulu tidak ada: 
Inilah pendapat aliran Komunisme, yang diutarakan sebagai "Dialektika 
Materialisme" dan Sejarah Materialisme. 

c) Jadi, tinggallah satu kemungkinan, iaitu yang ketiga, bahawa alam raya ini 
ada kerana ada penyebab adanya, ada yang menciptakannya. Dan Maha 
Pencipta itu mestinya abadi. Dia menciptakan alam ini tanpa contoh. Dan inilah 
jawapan yang tepat, diterima 'aqal, tanpa menghadapi tentangan. 

2) Kemampuan kita terbatas; 

Kita tidak mampu untuk menguasai segala sesuatu yang ada di alam ini 
Dalam hal ini, sebaiknya para Da'i menerangkan kepada orang yang diserunya 
bahawa di samping adanya Allah Maha Pencipta, juga ada hal-hal yang ghaib, 
yang mana manusia tidak mampu untuk memikirkannya. 


Manusia dapat mengetahui apa-apa yang ada di alam raya ini dengan 
melalui pancaindera yang ada padanya. Ia melihat dengan matanya, mencium 
dengan hidungnya, mendengar dengan telinganya.... dan demikianlah 
seterusnya! Namun suatu kenyataan menunjukkan, bahawa pancaindera itu 
terbatas dan lemah. Banyak sekali benda-benda yang tidak dapat dilihat oleh 
mata. Dan untuk melihatnya, mata terpaksa menggunakan mikroskop. Demikian 
juga, banyak suara yang tidak dapat didengar oleh telinga, dengan peralatannya 
yang begitu halus Dan demikian juga keadaannya susunan tubuh kita yang lain- 
lain. Banyak kekuatan dan perasannya yang kurang. Kalau sekiranya yang 
kurang itu dapat disempurnakan, tentulah kemampuan kita akan terbuka luas. 
Misalnya alat peraba kita memiliki perasaan tentang adanya logam di dalam 
tompokan tanah, tentulah kita akan sanggup merasakan ada atau tidaknya 
logam itu, tanpa mengadakan penyelidikan yang teliti; seperti daya tarik yang 
ada pada magnet, kalau sekiranya ada pada kulit tangan kita, tentulah tangan 
kita akan sanggup menarik bijih besi yang ada di dalam tanah itu. 


Dengan memperhatikan kenyataan-kenyataan itu, jelaslah bahawa di 
alam ini banyak benda-benda yang tidak dapat Indra manusia itu dicapai 
melalui pancaindera, terbatas dan lemah, tidak dapat mencapai segala sesuatu 
yang ada di alam ini. Inilah yang dimaksudkan dalam Ayat: 




"Dan tidaklah kamu diberi ilmu pengetalutan, kecuali hanya sedikit." 
(Surah Al-Isra': ayat 85) 


"Manusia itu diciptakan dalam keadaan bersifat lemah. " 
(Surah An-Nisa': ayat 28) 


FATHI YAKAN 


75 



^affdimana ^ytjenfferu ^J^epatia ^slam_ 


Sehubungan dengan itu. Imam Syafi'e berkata: 

"Aqal mempunyai batas tempatnya berhenti, sama seperti penglihatan mempunyai batas 

tempatnya berhenti. " 

3) 'Aqal kita terbatas dan memerlukan wahyu: 

Da'i telah meyakinkan mad'unya tentang kelemahan manusia; untuk 
menguasai segala sesuatu yang ada di alam ini. Manusia lemah dan terbatas 
kekuatannya. Sesudah itu, Da'i perlu meyakinkan mad'unya, bahawa manusia 
yang lemah ini memerlukan pengetahuan yang berada di luar jangkauan 'aqal 
fikirannya. Manusia perlu mengetahui hal-hal yang ghaib. Pengetahuan yang 
demikian itu tidak dapat diperolehi kecuali dengan jalan Wahyu Ilahi dan 
Kenabian (NUBUWWAH). 

Sehubungan dengan itu, para Da'i berusaha meyakinkan mad'unya, 
bahawa manusia memerlukan kedatangan Nabi-nabi dan Rasul-rasul. Rasul- 
rasul itu perlu menerangkan hal-hal yang tidak dapat dijangkau oleh akal fikiran 
manusia. Demikianlah mereka menyampaikan tugas Risalah yang mereka terima 
dari Tuhannya. 





"Rasul-rasul, yang memberi khabar gembira dan memberi peringatan, agar supaya tidak 
ada alasan bagi manusia untuk membantah kepada Allah, sesudah diutusnya Rasul-rasul 
itu. Dan Allah adakah Maha Kuasa lagi Maha Bijaksana." 

(Surah An-Nisa': ayat 165) 

4) Tujuan Da'i dalam meyakinkan tentang adanya Allah Subhanahu Wa Ta'ala: 

Titik terakhir yang juga perlu diperhatikan oleh Da'i, untuk dijadikannya 
sebagai kesimpulan pembahasannya dan hasil soal jawab dengan mad'unya 
menjelaskan bahawa tujuan Keimanan tentang adanya Allah Maha Pencipta itu, 
dapat dikemukakan dengan perincian yang berikut: 

1) Menolak pendapat Materialisme, dan seterusnya menolak segala pendapat 
dan jalan fikiran yang dicetuskan berdasarkan teori Materialisme itu. 

2) Menetapkan bahawa Keimanan tentang adanya Allah Maha Pencipta, 
membawa akibat timbulnya keta'atan kepada-Nya, menjunjung perintah-Nya 

dan meyakinkan adanya keperluan terhadap petunjuk, tuntunan dan 
pembetulan-Nya. 

3) Keta'atan kepada Allah Subhanahu Wa Ta'ala, dan keyakinan tentang adanya 
keperluan kepada tuntunan-Nya, itu mengakibatkan Keimanan kepada Nabi- 
nabi dan Rasul-rasul-Nya, dan mengaku kebenaran tentang adanya Syurga dan 
Neraka-Nya. 

4) Keimanan kepada Allah dan Rasul-Nya mengakibatkan timbulnya keyakinan 
bahawa Islam adalah Risalah yang terakhir, tuntunan hidup yang 
dianugerahkan oleh Allah kepada makhlukNya. Keimanan kepada Allah dan 
RasulNya mencetuskan Keimanan tentang fungsi Islam sebagai Pedoman 
Hidup. Dan Keimanan ini menimbulkan keinsafan untuk mengamalkan Islam 
dalam segala lapangan hidup, berusaha menyebarkan ajaran Islam di kalangan 
masyarakat, dan berjuang untuk menegakkan Islam di muka bumi ini. 

b) Keimanan kepada Hari Akhirat: 

Kini tibalah sa'atnya, para Da'i menjelaskan kepada mad'unya, tentang 
bagaimanakah tujuan hidup ini menurut Islam? 

Jawabnya ialah, bahawa kehidupan di dunia ini adalah jalan yang kita 
tempuh dalam pengembaraan kita menuju Kampung Akhirat. Allah 
menciptakan kita manusia tidaklah percuma, dan juga tidak tanpa tujuan, seperti 
yang dikatakan oleh golongan Atheisme dan Materialisme. Allah menciptakan 
kita adalah untuk menguji kita, siapa di antara kita yang lebih baik, dalam 
memanfa'atkan segala ni'mat yang diberikan-Nya kepada kita. Kita manusia 
semuanya tergadai dengan 'amal perbuatannya, baik yang saleh ataupun yang 
jahat. Dan Akhirat, itulah Kampung yang Abadi, mungkin rumah kita di Syurga, 
mungkin juga di Neraka. 

Pengertian serta pengakuan ini, dan keimanan terhadap Hari Akhirat, itu 
merupakan pusat pengendalian nafsu manusia. Dan dengan selalu terbiasa 
mengingat Hari Akhirat itu, manusia akan dapat mengendalikan hawa 
nafsunya, dan menahannya dari penyelewengan dan kegelinciran. 
Keimanan kepada Hari Akhirat itu dapat dihayati dengan merenungkan 
perincian sebagai berikut: 

1) Nilai Keimanan terhadap Hari Akhirat: Keimanan kepada Hari Akhirat, itu 
termasuk salah satu Rukun Iman, dan merupakan hasil dari Keimanan 
kepada Allah Subhanahu Wa Ta'ala. Keimanan ini merupakan Garis 
Pemisah, antara 'Aqidah Islamiyyah dan 'Aqidah Materialisme dan 
cabang-cabangnya. 

Islam menetapkan, bahawa Allah Subhanahu Wa Taala adalah Maha 
Pencipta. Yang telah menciptakan alam ini, dan tiada kepada ada. Alam ini tidak 
terjadi dengan sendirinya sebagaimana yang dida'wa oleh kaum Materialisme. 
Pengakuan ini membawa manusia menempuh langkah pertama, yang 
merupakan dasar untuk mengerti tentang apa sebenarnya alam raya ini. 


Dari titik tolak ini muncullah pengertian dan pengakuan yang lain. 
Pengakuan yang benar itu akan menerbitkan budi pekerti dan tindak tanduk 
seseorang. Kalau manusia sudah beriman tentang wujudnya Allah Subhanahu 
Wa Ta'ala tentulah ia mengerti tentang keagungan dan kekuasaan Allah 
Subhanahu Wa Ta'ala dan juga tentang sifat-sifat-Nya yang lain-lain. Allah 
Subhanahu Wa Ta'ala tidak menciptakan manusia ini dengan sia-sia. Manusia 
diciptakan adalah untuk diberikan tugas membangun dan memakmurkan bumi 
ini; dan bukan untuk merosak dan menghancurkannya: 


XX yv - - , 








"Maha Suci Allah, yang dalam kekuasaan-Nya tergenggam segala kerajaan. Dan 
Dia Maha Kuasa terhadap segala sesuatu Dia yang menjadikan mati dan hidup, supaya 
Dia menguji kamu, siapa di antara kamu yang lebih baik amalnya. Dan Dia Maha 

Perkasa lagi Maha Pengampun . " 

(Surah Al-Mulk: ayat 1-2) 

Manusia, di akhir pengembaraan kehidupannya akan menghadapi tempat 
menetap, yang sudah dibangunnya untuk dirinya sendiri, dengan 
memanfa'atkan apa-apa yang ada padanya dan kebebasannya dalam berusaha. 

39 ) ?pHhf:i;^n!i^l38) Mitli^(37) 

(41 ) ?p§b£Q^^l4o) ?pl^€ k 

"Adapun orang yang melampaui batas, dan lebih mengutamakan kehidupan dunia, maka 
sesungguhnya neraka itulah tempat tinggalnya. Dan adapun orang yang takut kepada 
kebesaran Tuhannya, dan menahan diri dan keinginan hawa nafsunya, maka 
sesungguhnya syurga itulah tempat tinggalnya." 

(Surah An-Nazi'at: ayat 37-41) 

'Aqidah ini mendorong manusia untuk terus-menerus maju, meningkat 
dalam hidupnya. Ia tidak menilai dunia ini sebagai satu-satunya negeri. 'Amal 
perbuatannya diaturnya sebagai kenderaan dalam perjalanan menuju Kampung 

Akhirat. Ia insaf, bahawa rumahnya kelak di kampung akhirat, tidak lain ialah 
rumahnya yang dibangunnya selama hidup di dunia ini....! 





"Barangsiapa yang selalu menghendaki kehidupan duniawi sekarang ini, maka Kami 
segerakan baginya di dunia ini, apa yang Kami kehendaki bagi orang yang Kami 
tentukan, dan Kami tetapkan baginya neraka Jahannam, ia akan memasukinya dalam 

keadaan tercela dan terusir dari rahmat Allah. Dan barangsiapa yang selalu 
menghendaki kehidupan akhirat dan berusaha ke arah itu dengan bersungguh-sungguh, 
dan dia beriman, maka mereka itu adalah orang-orang yang usahanya akan dibalas 

dengan baik. " 

(Surah Al-Isra': ayat 18-19) 

Perasaan yang memancar ini menyebabkan orangnya memainkan 
peranan yang penting dalam mengarahkan kehidupannya sebagai manusia, dan 
memelihara kehidupannya itu dan segala apa yang mungkin menggangu dan 
merosakkannya. 

Sebaliknya, orang yang tidak mengakui adanya Allah Subhanahu Wa 
Ta'ala tentu saja tidak mengakui adanya Hari Kiamat itu. Mereka tidak percaya 
tentang adanya Kampung Akhirat. Dan tidak percayanya itu menyebabkan 
mereka, dalam segala tindak-tanduknya selalu memperhitungkan kegiatannya 
itu berdasarkan nilai-nilai materi saja. Hal itu menyebabkan dunia ini 
merupakan titik tolak dan juga garis penamat dan segala kegiatan yang mereka 
laksanakan. Tidak syak lagi, bahawa cara berfikir yang demikiari merupakan 
titik perbedaan yang asas antara aliran-aliran Materialisme dan Islam. 

2) Nilai dunia ini dibandingkan dengan Akhirat: 

Para Daie sebaiknya menjelaskan kepada mad'u, bagaimana sebenarnya 
nilai dunia ini, dan bagaimana nilainya di samping Akhirat. Keni' matan dunia 
ini akan tidak mempunyai nilai, jika dibandingkan dengan keni' matan yang ada 
di Akhirat. Keni' matan hidup di Akhirat itulah yang merupakan keni' matan 
yang sebenar-benarnya. 

"Dan tiadalah kehidupan dunia ini melainkan hanya senda gurau dan main-main belaka. 
Dan sesungguhnya kampung akhirat itulah kehidupan yang sebenar-benarnya, kalau 

sekiranya mereka mengetahuinya. " 

(Surah Al-'Ankabut: Ayat 64) 

Keterangan itu dikuatkan lagi dengan Hadith Rasulullah Sallallahu 'alaihi 
Wasallam; 

"Di Hari Kiamat kelak akan didatangkan orang yang paling senang hidupnya di dunia 
ini, tetapi di akhirat ia menjadi penghuni neraka. Ia dimasukkan sebentar ke dalam 
neraka, lalu dikeluarkan kembali, dan ditanyakan kepadanya: "Wahai anak Adam, sudah 
pernahkah engkau melihat kebaikan selama ini? Sudah pernahkah engkau merasakan 

keni' matan? 

"Orang itu akan menjawab: "Tidak, ya Tuhan-kul Sungguh, demi Allah, aku belum 
pernah merasakan keni'matan apapun." "Kemudian didatangkan pula orang yang paling 
miskin di dunia ini, yang kelak di akhirat ia menjadi penghuni syurga. la dimasukkan 
sebentar ke syurga, lalu dikeluarkan kembali, kemudian ditanyakan kepadanya: "Wahai 
anak Adam, pernahkah engkau merasakan kemiskinan selama ini ? Pernahkah engkau 
menderita? "Orang itu menjawab: "Tidak, ya Tuhanku, aku tidak merasakan 
kemiskinan. Aku tidak pernah menderita." 

(Hadith Riwayat Muslim) 

Gambaran yang seperti ini terhadap dunia, menyebabkan manusia yang 
mempercayainya lalu tidak mahu menumpukan perhatiannya kepada dunia ini. 
Ia tidak mahu habis-habisan mengejar dunia. Dengan demikian, ia akan 
menjadikan kepentingannya di dunia ini hanyalah sekadar mencari keredaan 
Allah Subhanahu Wa Ta'ala. Ia selalu menyediakan bekal di dunia ini untuk 
dibawa ke Akhirat kelak, sambil menjunjung tinggi sabda Rasulullah Sallallahu 
'alaihi Wasallam: 

"Hendaklah engkau berada di dunia ini sebagai orang yang sedang berada di perantauan, 
atau orang yang sedang menyeberang jambatan..." 

(Hadith Riwayat Ibnu 'Umar) 

Jika dengan keinsafan ini, manusia sudah dapat membangunkan jiwanya 
dari tidurnya yang lelap, tentulah selanjutnya ia akan dapat mendorong jiwanya 
itu supaya terus-menerus maju, meningkat, menuju kesempurnaannya sebagai 
manusia. Dan dengan demikian dapatlah diwujudkan buah yang lazat, hasil 
kerjasama 'Aqidah dan Jiwa, lahirlah budi pekerti yang mulia, Al-Akhlakul 
Karimah 

c. Keimanan kepada Qada' dan Qadar 

Dalam peningkat ini tibalah sa'atnya Da'i menjelaskan kepada 
sasarannya, bagaimana 'Aqidah Islam tentang Qada' dan Qadar, dengan huraian 
yang luas dan jelas. Da'i perlulah ingat, bahawa pengertian yang salah terhadap 
Qada' dan Qadar itu akan sering menimbulkan pengaruh yang buruk dalam 
kehidupan manusia. Jadi, adalah tugas Da'i untuk menumpukan perhatiannya 
yang mendalam terhadap masalah ini, dan menjadikan 'Aqidah ini sebagai 
bahan perbincangan antara sesama Da'i. Berikut ini akan dikemukakan beberapa 
masalah Qada' dan Qadar yang merupakan perincian dan ' Aqidah Islam, iaitu: 

1) Pengertian yang salah: 

Pengertian yang salah terhadap Qada' dan Qadar ialah mengakui bahawa 
Allah Subhanahu Wa Ta 'ala telah menetapkan untuk manusia, segala tindak- 
tanduk dan gerak-gerinya. Jadi, manusia di alam ini tidak mempunyai 
kebebasan, kemahuan, dan pemikiran. Kapal Taqdir belayar membawa manusia, 
melalui lautan yang dalam dan luas, dan ia sama sekali tidak mampu untuk 
melakukan sesuatu yang berguna ataupun yang berbahaya bagi dirinya 
sendiri....! 

Jadi, segala kesesatannya, (kalau ia sesat) kesemuanya itu sudah tertulis, 
ditetapkan untuk dirinya sejak azali. Demikian juga segala kebaikannya, (kalau 
ia baik) dan mengikuti petunjuk, segala disiplinnya, (kalau ia berdisiplin) dan 
penyelewengannya, (kalau ia menyeleweng)... kesemuanya itu sudah tertulis...! 
Manusia tidak dapat menolak, dan tidak mampu untuk mencegahnya. . . ! 

'Aqidah seperti ini disebut (JABARIYYAH), "Jabar", yang bermaksud 
manusia itu terpaksa. Dengan 'Aqidah seperti ini, maka para penganutnya 
sudah menganut faham yang berlainan dengan beliau-beliau yang baik-baik, 
yang telah mendahului kita. Para Penganut 'Aqidah ini suka mengepakan dosa, 
baik dosa besar ataupun dosa kecil; kemudian mereka membela dirinya dengan 
mengemukakan alasan "Memang sudah taqdirnya." 

2. Cara membetulkan pengertian yang salah ini: 

Pengertian ini jelas berlawanan dengan ketentuan Keadilan Ilahi, dalam 
pengertian yang paling sederhana; kerana kalau sekiranya pengertian itu benar, 
maka tidaklah ada gunanya manusia diberi akal dan kesanggupan untuk 
berfikir, dan juga tidak ada gunanya Allah Subhanahu Wa Ta'ala mengutus 
Nabi-nabi dan Rasul-rasul. Demikian juga, tidak ada gunanya Allah Subhanahu 
Wa Ta'ala menetapkan Syari'ah dan Undang-undang. Manusia hanya terpaksa 
mengerjakan apa yang dikerjakannya. Ia hanya seperti bulu yang berada di 
cawangan yang digerakkan dan diterbangkan oeh angin, menurut kemahuan 
angin itu sendiri....! 

'Ali ibn Abi Thalib Radiyallahu'anhu sudah pernah mengemukakan 
alasan yang tepat, untuk membasmi pengertian yang seperti ini. Pernah seorang 
laki-laki yang bersalah, berusaha membela dirinya di hadapan Sayaidina Ali, 
dengan alasan, bahawa kesalahannya itu memang sudah suratan Taqdir untuk 
dirinya, dan ia sama sekali tidak dapat mengelakkannya. Lalu, Ini membentak 
orang itu dengan katanya: 

"Mungkin anda mengira, bahawa Taqdir itu merupakan sesuatu yang pasti berlaku dan 
ketentuan yang mesti terjadi? Andai kata demikian tentulah tidak ada lagi pahala dan 
dosa, tidak ada janji baik, tidak ada ancaman, tidak ada perintah dan tidak ada laranganl 
Tentulah Allah tidak mencela orang yang berdosa, dan juga tidak memuji orang yang 
baik. Orang yang baik tidaklah lebih berhak untuk dipuji daripada orang yang jahat. 
Demikian juga, orang yang bersalah tidaklah lebih pantas dari orang yang baik, dalam 
menerima teguran." "Kata-katamu itu adalah ucapan para penyembah berhala, tentera 
syaitan dan saksi-saksi palsu. Mereka itu buta matanya untuk melihat kebenaran. 
Mereka itulah golongan Qadariyah dalam ummat Islam ini, dan mereka itulah golongan 

Majusinya. " 

3) Masalah kehendak (IRADAH) Allah dan kehendak manusia: 

Allah menciptakan sesuatu dan tiap-tiap sesuatu ciptaan itu mempunyai 
keistimewaan yang tertentu. Misalnya, Allah menciptakan api dalam keadaan 
memiliki keistimewaan "Membakar". Demikian juga air memiliki keistimewaan 
"Menghidupkan". Dan pisau memiliki keistimewaan "memotong" Dan 
minuman keras, mempunyai keistimewaan "memabukkan".... dan demikianlah 
seterusnya....! 

Manusia diberi pengetahuan tentang keistimewaan-keistimewaan itu. 
Maka jika ada orang yang mempergunakan api untuk membakar, dan lalu 
menimbulkan bahaya kebakaran, maka tentu saja orang itu mempergunakan api 
itu menurut kemahuan dan kehendaknya sendiri. Sedang adanya keistimewaan 
"membakar" pada api, itu terjadi dengan kehendak Allah Subhanahu Wa Ta'ala. 
Jadi kehendak Allah Subhanahu Wa Ta'ala terjadi dalam memberikan 
keistimewaan membakar kepada api, dan kehendak manusia terjadi... dalam 
mempergunakan keistimewaan membakar itu sehingga menimbulkan bahaya 
kebakaran. Demikianlah seterusnya, kehendak Allah terjadi dalam memberikan 
keistimewaan yang tertentu kepada tiap-tiap makhluk yang ada di alam ini. Dan 
kehendak manusia terletak dalam mempergunakan keistimewaan yang ada 
pada makhluk-makhluk itu. Dalam kemampuan manusia mempergunakan 
keistimewaan inilah terletak hukum-hukum Taklif. 

Misalnya, Allah Subhanahu Wa Ta'ala menciptakan keistimewaan dalam 
hubungan jenis manusia, iaitu terjadinya pembuahan dan lahirnya keturunan. 
Kalau manusia melaksanakan hubungan itu dalam lingkungan "Nikah", maka ia 

akan diberi pahala; sebaliknya, kalau manusia melakukan hubungan dan 
berketurunan di luar Nikah, maka ia akan diberi dosa. 


Dengan demikian jelaslah, bahawa ada keistimewan yang diciptakan oleh 
Allah Subhanahu Wa Ta'ala dalam tiap-tiap sesuatu. Dan keistimewaan itu 
dapat dipergunakan oleh manusia, untuk kebaikan atau untuk kejahatan. Allah 
menciptakan keistimewaan untuk tiap-tiap makhluk, tidaklah dalam keadaan 
yang memaksa manusia supaya mempergunakan keistimewaan itu untuk hal- 
hal yang tidak baik. Manusia diberi akal, yang semata-mata bebas memilih dan 
memperbandingkan antara sesuatu penggunaan yang baik dan yang tidak baik. 

"Tidak ada paksaan dalam agama. Sesunguhnya telah jelas jalan yang benar dan jalan 

yang salah...." 

(Surah Al-Baqarah: ayat 256) 

4) Antara terpaksa (Jabariyyah) dan bebas memilih (Ikhtiar iy y ah) 

Dari keterangan yang tersebut di atas dapatlah diambil kesimpulan, 
bahawa: Perintah-perintah Allah Subhanahu Wa Ta'ala yang tersebut dalam Al- 
Qur'an ada dua macam iaitu: 


a) Perintah dalam bentuk mencipta: misalnya Allah Subhanahu Wa Ta'ala 
memerintahkan kepada makhluk-makhluk yang tidak ber'aqal, misalnya 
perintah Allah kepada api: 








"Wahai api, menjadi dinginlah engkau, dan menjadi keselamatanlah engkau bagi 

Ibrahim . " 

(Surah Al-Anbiya': ayat 69) 






"Wahai jiwa yang tenang. Kembalilah engkau kepada Tuhanmu... dalam keadaan puas 

dan diredhai oleh Tuhan-mu." 

(Surah Al-Fajr: ayat 27-28) 

Perintah-perintah yang seperti ini menghendaki kepatuhan yang segera. 
Manusia tidak diminta bertanggungjawab dalam wilayah perintah-perintah in 
Manusia sama sekali tidak diberi balasan terhadap perintah-perintah in Jadi, 
misalnya dalam masalah umur manusia, bentuk tubuhnya, panjang atau pendek. 

dan warna kulitnya, putih atau hitam; demikian juga kekuatan alam yang 
dimanfa'atkan dalam kehidupan manusia; demikian juga peraturan alam yang 
berlaku di alam ini. Kesemuanya itu adalah perintah Allah dalam bentuk 
mencipta. Allah Subhanahu Wa Ta'ala dengan Qada'-Nya sudah menetapkan 
keadaannya demikian, semenjak 'azali. Dan Allah Subhanahu Wa Ta'ala 
menciptakan demikian, menurut Taqdir-Nya. Manusia sama sekali tidak turut 
campur-tangan di dalamnya. 

Oleh itu, manusia tidaklah dipersalahkan, apakah tubuhnya pendek atau 
panjang, apakah wajahnya cantik atau buruk. Demikian juga, manusia tidak 
dipersalahkan, apakah bumi ini bulat atau datar ! 

b) Perintah dalam bentuk penugasan: maksudnya perintah-perintah yang ditujukan 
kepada orang Mukallaf dan dijanjikan, bahawa ia akan diberi balasan terhadap 
pelaksanaan perintah ini, samada balasan baik buruk. Misalnya perintah Allah 
Subhanahu Wa Ta'ala supaya menahan penglihatan. 



"Katakanlah kepada orang-orang yang beriman, supaya mereka menahan penglihatannya 

dan memelihara kehormatan dirinya..." 

(Surah An-Nur: ayat 30) 


Dan larangan makan riba: 



"Wahai orang-orang yang beriman, janganlah kamu memakan riba dengan berlipat 

ganda...." 

(Surah Ali 'Imran: ayat 130) 





"Wahai Nabi, apabila kamu menceraikan isteri-isterimu, maka hendaklah kamu 
menceraikan mereka dalam waktu suci, agar supaya mereka menghadapi 'iddahnya yang 

wajar " 

(Surah AT-Talaq: Ayat 1) 



"Wahai orang-orang yang beriman, peliharalah dirimu dan keluargamu dari api 

neraka..." 

(Surah At-Tahrim: ayat 6) 


Manusia dalam ruang lingkup perintah-perintah yang merupakan 
penugasan seperti ini, mempunyai hak dan kewajiban serta kemampuan untuk 
memperbandingkan antara mengerjakan dan meninggalkan perintah itu. Ia 
dapat memilih dengan bebas, apakah ia akan melaksanakan atau tidak akan 
melaksanakan perintah itu. Dalam keadaan yang demikian itulah manusia itu 
diminta bertanggungjawab terhadap pekerjaan-pekerjaannya, dan akan 
diperhitungkan pahala dan dosanya, kerana mengerjakan atau kerana 
meninggalkan perintah-perintah dan larangan-larangan itu. 



"Maka barangsiapa yang mengerjakan kebaikan seberat atom, nescaya ia akan melihat 
balasannya. Dan barangsiapa yang mengerjakan kejahatan seberat atom, nesaya ia akan 

melihat balasannya. " 

(Surah Az-Zalzalah: ayat 7-8) 


2 . DI BIDANG SYARI' AH 


a. DiBidang 'Ibadah 

'Ibadah maksudnya 'amal perbuatan, yang dilaksanakan menurut 
pedoman ilahi, dan mengatur hubungan antara seorang hamba dengan Tuhan- 
nya. Masalah ini mencakup segala 'amal perbuatan, yang mendekatkan hamba 
kepada Tuhan-nya, dan juga berkesan membersihkan jiwa seorang hamba dan 
persoalan keduniaan, dan mendorong jiwanya untuk meningkat ke arah 
kesempurnaan menurut tuntunan ilahi. 'Ibadah menjaga keseimbangan naluri, 
antara kepentingan-kepentingan jiwa dan keperluan-keperluan jasmaniyah 
dalam kehidupan manusia. 'Ibadah meliputi Rukun Islam yang lima, sebagai 
unsur pokok yang diperolehi dari Hadith Rasulullah Sallallahu 'alaihi Wasallam: 

"Islam ditegakkan di atas lima dasar, iaitu: Syahadat, kesaksian bahawa tidak ada Tuhan 
selain Allah, dan bahawa Muhammad utusan Allah, menegakkan solat dan membayar 
zakat, dan puasa pada Bulan Ramadhan, dan naik haji ke Baitullah, bagi siapa yang 
sanggup berjalan kepadanya." (Hadith Riwayat Ahmad, Bukhari, Muslim, Tirmidzi dan 

Nasaa'i). 

Syahadah (kesaksian bahawa tidak ada Tuhan selain Allah, dan bahawa 
Muhammad utusan Allah) ini merupakan cetusan dari Keimanan, yang telah 
dijelaskan dalam masalah 'Aqidah (yang tersebut di atas). Selanjutnya, Rukun 
Islam yang empat lagi, akan diterangkan perinciannya satu persatu sebagai 
berikut; 


1) Solat (Sembahyang) 

a) Hukumnya: Solat adalah tiang agama, dan salah satu Rukun Islam, Solat 
diwajibkan kepada setiap orang yang sudah Mukallaf. Allah Subhanahu Wa 
Ta'ala berfirman: 



"Peliharalah semua solatmu; dan terutama peliharalah solat yang di tengah-tengah, yang 
paling utama, dan tegaklah kamu untuk menyembah Allah dalam solat-mu dengan 

khusyu" 

(Surah Al-Baqarah: 238) 


b) Hikmahnya: Solat merupakan Ini'raj bagi orang yang beriman kepada Allah, 
kesempatan melapangkan rohnya dan menerangi hatinya, dan membersihkan 
jiwanya, sesuai dengan Firman Allah Subhanahu Wa Ta'ala: 







"Sesungguhnya solat itu mencegah orangnya dari mengerjakan perbuatan yang keji dan 

munkar...." 

(Surah Al-'Ankabut: ayat 45) 


Dan Rasulullah Sallallahu 'alai Wasallam. 


"Bagaimana pendapat kamu sekalian, andaikata ada sungai, yang mengalir di pintu 
rumah salah seorang di antara kamu, lalu Ia mandi di sana lima kali setiap hari? Apakah 
masih ada kotoran yang melekat pada tubuhnya?" 

"Para sahabat menjawab: "Mestinya tidak ada lagi kotoran yang masih tertinggal 

melekat pada tubuhnya." 

"Lalu Rasulullah s.a.w. bersabda: "Demikian jugalah solat yang lima waktu itu. Dengan 
solat itulah Allah s.w.t. menghapuskan kesalahan-kesalahan seseorang." 

(Hadith Riwayat Bukhari dan Muslim) 

c) Hukum orang yang meninggalkannya: Dalam Islam ditetapkan bahawa orang 
yang meninggalkan solat dengan sengaja, ia dihukumkan kafir, menurut 
pendapat kebanyakan Imam. Ia Wajib dihukum mati. Di samping itu, ada 

beberapa 'Ulama' yang berpendapat, bahawa ia dihukumkan "Fasiq", jika ia 
meninggalkan solat itu dengan sengaja dan tetap mengakui bahawa solat itu 
hukumnya wajib. Orang fasiq itu wajib diasingkan, atau dipenjarakan, sampai ia 
insaf dan mengepakan solat kembali. Rasulullah Sallallahu 'alaihi Wasallam; 

"Kebiasaan yang berbeda antara kita dan mereka yang tidak beragama Islam ialah solat, 
maka barangsiapa meninggalkan solat, maka sesungguhnya ia telah kafir," 

(Hadith Riwayat Tirmidzi) 

d) Syarat-syarat Solat: Syarat-syarat solat ialah; Suci tubuh, pakaian dan tempat; 
Masuk waktu solat; menghadap Qiblat, dalam keadaan sudah mengambil 
wudu'. 

e) Rukun-Rukun Solat: Rukun-rukun solat ada 13 iaitu: Niat -Takbiratu'l Ihram- 
Tegak bagi yang sanggup - membaca Al-Fatihah dalam tiap-tiap raka'at - ruku' 
dengan berhenti sebentar (Thama'ninah) - bangkit dan ruku' (I'tidal) dengan 
thama'ninah sujud dengan thama'ninah - duduk antara dua sujud dengan 
thama'ninah - membaca Tahiyat Akhir - membaca selawat kepada Nabi 
Sallallahu 'alaihi Wasallam-memberi salam 

f) Yang membatalkan Solat: Yang membatalkan solat ada empat, iaitu: keluar 
sesuatu dari dubur atau qubul - cakap dengan sengaja - banyak bergerak 
meninggalkan salah satu rukun atau syaratnya. 

g) Waktunya: Solat yang wajib ada lima waktu, iaitu: Subuh - Zohor - 'Asar - 
Maghrib - Isya'. 

h) Azan dan lqamah: Azan sunat dikumandangkan setelah tibanya waktu solat, 
untuk setiap solat fardu. Iqamah sunat dikumandangkan menjelang kita 
melaksanakan solat fardu. 

i) Solat Jum'at: Solat Jum'at hukumnya fardhu 'Ain, diwajibkan kepada setiap 
laki-laki yang mukallaf, dan yang bermuqim. Solat Jum'at hanya dua raka'at dan 
sebelum memulai solat lebih dahulu dibaca dua Khutbah. 

j) Solat orang Musafir: Orang yang sedang musafir, boleh mengqasarkan solat 
yang empat raka'at, menjadi dua raka'at. Dan boleh juga menjama'kan solat 
Zohor dan 'Asar, demikian juga Maghrib dan 'Isya'. Tetapi, kalau ia sudah 
berniat akan menetap di sesuatu kota selama empat hari maka dalam empat hari 
itu ia tidak boleh mengqasarkan solat. Sebaliknya, kalau ia berada di sesuatu 
tempat dalam suasana menunggu kenderaan, maka ia boleh menggasarkan solat, 
walaupun misalnya sampai 18 hari. Ukuran jauhnya jarak untuk boleh 
mengqasarkan solat ialah lebih kurang 48 batu (72 km). 

k) Solat Jenazah: Solat Jenazah dilaksanakan dalam keadaan berdiri. Rukunnya 
membaca Takbir empat kali, dengan diselang-seli, sesudah Takbir pertama 
dibaca Surah Al-Fatihah; sesudah Takbir kedua dibaca Selawat ke atas Nabi 
Sallallahu 'alaihi Wasallam sesudah Takbir ketiga dibaca Do' a untuk jenazah itu. 
Dan sesudah Takbir keempat dibaca Do' a dan Salam. 

l) Solat Hari Raya: Dilaksanakan pada Hari Raya 'Idul Fitri dan 'Idul Adlha. Solat 
'led dilaksanakan dua raka'at. Sesudah Takbiratu'l Ihram dibaca Takbir tujuh 
kali. Kemudian dibaca Al-Fatihah dan seterusnya disempurnakan raka'at 
pertama seperti solat yang biasa. Kemudian sesudah membaca Takbir waktu 
tegak kembali untuk memulai raka'at yang kedua, dibaca lagi Takbir lima kali, 
kemudian dibaca Al-Fatihah, dan seterusnya disempurnakan raka'at kedua. Dan 
sesudah selesai solat, dibaca dua Khutbah, seperti Khutbah dalam solat Juma'at. 

m) Wuduk: Sebelum mengerjakan solat, kita lebih dahulu mengambil wudu'. 
Mengenai wudu' ini perlu diperhatikan tiga masalah, iaitu; 

(1) Rukun Wudu' ada enam iaitu: niat - membasuh muka - membasuh 
dua tangan sampai ke siku - menyapu sebahagian kepala - membasuh 
kaki sampai ke tumit - mengerjakan rukun-rukun itu secara tertib. 

(2) Sunat wudu' ada 10, iaitu: membaca Bismillah - membasuh dua 
telapak tangan - berkumur-kukur - memasukkan air ke hidung - menyapu 
seluruh kepala - menyapu telinga - menyela-nyela janggut yang tebal - 
menyela-nyela jari tangan dan kaki - melakukan semua rukun dan sunat 
itu tiga kali - melakukan semua rukun dan sunnat secara tertib. 

(3) Perkara-perkara membatalkan Wudu' ada lima perkara, iaitu: keluar 
sesuatu dari dubur atau qubul - tidur nyenyak - hilang 'aqal kerana 
mabuk, pengsan dan sebagainya - bersentuh laki-laki dan wanita yang 
tidak muhrim - menyentuh kemaluan manusia, baik dirinya sendiri atau 
orang lain. 

n) Mandi: Mandi diwajibkan jika terjadi salah satu dari empat perkara: 
persetubuhan - keluar mani kerana bermimpi dan sebagainya - habisnya darah 
haid atau nifas sesudah melahirkan - meninggal dunia. 

Mandi dilaksanakan dengan dua Rukun, iaitu; Niat - meratakan air ke 
seluruh tubuh. 

Sunat mengambil wudu' sebelum mandi, dan menggosok tubuh serta 
menyela-nyela rambut. 

o) Tayammum: Tayammum merupakan cara darurat untuk bersuci, pengganti 
wudu' dan mandi. Mengenai Tayammum perlu diperhatikan empat perkara, 
iaitu; 


(1) Syarat-syarat Tayammum: Tayammum diperbolehkan dengan syarat 
tidak ada air, atau khuatir akan berbahaya jika mempergunakan air, dan 
sudah masuk waktu solat fardu. 


(2) Rukun-rukunya ada dua, iaitu: Niat - menyapu muka dan dua tangan 
dengan tanah yang suci. 

(3) Sunat-sunatnya ada tiga, iaitu: membaca Bismillah berusaha supaya 
tanah yang diambil itu sedikit - tertib. 

(4) Perkara-perkara yang membatalkan tayammum ada tiga, iaitu: segala 
apa yang membatalkan wudu' - diketemukan air, bagi yang 
bertayammum kerana tidak ada air - hilangnya kekhuatiran, bagi yang 
bertayammum kerana khuatir berbahaya dalam mempergunakan air. 

2. Puasa 

Mengenai puasa perlu diperhatikan lima masalah, iaitu: 

1) Hukum Puasa: 

Puasa termasuk salah satu Rukun Islam, wajib dikerjakan oleh setiap 
orang dewasa, Mukallaf dan sanggup. Orang yang sedang sakit dan yang berada 
dalam perjalanan (musafir) boleh meninggalkan puasa dan menggantinya pada 
hari yang lain. Orang yang tidak sanggup berpuasa, kerana sudah tua atau 
kerana menderita penyakit tenat yang tipis harapan akan sembuh, boleh 
meninggalkan puasa dan mengganti puasa itu dengan membayar fidyah 
makanan asasi sebanyak satu mud untuk setiap hari yang ditinggalkan itu. 

2) Hikmahnya: 

Puasa merupakan latihan kemiliteran. Bangsa-bangsa perlu melatih 
putera-puterinya untuk menjadi militer, yang berjiwa patriot dan sanggup 
mengatasi kesulitan dengan bersusah payah. Latihan ini perlu untuk 
mempersiapkan mereka, menghadapi pertempuran jika diperlukan. 

Demikian jugalah Islam mengajarkan latihan keperwiraan ini dalam 
ruang lingkup yang lebih luas. Latihan mencakup jasmani dan rohani, dalam 
waktu yang sama. Latihan dilaksanakan bagi orang dewasa dan anak-anak, laki- 

laki dan wanita. Jadi, puasa merupakan latihan besar-besaran untuk 
menghadapi perjuangan besar, perjuangan yang terus-menerus. Perjuangan 
hidup yang akan dilakukan secara keseluruhan, dan hasilnya juga akan 
dinikmati oleh seluruh masyarakat....! 

Pengertiannya: 

Puasa ialah menahan diri dari makan dan minum dan dari ke segala 
perkara-perkara yang membatalkan puasa mulai terbit fajar sampai terbenam 
matahari. Puasa wajib dilaksanakan pada Bulan Ramadhan. 

4) Perkara-perkara membatalkan: 

Puasa akan terbatal, jika seseorang memasukkan sesuatu ke dalam rongga 
tubuhnya dengan sengaja, atau melakukan persetubuhan, atau mengeluarkan 
mani atau muntah dengan sengaja. 

5) Perkara-perkara yang boleh dilakukan: 

Dalam keadaan berpuasa, orang boleh melakukan empat perkara, iaitu- 
mandi - menyuntikan ubat ke dalam urat darah atau urat nadi - menelan air liur 
- makan, minum atau bersetubuh pada malam hari, antara berbuka dan Imsak. 

6) Sunat berpuasa pada beberapa hari yang Istimewa, di antaranya: Hari 'Asyura - 
mulai dan 1 hingga 9 Bulan Dzulhijjah - enam hari dari Bulan Syawal - tiga hari 
dari tiap-tiap bulan - setiap hari Isnin dan hari Khamis. 

3. Zakat 


1) Hukum dan hikmahnya 

Zakat termasuk Rukun Islam, dan wajib dilaksanakan sebagai 'Ibadah. Di 
samping itu, zakat juga mempunyai nilai ekonomi dan sosial, kerana dapat 
menjamin kesejahteraan masyarakat. Allah Subhanahu Wata'ala berfirman: 



"Ambillah sebahagian dari harta-harta mereka, zakat yang akan membersihkan harta 
mereka itu, kalau-kalau ada yang kurang jelas halalnya, dan untuk mensucikan jiwa 
mereka, agar jangan sampai merasa sombong kerana mendapat rezeki yang banyak..." 

(Surah At-Taubah: ayat 103) 

Dan Rasulullah Sallallahu 'alaihi Wasallam bersabda: 

"Sesungguhnya Allah mewajibkan kepada kaum Muslimin yang kaya, dalam harta 
mereka, supaya mereka memberikannya kepada orang-orang yang miskin, seberapa 
banyak yang dapat mencukupi keperluan mereka. Kalau orang-orang miskin itu lapar, 
atau tidak berpakaian, maka hanya uluran tangan dan orang-orang kaya sajalah yang 
akan dapat membantu mereka. Ketahuilah, bahawa kelak Allah akan memperhitungkan 
harta itu kepada mereka dengan perhitungan yang keras, dan akan menyiksa mereka 
yang tidak melaksanakan tuganya, dengan siksa yang pedih." 


2) Nisabnya: 

Nisab zakat adalah sebagai berikut: 

a) . Emas: 20 Dinar; sedang perak: 200 dirham. Kadar yang wajib dikeluarkan 
ialah sebanyak 1/40 atau 2V2 peratus. 

b) . Unta: 5 ekor; zakatnya dikeluarkan seekor kambing domba atau biri-biri. 

c) . Lembu: 30 ekor; zakatnya ialah seekor anak lembu, yang sudah berumur 
genap satu tahun atau lebih. 

d) . Barang dagangan: harganya dihitung pada akhir tahun, dan dihitung nisab 
dan zakatnya sama dengan emas. Zakatnya dikeluarkan berupa wang tunai, 
sebanyak 2 V 2 peratus. 

e) . Tanam-tanaman dan buah-buahan: Nisabnya lima Ausuq. Ahli-ahli Fiqih 
menaksir beratnya kira-kira 684 kg. Jika disirami dengan air hujan, zakat yang 
wajib dikeluarkan ialah 1/10 atau 10 peratus, dan jika disirami dengan 
menggunakan alat, zakatnya sebanyak 1/20 atau 5 peratus. 

3) . Orang-orang yang berhak menerima zakat: 

Zakat diberikan kepada delapan golongan, yang diterangkan dalam Surah At- 
Taubah: 



"Sesungguhnya zakat itu diberikan kepada orang-orang yang fakir, yang miskin, 'amil, 
mu'aalaf, budak yang ingin merdeka, orang yang berhutang, kerana menegakkan agama 
Allah, dan untuk orang yang sedang berada dalam perjakinan yang putus hubungan den 
gan kampung halamannya. Itu adalah kewajipan yang diperintahkan oleh Allah. Dan 
Allah Maha Mengetahui lagi Maha Bijaksana. " 

(Surah At-Taubah: ayat 60) 

4. Haji 

Mengenai 'Ibadah Haji perlu diperhatikan enam masalah, iaitu; 

1) Hukumnya: 

'Ibadah Haji hukumnya wajib dikerjakan sekali seumur hidup. Diwajibkan 
kepada setiap orang Islam yang sudah dewasa, cerdas akalnya, sanggup 
melaksanakannya, baik laki-laki ataupun wanita. Allah Subhanahu Wa Ta'ala 
berfirman: 



"Mengerjakan haji adalah kewajipan manusia terhadap Allah; iaitu bagi orang-orang 
yang sanggup mengadakan perjalanan kepadanya...." 

(Surah Ali 'Imran: ayat 97) 

Dan Rasulullah Sallallahu 'alaihi Wasallam bersabda: 


"Wahai manusia, sesungguhnya Allah telah mewajibkan kepada kamu, supaya 
mengejakan haji; oleh sebab itu, hendaklah kamu mengejakan haji. 
(Hadith Riwayat Muslim) 


2) Hikmahnya: 

Antara hikmat mengerjakan 'ibadah haji itu ialah kaum Muslimin 
seluruhnya dapat berkumpul. Mereka dapat bermusyawarah mengenai soal-soal 
kemasyarakatan dan masalah-masalah yang merupakan kepentingan bersama. 
Dan dalam musyawarah itu dapat diketemukan jalan keluar bagi persoalan- 
persoalan penting, yang sedang menimpa kaum Muslimin. Dengan demikian 
dapatlah diwujudkan kesatuan dan kerjasama yang erat. 

Di samping itu, ketika mengerjakan Haji dapat dirasakan betul-betul 
persamaan hak sebagai sesama manusia. Jema'ah Haji, semuanya berkumpul di 
satu tempat, memakai pakaian yang sama, tidak ada perbedaan antara mereka, 
dan tidak ada tinggi rendahnya. 

Demikian juga, selama mengerjakan 'Ibadah Haji, jiwa manusia dapat 
ditingkatkan. Jiwa akan terlepas dari kesibukan dan keinginnya, dan hanya 
tertumpu ber'ibadat kepada Allah Subhanahu Wa Ta'ala mendekatkan diri 
kepada-Nya. Ini akan memberi kesan dalam melatih jiwa dan membersihkannya 
dari kesesatan dan kesalahannya. 

3) Cara mengerjakannya: 


FATHI YAKAN 


92 



^affdimana ^ytjenfferu ^J^epatia ^slam_ 


a) Haji Ifrad: iaitu mengerjakan Ihram untuk keperluan haji pada keperluan 
mengerjakan haji saja. 

b) Haji Tamattu': iaitu mengerjakan Ihram untuk keperluan haji pada waktu akan 
berangkat ke Padang 'Arafah. 

c) Haji Qiran: iaitu mengerjakan Ihram dari Miqat untuk keperluan 'Ibadah Haji 
dan 'Umrah sekali gus. Jadi seorang yang mengerjakan Haji Qiran tetap berada 
dalam suasana Ihram, sampai ia selesai mengerjakan Haji dan 'Umrah. 

4) Rukun-Rukunnya: 


Rukun Haji ada lima iaitu: 

1. Berniat pada waktu Ihram 

2. Wuquf di 'Arafah 

3. Tawaf mengelilingi Kabah tujuh kali 

4. Sa'i antara bukit-bukit Safa dan Marwah tujuh kali 

5. Mencukur rambut. 


5) Wajib Haji: 

Dalam mengerjakan 'Ibadah Haji ada lima perkara yang wajib dikepakan, 
iaitu; Ihram dan Miqat - bermalam di Muzdalifah - bermalam di Mina pada hari- 
hari Tasyriq -Tawaf Widaa', tawaf selamat tinggal sesudah 'ibadah Hajinya 
selesai. 

6) Sunat-sunat Haji: 

Ada lima perkara, yang sunat dikerjakan dalam melaksanakan 'Ibadah 
Haji, iaitu: membaca Talbiyah - Tawaf- Qudum (Tawaf Selamat datang) pada 
waktu baru datang dari kampung -menghimpunkan malam dan siang dalam 
keadaan wuquf di 'Arafah - mandi sebelum memakai pakaian Ihram 
menyembelih Qurban. 

7) Perkara-perkara yang haram dikerjakan: 

Ada tujuh perkara, yang haram dikerjakan selama mengerjakan 'Ibadah Haji, 
iaitu: memakai pakaian yang dijahit pada waktu Ihram - memakai minyak wangi 

- membunuh binatang buruan - melangsungkan 'Aqad Nikah - bersetubuh - 
mencium -mengeluar mani. 

b. Di Bidang Sosial(Ijtima'iyyah) 

Ajaran Sosial dalam Islam bertujuan memperkuat kerjasama dalam 
lingkungan keluarga, hubungan antara anggota-anggota keluarga dan 
tetangganya, dan hubungan antara keluarga-keluarga besar, yang tinggal di 
suatu desa atau kota. Islam mengajarkan bagaimana perlaksanaan tolong- 
menolong antara mereka untuk keperluan kesejahteraan masyarakat seluruhnya, 
dan membersihkan masyarakat dari unsur-unsur yang mungkin merosak budi 
pekerti dan jalan fikiran anggota-anggotanya. Dalam mewujudkan hubungan 
kerjasama itu dapat dipraktikkan tolong-menolong di bidang materi antara 
semua anggota masyarakat. Suasana yang demikian akan memperkuat ikatan 
satu sama lain, dan menjelmakan masyarakat menjadi suatu kesatuan yang 
bersatu padu, sebagai penjelmaan dari sabda Rasulullah Sallallahu 'alaihi 
Wasallam. 


"Perumpamaan orang-orang yang beriman, dalam kasih sayang dan lemah 
lembutnya mereka satu sama lainnya, seperti satu tubuh, kalau satu anggotanya sakit, 
maka anggota-anggota yang lain-lain akan saling panggil-memanggil untuk tidak tidur 

dan demam." 

(Hadith Riwayat Ahmad dan Muslim) 

Di atas landasan itu. Islam menetapkan lima dasar, iaitu: 

1) Menilai individu yang baik, sebagai salah satu batu-bata dalam bangunan 
masyarakat. Oleh sebab itu. Islam mementingkan pendidikan anggota- 
anggotanya, bagaimana caranya membangun 'aqal dan jiwanya menurut ajaran- 
ajaran Islam dan memenuhi tuntutan naluri, tanpa mengurangi atau menambah. 

(io)j4Mcbij& 





"Demi jiwa serta penyempurnaan ciptaannya Maka Allah mengilhamkan kepada jiwa itu 
kefasikan dan ketaywaannya. Sesungguhnya beruntunglah orang mensucikan jiwanya 
itu. Dan sesungguhnya rugilah orang yang mengotori jiwanya...." 

(Surah As-Sydms: ayat 7-10) 

2) Menilai bahawa "keluarga" merupakan suatu Sel dalam tubuh Negara; 
sedang lelaki dan perempuan, keduanya merupakan dua unsur dalam Sel itu. 
Negara tegak dan berpegang pada keduanya. Oleh sebab itu, agama Islam 

menetapkan banyak peraturan untuk lelaki dan perempuan itu. Di antaranya 
ada lapan peraturan yang penting, iaitu; 


(1) Islam mengatur naluri jenis manusia dengan menetapkan pernikahan, dan 
menetapkan bahawa segala hubungan jenis yang dilakukan di luar nikah, itu 
merupakan bahaya yang mengancam kesejahteraan masyarakat. 



"Sesungguhnya telah beruntung orang-orang yang beriman.... Dan mereka yang 
memelihara keho' r matannya: kecuali terhadap isteri atau budak mereka; maka dalam hal 

itu mereka tidak tercela...." 

(Surah Al-Mu'minun: ayat 1 ...5-6) 

Berdasarkan ketentuan itu. Islam mengharamkan zina, liwat dan istimna'; 
dan Islam mendorong pemuda-pemuda supaya berkahwin. Rasulullah 
Sallallahu 'alaihi Wasallam 

"Wahai pemudal Siapa di antara kamu yang sudah sanggup berkeluarga maka hendaklah 
ia menikah. Dan barangsiapa yang belum sanggup maka hendaklah ia berpuasa, kerana 
sesungguhnya puasa itu akan menjadi ubat baginya." 

(Hadith Riwayat Bukhari dan Muslim) 

(2) Islam mengutamakan suasana tolong menolong antara dua suami-isteri 
Allah Subhanahu Wa Ta'ala berfirman: 



"Dan tolong-menolonglah kamu dalam mengejakan kebajikan dan ketaqwaan; 
dan janganlah kamu tolong-menolong dalam berbuat dosa dan pelanggan...." 

(Surah Al-Ma'idah: ayat 2) 


(3) Islam menjamin kebebasan antara lelaki dan perempuan untuk memilih 
teman hidupnya sendiri. Rasulullah Sallallahu 'alaihi Wasallam bersabda: 


Pilihlah kamu sesiapa yang akan menjadi Ibu dan anak-anakmu. Menikahlah kamu 
dengan wanita-wanita yang baik bagi kamu; dan nikahkanlah puteri-puterimu dengan 

laki-laki yang baik bagi mereka." 

(Hadith Riwayat Ibnu Majah dan Baihayy) 

"Tidak boleh mengahwini janda sebelum diminta persetujannya; dan tidak boleh 
mengahwini gadis sebelum diminta keizinannya. " 

Dalam satu riwayat Mughirah ibn Syu'bah meminang seorang wanita; maka 

Rasulullah bersabda kepadanya; 

"Lihatlah dia dahulu; itu akan lebih baik untuk mengekalkan kasih sayang antara kamu 
berdua" Maksudnya dengan melihat lebih dahulu, maka akan tejadi persetujuan dan 
persesuaian antara laki-laki dan wanita yang akan menikah itu." 

(4) Islam menjamin hak wanita untuk bekerja di bidang yang tidak bertentangan 
dengan kesejahteraan keluarga dan batas-batas Undang-undang agama, dan 
tidak menyebabkan timbulnya bahaya dalam budi pekerti dan masyarakat, dan 
juga tidak menimpakan beban yang tidak terpikul oleh wanita itu. 

Pada masa hidupnya Rasulullah Sallallahu 'alaihi Wasallam seterusnya 
para Sahabat dan Tabi'in, kaum wanita selamanya turut serta bersama-sama 
dengan kaum lelaki dalam peperangan menghadapi orang-orang kafir, dan juga 
dalam berbagai macam pekerjaan dan perdagangan. Misalnya Ummu Hakim 
binti Harith, turut mengharungi pertempuran kaum Muslimin menghadapi 
tentera Rom, sedangkan ia baru selesai bernikah. Dalam pertempuran itu 
suaminya syahid, dan Ummu Hakim menyaksikan peristiwa syahidnya itu 
dengan mata kepalanya sndiri. Ummu Hakim tidak menangis dan tidak 
meratap. Ia berkemas memperkuat letak pakaiannya, kemudian ia mencabut 
tiang kemah; yang telah menyaksikan malam pengantinnya, lalu ia menyerang 
musuh dengan bersenjatakan tiang itu, sehingga menyebabkan gugurnya tujuh 
orang kafir, di jambatan yang sampai hari ini terkenal dengan nama "J^nabatan 
Ummu Hakim" 

(5) Islam menjamin terwujudnya permisahan yang tegas antara himpunan lelaki 
dan himpunan wanita. Islam melarang mereka bergaul tanpa adanya keperluan 
yang ditetapkan oleh agama. Allah Subhanahu Wa Ta'ala berfirman: 



"Dan apabila kamu meminta sesuatu keperluan kepada mereka kaum wanita itu, maka 
hendaklah kamu memintanya dari belakang tabir, cara yang demikian itu lebih 
mensucikan hati kamu dan hati mereka...." 

(Surah Al-Ahzab: ayat 53) 

Dan Rasulullah Sallallahu 'alaihi Wasallam bersabda; 

"Setiap ada seorang lelaki yang berdua-duaan dengan seorang wanita tentulah syaitan 
akan menjadi orang ketiga bagi mereka berdua" 

(Hadith Riwayat Bhukari) 

(6) Islam menjamin wujudnya tanggungjawab lelaki terhadap wanita sebagai 
pemimpin keluarga dan memelihara segala keperluannya. Allah Subhanahu Wa 
Ta 'ala berfirman: 




"Kaum laki-laki itu adalah pemimin bagi kaum wanita kerana ALlah telah melebihkan 
sebahagian mereka (laki-laki) telah menafkahkan harta mereka...." 

(Surah An-Nisa': ayat 34) 


(7) Islam menjamin persamaan hak dan kewajiban antara yang telah 
dikerjakannya terhadap dirinya sendiri dan terhadap lelaki dan wanita. Allah 
Subahanahu Wa Ta' ala berfirman: 



"Dan para wanita mempunyai hak yang sama dengan kewajipan mereka dengan cara 
yang baik. Dan para laki-laki (suami mereka) 
mempunyai kelebihan daripada isterinya...." - 
(Surah Al-Baqarah: Ayat 228) 

(8) Islam menjamin menetapkan mahar dan belanja pernikahan yang mudah. 
Rasulullah Sallallahu 'alaihi Wasallam bersabda: 

"Sesungguhnya nikah yang paling besar keberkatannya ialah nikah yang paling murah 

belanjanya . " 

"Mahar yang paling baik ialah yang paling murah." 

(Hadith Riwayat Ibnu Majah dan Al-Hakim) 

3) Menetapkan persamaan hak antara sesama manusia sebagai sifat yang 
mewarnai masyarakat Islam. 

Menurut pandangan Islam, manusia seluruhnya berasal dari satu nenek- 
moyang. Oleh sebab itu, tidak ada perbedaan antara satu individu dengan 
individu yang lain. Seseorang tidak mempunyai kelebihan terhadap orang lain, 
kecuali menurut kebaikan yang telah dikerjakannya terhadap dirinya dan 
sendiri dan terhadap masyarakatnya. Persamaan inilah yang dimaksudkan 
dalam Firman Allah Subhanahu Wa Ta'ala: 

y^g M#. 



"Wahai manusia, sesungguhnya Kami menciptakan kamu dari seorang lelaki dan 
seorang wanita, dan menjadikan kamu berbangsa-bangsa dan bersuku-suku, agar kamu 
saling kenal-mengenal. Sesungguhnya orang yang paling mulia di antara kamu di sisi 
Allah ialah yang paling bertaywa. Sesungguhnya 
Allah Maha Mengetahui lagi Maha Mengenal" 

(Surah Al-Hujurat: ayat 13) 

Persamaan inilah yang dimaksudkan dalam pesan Rasulullah Sallallahu 
'alaihi Wasallam: 

"Wahai manusia, sesungguhnya Tuhan kamu satu, dan sesungguhnya bapa kamu satu. 
Kamu semua berasal dari Adam, sedang Adam berasal dari tanah. Sesungguhnya yang 
paling mulia di antara kamu di sisi Allah ialah yang paling bertaywa: Tidak ada 
kelebihan seorang Arab dan seorang 'Ajam, dan sebaliknya juga, tidak ada kelebihan 
seorang 'Ajam dari orang 'Arab; dan tidak kelebihan dari orang yang berkulit merah 
terhadap orang yang berkulit putih, dan juga sebaliknya, tidak ada kelebihan orang yang 
berkulit putih terhadap orang yang berkulit merah.... kecuali dengan bertaywa. 
Ketahuilah, apakah aku sudah menyampaikan? Ya Allah, saksilah. Ingatlah, hendaklah 
siapa yang hadir di antara kamu sekarang ini supaya menyampaikan kepada yang hadir. " 

(Hadith Riwayat Muslim) 

4) Menilai rasa perpaduan masyarakat sebagai suatu kewajiban yang suci 
menurut agama, di kalangan masyarakat Islam. Perpaduan ini tidak terbatas 
pada menjamin memberi makan saja untuk orang-orang yang fakir dan miskin, 
tetapi mencakup jaminan terhadap hak-hak yang wajar untuk mereka sebagai 
manusia. Jadi perpaduan itu mencakup hak kebebasan, hak hidup, hak 
mendapat pelajaran, hak kemuliaan harga diri, dan hak memiliki....! 

Landasan utama, tempat menegakkan prinsip perpaduan dalam Islam 
ialah menilai individu-individu yang menjadi anggota masyarakat itu sebagai 
orang-orang yang bersaudara. Allah Subhanahu Wa Ta'ala berfirman: 



"Sesungguhnya orang-orang yang beriman itu bersaudara. " 
(Surah Al-Hujurat: ayat 10) 

Jadi, setiap anggota masyarakat bertugas melaksanakan kewajibannya 
terhadap saudaranya, tentang hubungan-hubungan yang wajar antara mereka. 
Rasulullah Sallallahu 'alaihi Wasallam bersabda; 

"Tidaklah beriman salah seorang di antara kamu, sehingga ia mengasihi saudaranya 
sepertimana ia mengasihi dirinya sendiri. " 

5) Menilai bahawa budi pekerti yang mulia, itulah yang merupakan 
kekuatan yang akan mengatur segala kemampuan manusia. Budi pekerti itulah 
nyawa yang akan menebarkan kebaikan, keamanan kemuliaan. Dan Negara 
adalah objek yang pertama bertanggungjawab membersihkan masyarakat dan 
segala kerosakan, dan membasmi sebab-sebab yang menimbulkan kerosakan itu. 
Negara berkewajiban menyebarkan budi pekerti yang mulia, dan membendung 
perbuatan-perbuatan yang dicela, sehingga tercipta tujuan utama yang 
dilaungkan oleh Islam, dalam perisytiharan yang disampaikan oleh Rasulullah 
SallaLlahu 'alaihi Wasallam; 

"Sesungguhnya aku dibangkitkan adalah untuk menyempurnakan budi pekerti yang 

mulia. " 

Budi pekerti yang mulia ini dapat diwujudkan dengan menanam 'Aqidah 
yang benar dalam jiwa manusia, dan menerapkan hukum-hukum Islam secara 
menyeluruh (Syumul). Dengan penerapan hukum-hukum Islam itu, setiap 
individu akan merasa bertanggungjawab memelihara kesejahteraan masyarakat, 
dan menjauhkannya dari hal-hal yang sesuai dengan tuntunan yang 
disampaikan oleh Rasulullah Sallallahu 'alaihi Wasallam: 

"Setiap anak Adam bertugas supaya ia bersedekah dalam setiap hari, ketika terbitnya 

matahari. 

"Para Sahabat bertanya. "Ya Rasulullah, dari manakah kami akan memperoleh sesuatu 

yang akan kami sedekahkan?" 

"Rasulullah Sallallahu 'alaihi Wasallam menjawab: 

"Sesungguhnya pintu-pintu kebaikan itu banyak. Membaca Subhanallah, Alhamdulillah, 
Allahu Akhbar, La ilaha illallah; menyuruh berbuat baik, melarang berbuat yang tidak 
baik, menghilangkan sesuatu yang mengganggu di jalan-jalan umum, mendengarkan 
apa keperluan orang yang tuli, membimbing tangan orang yang buta, menunjukkan 
jalan kepada orang yang memerlukan sampai ia berhasil memperoleh apa yang 
diperlukannya; supaya engkau berusaha dengan memanfa' atkan kakimu yang kuat, 
untuk menolong orang yang ditimpa bencana, dan orang yang meminta pertolongan. 
Dan supaya engkau memikul tanggungjawab membantu orang yang lemah, dan 
memanfa' atkan kedua lenganmu yang kuat..." 

c. Di bidang Ekonomi. (Iqtisadiyyah) 

Ajaran Islam di bidang ekonomi bertujuan meningkatkan pengeluaran 
yang dimanfa'atkan oleh masyarakat, melipat gandakan pengeluaran itu, untuk 
menjamin kecukupan keperluan-keperluan vital masyarakat, dan 
memungkinkan mereka untuk memanfa'atkan keperluan-keperluan mereka 
dengan sempurna, tanpa pembaziran. Usaha itu dilakukan dengan tujuan untuk 
merapatkan jurang perbezaan yang terdapat di kalangan masyarakat, dan 
mewujudkan keadilan, kesenangan dan ketenangan untuk setiap anggota 
masyarakat. 

Untuk mencapai tujuan itu Islam menetapkan sembilan ketentuan iaitu: 

1) Tangan manusia yang menguasai kekayaan itu merupakan tangan 
sementara Alam raya ini seluruhnya adalah mutlak kepunyaan Allah Subhanahu 
Wa Ta'ala dalam Al-Quran diterangkan: 



"Kepunyaan Allah-lah kerajaan langit dan bumi 
(Surah Ali 'Imran: ayat 189) 



"Apakah kamu tidak mengetahui, bahawa Allah menundukkan bagi kamu, apa saja yang 

ada di bumi..." 

(Surah Al-Hajj: ayat 65) 



"Dan dia menundukkan untuk kamu apa saja yang ada di langit. " 
(Surah Al-Jathiyah: ayat 13) 


/V ^ m 7 yv — ~ 


"Dan nafkahnya sebahagian dari hartamu, yang Allah menjadikan kamu menguasainya 

(Surah Al-Hadid: ayat 7) 

2) Hak milik ada tiga macam: 

(1) Milik individu, yang diatur dalam Syari'ah dan dipelihara dalam sistem 
perekonomian. Segala hasil yang diperoleh! dengan jalan yang sah, berkat usaha 
seseorang sebagai individu, itu menjadi haknya. Rasulullah Sallallahu 'alaihi 
Wasallam bersabda: 

"Barangsiapa memperolehi sesuatu yang belum pernah dijangkau oleh orang lain, maka 
dialah yang berhak terhadap hasil yang diperolehinya itu." 

(Hadith Riwayat Abu Daud) 

"Barangsiapa menanam sebidang tanah yang kosong, maka tanah itu menjadi haknya." 
(Hadith Riwayat Abu Daud, Ahmad dan Tirmidzi) 


Untuk menguatkan bahawa hak milik individu itu diakui dan dihormati dalam 
Islam, Rasulullah Sallallahu 'alaihi Wasallam bersabda: 

"Segala hak milik orang Islam itu haram, tidak boleh diganggu oleh orang lain, termasuk 

darahnya, hartanya dan kehormatannya. " 

"Barangsiapa yang mati kerana berjuang untuk membela hartanya, maka dihukumkan 

mati syahid. " 

(Hadith Riwayat Abu Daud dan Ibnu Majah) 

(2) Milik masyarakat: maksudnya harta benda, yang menurut agama 
diperbolehkan untuk dimanfa'atkan oleh masyarakat umum. Misalnya padang 
rumput, belukar, kayu bakar yang dapat dicari sendiri di hutan, barang-barang 
tambang, sumber-sumber minyak tanah, jalan-jalan dan mata air. Rasulullah 
Sallallahu 'alaihi Wasallam bersabda: 

"Manusia mempunyai hak yang sama terhadap tiga macam benda, iaitu air, rumput dan 

api. " 

(Hadith Riwayat Ahmad dan Abu Daud) 

(3) Milik Negara: iaitu benda-benda yang perlu untuk kesejahteraan masyarakat, 
dan dini' mati bersama oleh rakyat dan pemerintah untuk kesejahteraan umum, 
misalnya industri kapal laut, kapal terbang, senjata dan sebagainya. 

3) Islam menjamin tersedianya lapangan kerja untuk setiap individu di 
kalangan masyarakat. Pekerjaan itu akan menjamin adanya tempat tinggal, dan 
biaya hidup yang perlukan oleh sesorang untuk keperluannya seharian bersama- 
sama dengan keluarganya, isteri dan anak-anaknya. Pekerjaan itu juga memberi 
jaminan kesihatan untuk mereka, serta jaminan sosial dan pendidikan. Banyak 

Hadith Rasulullah Sallallahu 'alaihi Wasallam., yang merupakan penjelasan 
tentang masalah ini. Di antaranya; 

"Barangsiapa mempekerjakan seorang yang tidak ada baginya tempat tinggal, maka 
hendaklah ia berikan tempat tinggal, atau yang tidak ada baginya isteri, maka hendaklah 
ia berikan isteri, atau yang tidak ada baginya pelayan, maka hendaklah ia berikan 
pelayan, atau tidak ada baginya binatang kendaraan, maka hendaklah ia berikan padanya 

binatang kendaraan." 

(Hadith riwayat Ahmad dan Abu Daud) 

4) Islam menjamin hak pekerja untuk memperoleh upah yang sesuai dengan 
tenaganya, dengan syarat tidak kurang dari perbelanjaan hidup yang minima 
untuk kehidupan yang sederhana. Rasulullah Sallallahu 'alaihi Wasallam 
berpesan: 

"Ada tiga golongan, yang kelak di Hari Kiamat, aku akan menjadi lawan mereka. Dan 
barangsiapa yang aku menjadi lawannya, maka aku akan menuntut dia di pengadilan. 
Mereka itu ialah orang yang memberikan sesuatu dengan menyebut namaku kemudian 
Ia berkhianat; dan orang yang menjual seorang yang merdeka, bukan budak, lalu ia 
memakan harga hasil penjualannya itu; dan orang yang mempekerjakan seorang upahan, 
lalu menuntut supaya orang itu mengerjakan tugasnya dengan baik, tetapi kemudian Ia 
tidak membayar upah itu dengan sempurna. " 

(Hadith Riwayat Ibnu Majah dan Abu Hurairah) 

"Barangsiapa yang mempekerjakan seorang buruh upahan, maka hendaklah ia memberi 

tahukan lebih dahulu berapa upahnya" 

(Hadith Riwayat Ibnu Majah) 

"Berikanlah upah kepada pekeja itu sebelum keringataya kering." 

(Hadith Riwayat Ibnu Majah) 

Dan terhadap budak belian, Rasulullah Sallallahu 'alaihi Wasallam bersabda: 

"Mereka itu adalah saudara-saudara kamu. Allah menjadikan mereka berada dalam 
tanggungan kamu. Maka barangsiapa yang saudaranya berada dalam tanggungannya, 
maka hendaklah ia memberi makan kepada saudaranya itu sama dengan makanannya 
sendiri, dan hendaklah ia memberi pakaian kepada saudaranya itu sama dengan 

pakaiannya sendiri. " 

(Hadith Riwayat Ibnu Majah) 

5) Zakat dengan segala macamnya itu merupakan hak minima orang-orang 
miskin yang terdapat dalam harta orang-orang kaya. Zakat itu diberikan kepada 
orang-orang yang berhak menerimanya, yang diterangkan dalam Ayat: 

"Sesungguhnya zakat itu diberikan kepada orang-orang yang fakir, yang miskin, 'amil, 
mu'allaf, budak yang ingin merdeka, orang-orang yang berhutang, untuk biaya 
menegakkan agama Allah, dan untuk orang yang berada di perjalanan dan putus 
hubungan dengan kampung halamannya...." 

(Surah At-Taubah: ayat 60) 

6) Jika suasana memerlukan. Pemerintah berhak meminta rakyat, supaya 
membayar jizyah (cukai) dengan adil. Rasulullah Sallallahu 'alaihi Wasallam 
telah berpesan: 

"Sesungguhnya dalam harta rakyat itu ada hak Negara selain zakat." 

Dalam menafsirkan Hadith ini. Imam As-Syatibi berkata: 

"Apabila kita telah menetapkan, bahawa seorang Pemerintah Kepala Negara yang 
dipatuhi oleh rakyat, pada suatu ketika dia perlu memperbanyak tentera untuk 
mengawasi daerah perbatasan, dan untuk membela Negara yang wilayahnya cukup 
luas.... lalu kebetulan Perbendaharaan Negara sedang kosong, sedang keperluan tentera 
nampak meningkat untuk menjamin keperluan hidup mereka... maka Pemerintah Kepala 
Negara berhak untuk membebankan kepada orang-orang kaya, seberapa yang 
dianggapnya cukup untuk memenuhi keperluan tentera pada waktu itu. Demikianlah 
jika Pemerintah Kepala Negara itu seorang yang adil. " 

7) Islam mengharamkan segala macam perbuatan yang mengakibatkan 
kerugian harta kepada masyarakat. Hal ini mencakupi riba, manipulasi, 
penipuan dan sebagainya. Oleh sebab itu. Islam melarang perkara-perkara 
menjadi punca ke arah itu, di antaranya; menjual barang-barang yang haram, 
menjual dengan cara menipu pembeli, dengan menunjukkan contoh yang baik 
kemudian memberikan barang yang tidak baik, atau mempermainkan harga, 
manipulasi, menipu dengan mengurangi timbangan, riba dan sebagainya. Untuk 
itu. Islam menetapkan Peraturan Umum yang dipetik dan sabda Rasulullah 
Sallallahu 'alaihi Wasallam: 

"Tidak boleh mengerjakan pekejaan yang membahayakan diri sendiri, dan tidak boleh 
mengejakan pekejaan yang membahayakan orang lain." 

(Hadith Riwayat Ahmad dan Ibnu Majah) 

8) Islam mendorong supaya kaum Muslimin suka menderma dalam usaha- 
usaha yang baik, dan mewajibkan terciptanya solidaritas di kalangan 
masyarakat. Rasulullah Sallallahu 'alaihi Wasallam berpesan; 

"Orang Islam adalah saudara orang Islam yang lain; ia tidak boleh menganiaya 
saudaranya, dan juga tidak boleh membiarkan saudaranya itu ditimpa bencana. 
Barangsiapa yang mengurus keperluan saudaranya, maka Allah akan mencukupkan apa 
yang diperlukannya. Barangsiapa yang melepaskan sesuatu kesusahan dari orang Islam, 
maka Allah akan melepaskan dia dari kesusahannya kelak di Hari Kiamat. Dan 
barangsiapa yang menutup keburukan saudaranya, maka Allah akan menutup 
keburukannya kelak di Hari Kiamat. " 

(Hadith Riwayat Buhkari dan Muslim) 

9) Islam menetapkan bahawa Pemerintah Negara bertanggungjawab dalam 
perlaksanaan prinsip-prinsip Ekonomi ini. Rasulullah Sallallahu 'alaihi 
Wasallam berpesan: 

"Kamu semua adalah gembala, dan kamu akan dipertanggungjawabkan terhadap apa 

yang digembalakan. " 

(Hadith Riwayat Bukhari dan Muslim) 

d. BidangPolitik(Siasiyyah). 

Ajaran Islam di Bidang Politik dapat disimpulkan dalam lapan ketetapan, 

iaitu: 

1) Ummat Islam adalah satu: 

Negara-negara Islam yang tersebar di seluruh permukaan bumi ini 
seluruhnya merupakan sebahagian dari satu Negara Besar, yang tunduk di 
bawah Satu Pimpinan. 




"Sesungguhnya agama Islam ini adalah agama kamu semua, agama yang satu. Dan Aku 

adalah Tuhan kamu, maka sembahlah Aku." 

(Surah Al-Anbiya': ayat 92) 

2) 'Aqidah Islam itulah Undang-undang Dasar Negara. Dan 'Aqidah itulah 
punca segala peraturan-peraturan dalam Negara itu. Allah Subhanahu Wa Ta'ala 
berfirman: 


FATHI YAKAN 


104 



^affdimana ^ytjenfferu ^J^epatia ^slam_ 



"Sesungghnya Kami telah mengutus Rasul-rasul Kami dengan membawa bukti-bukti 
yang nyata. Dan Kami telah menurunkan bersama mereka Kitab-kitab Suci dan neraca 
keadilan, agar supaya manusia dapat melaksanakan keadilan itu. Dan Kami menciptakan 
besi, yang padanya terdapat kekuatan yang hebat dan berbagai manfa'at bagi 

manusia...." 

(Surah Al-Hadid: ayat 25) 

3) Menyebarkan Da'wah Islamiyah merupakan tugas utama Pemerintah. Allah 
Subhanahu Wa Ta'ala berfirman: 





"Mereka itu, jika Kami mengukuhkan kedudukannya di muka bumi, nescaya akan 
mendirikan Solat dan membayar Zakat, dan menyuruh orang berbuat baik, mencegah 
orang berbuat munkar. Dan kepada Allah sajalah akan kembali segala urusan." 

(Surah Al-Hajj: ayat 41) 



"Kamu adalah umat yang terbaik, yang dilahirkan untuk manusia; kamu menyuruh 
orang berbuat baik, dan mencegah mereka berbuat mungkar, dan kamu beriman kepada 

Allah..." 

(Surah Ali 'Imran: ayat 110) 

4) Hakim Tertinggi, yang menetapkan Hukum dalam Negara (Daulah) ialah 
Allah Subhanahu Wa Ta'ala Al-Quran dan Sunnah Rasulullah Sallallahu 'alaihi 
Wasallam , itu sajalah yang dijadikan sebagai BUKTI yang sah untuk 
menetapkan Hukum Syara'. Allah Subhanhu Wa Ta'ala berfirman: 


"Dan tentang sesuatu apapun yang kamu berselisih, maka keputusannya terserah kepada 
Allah. Yang mempunyai sifat-sifat yang demikian, itulah Allah Tuhan-ku. Hanya 

kepadaNya sajalah aku berserah diri, dan kepada-Nya aku akan kembali. " 

(Surah As-Syura: ayat 10) 



"Menetapkan hukum, itu hanyalah hak Allah..." 
(Surah Al-An'aam: ayat 57) 


Rasulullah s.a.w. bersabda: 

"Sudah kutinggalkan untuk kamu dua perkara; kamu tidak akan sesat sepeninggalanku, 
selama kamu berpegang pada keduanya, iaitu Kitab Allah dan Sunnah-Ku." 

(Hadith Riwayat Al-Hakim) 

Ada riwayat lain yang menerangkan bahawa Rasulullah Sallallahu 'alaihi 
Wasallam mengadakan soal jawab dengan Mu'adz ibn Jabal, pada waktu beliau 
akan berangkat ke Yaman. 

'Rasulullah Sallallahu 'alaihi Wasallam bertanya: "Dengan Dasar apakah engkau 
menetapkan hukum, wahai Mu'adz, jika dihadapkan kepadamu suatu perkara?" 
"Mu'adz menjawab: "Dengan berdasarkan Kitab Allah, Al Qur'an." 

'Rasulullah Sallallahu 'alaihi Wasallam , bertanya lagi "Bagaimana, jika tidak ada dalam 
Kitab Allah?" Mu'adz menjawab: "Dengan Sunnah Rasulullah." Rasulullah Sallallahu 
'alaihi Wasallam bertanya lagi: "Jika tidak ada dalam Sunnah Rasulullah?" 

Mu'adz lalu menjawab lagi: "Aku akan berijtihad, dan menetapkan hukum dengan 
berdasarkan hasil ijtihadku; dan aku tidak akan berhenti sebelum dapat menyelesaikan 
persoalan itu." 

Maka Rasulullah Sallallahu 'alaihi Wasallam menepuk-nepuk bahu Mu'adz sambil 
bersabda: "Segala puji bagi Allah, yang telah memberi taufiq kepada utusan Rasullullah 
untuk bekerja sebagaimana yang disenangi oleh Rasulullah. " 

5) Dalam Negara Islam, 'MUSYAWARAH' merupakan hak bagi kaum 
Muslimin seluruhnya, dan wajib dilaksanakan oleh pemerintah. Pemerintah 
wajib mengajak rakyat bermusyawarah. Ia tidak boleh bertindak menurut 
pendapatnya sendiri. Allah Subhanahu Wa Ta'ala berfirman; 

"Maka hanya dengan rahmat Allah sajalah engkau dapat berlemah lembut kepada 
mereka. Kalau sekiranya engkau bersikap kasar dan berhati keras, tentulah mereka akan 
menjauhkan diri daripadamu. Oleh sebab itu ma'afkanlah kesalahan mereka, dan 
mohonkanlah keampunan bagi mereka. Dan berrmusyawarahlah engkau dengan mereka 
dalam menghadapi sesuatu perkara. Kemudian apabila engkau telah membulatkan tekad 
untuk mengerjakan sesuatu, maka berserah dirilah engkau kepada Allah...." 

(Surah Ali 'Imran: ayat 159) 












"Maka sesuatu apapun yang diberikan kepada kamu, itu adalah keni' matan hidup di 
dunia ini. Dan apa yang ada di sisi ALlah, itu lebih baik dan lebih kekal, bagi orang- 
orang yang beriman, dan hanya kepada Tuhannya mereka berserah diri Dan bagi orang- 
orang yang mematuhi seruan Tuhannya, dan menegakkan solat, sedang segala urusan 
mereka diputuskannya dengan musyawarah antara mereka. Dan mereka menafkahkan 
sebahagian dari rezeki yang kami berikan kepadanya. " 

(Surah As-Syura Ayat 36-38) 

"Tidaklah akan kecewa orang yang mahu bermusyawarah. Dan tidaklah akan sesat orang 
yang mahu beristikharah, memohon petunjuk kepada Allah disa'at ia menghadapi 

sesuatu persoalan." 

(Hadith Riwayat Thabrani) 

"Seorang yang diajak bermusyawarah itu adalah orang yang dapat dipercayai untuk 
menyimpan rahsia. " "Selama-lamanya tidak ada suatu golongan yang bermusyawarah 
yang tidak diberi pertunjuk kepada kebijaksanaan dalam menyelesaikan urusan mereka 

itu." 

Kemudian, hasil musyawarah itu tidaklah merupakan sesuatu yang mesti 
dilaksanakan. 

6) Dalam Negara Islam, Pemerintah bertanggung]' awab di hadapan Allah 
Subhanahu Wa Ta'ala di hadapan masyarakat. Pemerintah adalah Pemimpin 
yang dibebani tugas melaksanakan perintah-perintah Allah. Rakyat wajib ta'at 
kepada perintahnya, selagi ia tidak memerintahkan supaya rakyat mengerjakan 
dosa. Allah Subhanahu Wa Ta'ala berfirman: 

"Wahai orang-orang yang beriman, ta'atlah kamu kepada Allah, Rasulullah, dan juga 
kepada orang-orang yang memegang kekuasaan di antara kamu (ulul-amri). Kemudian, 
jika kamu berselisih faham mengenai sesuatu, maka hendaklah kamu mengembalikan 
masalah itu kepada Allah dan RasulNya, jika kamu benar-benar beriman kepada Allah 
dan Hari Kemudiannya. Yang demikian itu adalah lebih utama bagi kamu dan lebih baik 

akibatnya. " 

(Surah An-Nisa': ayat 59) 

Dan Rasulullah Sallallahu 'alaihi Wasallam bersabda: 

"Barangsiapa yang ta'at kepadaku, maka sesungguhnya ia telah ta'at kepada Allah. Dan 
barangsiapa yang derhaka kepadaku, maka sesungguhnya ia telah durhaka kepada Allah. 
Dan barangsiapa yang patuh kepada pemimpin, maka sesungguhnya ia telah ta'at 
kepadaku. Dan barangsiapa yang durhaka kepada pemimpin, maka sesungguhnya ia 

telah durhaka kepadaku." 

(Hadith Riwayat Bukhari dan Muslim) 

7) Dalam Negara Islam, rakyat berhak mengguling pemerintah; dan itu 
termasuk salah satu dari hak-hak mereka. Rakyat bertugas melaksanakan 
penggulingan itu sebagal Fardhu 'Ain. Tugas ini diterangkan dalam sabda 
Rasulullah Sallallahu 'alaihi Wasallam: 

'Rakyat bertugas mendengarkan perintah dan mematuhinya, baik perintah itu mereka 
senangi atau tidak mereka senangi; kecuali kalau pemimpin memenintahkan supaya 
mereka mengerjakan sesuatu dosa. Apabila seseorang diperintahkan supaya mengerjakan 
dosa, maka ia tidak boleh mendengarkan dan tidak boleh patuh. " 

(Hadith Riwayat Bukhari dan Muslim) 

Dan dalam Hadith lain diterangkan: 

"Rasulullah Sallallahu 'alaihi Wasallam bersabda: "agama itu adalah nasihat- 
menasthati." Para sahabat bertanya "Untuk siapa, ya Rasulullah?" Rasulullah 
Sallallahu 'alaihi Wasallam menjawab: "Untuk menegakkan agama Allah, untuk 
melaksanakan ajaran-ajaran yang termaktub dalam Kitab-Nya untuk mematuhi perintah 
Rasul-Nya, untuk mematuhi pemimpin-pemimpin kaum Muslimin dan untuk 
kesejahteraan mereka, kaum Muslimin seluruhnya. " 

(Hadith Riwayat Muslim) 

Dan Rasulullah Sallallahu 'alaihi Wasallam telah memperingatkan: 

"Apabila kamu melihat umatku sudah takut untuk menegur orang yang zalim dengan 
kata-kata: "Wahai orang yang zalim" maka sesungguhnya Islam sudah mengucapkan 

"Selamat Tinggal" kepada mereka." 

(Hadith Riwayat Muslim) 

"Pejuangan yang paling mulia ialah mengemukakan kata-kata yang benar di hadapan 

seorang raja yang zalim." 

(Hadith Riwayat Ahmad dan Ibnu Majah) 

Dan Rasulullah Sallallahu 'alaihi Wasallam bersabda lagi: 

"Tidak boleh patuh kepada seorang makhluk yang memerintahkan untuk mengerjakan 
sesuatu yang merupakan maksiat kepada Tuhan-nya. " 

(Hadith Riwayat Bukhari dan Muslim) 

8) Dalam Negara Islam, rakyat yang tidak beragama Islam mendapat 
jaminan untuk dapat hidup dengan tenang, dan meni'mati kemudahan- 
kemudahan yang diberikan kepada kaum Muslimin. Mereka mempunyai hak 
dan kewajiban yang sama seperti kaum Muslimin. Mereka juga mendapat hak 
istimewa, mempunyai hak kemerdekaan yang penuh dalam urusan-urusan 
peribadinya, dan dalam hukum-hukum yang khusus menurut agama mereka, 
seperti perkahwinan dan sebagainya. Peraturan Islam dalam hal ini ialah: 

"Mereka mempunyai hak yang sama dengan kita, dan juga mereka dibebani kewajiban 

yang sama dengan kewajiban kita." 

Peraturan ini dipetik dan sabda Rasulullah Sallallahu 'alaihi Wasallam: 

"Barangsiapa yang mengganggu seorang Dzimmi(^), maka sesungguhnya ia telah 
mengganggu aku sendiri. Dan barangsiapa yang menggangga saya maka kelak di Hari 
Qiamat saya akan menuntut dia di Pengadilan. " 

"Awasi Barangsiapa yang menganiaya seorang zimmi, atau mengambil hartanya, atau 
membuat dia kalah dalam suatu pertengkaran pada hal dia yang benar, atau menimpakan 
beban kepadanya lebih dari kesanggupannya, atau mengambil sesuatu daripadanya tanpa 
persetujuannya.... barangsiapa berbuat demikian, maka aku akan menuntut dia kelak di 

Hari Qiamat. 

Amar Ibn Hasan meriwayatkan dari Ibrahim radiyallahu 'anhu, bahawa 
pernah terjadi salah seorang di antara kaum Muslimin berbuat latah membunuh 
seorang Dzimmi. Lalu para sahabat menyampaikan berita itu kepada Rasulullah 

Sallallahu 'alaihi Wasallam. Maka Rasulullah Sallallahu 'alaihi Wasallam 
bersabda; 


"Akulah yang paling berhak untuk menepati janji kepada kaum Dzimmi yang 

telah menepati janjinya. 

Setelah bersabda begitu, Rasulullah Sallallahu 'alaihi Wasallam, 
memerintahkan supaya orang Islam yang membunuh Dzimmi itu dibunuh, 
sebagai balasannya. 

TunTUTfin mcmBcnTuif Tfinzim iinRnici Dnn 
KEUinjiBnn Bcicciun di DninmnYn. 


"Dalam periode ini, Da'i perlu memperhatikan masalah 'amal, bagaimana 
caranya memulai kehidupan menurut Islam dan menegakkan Hukum Islam di 
kalangan masyarakat. Da'i harus yakin, bahawa tugas ini adalah tugas 
keagamaan, yang hukumnya wajib. Dan memulai kehidupan yang seperti ini, 
tentulah memerlukan adanya suatu jama'ah, yang mengadakan suatu 
GERAKAN yang teratur yang disinari oleh cahaya Islam. 

Untuk meneliti hal ini, Da'i perlu memperhatikan hal-hal yang berikut: 

1. Da'wah Rasulullah merupakah suatu Gerakan: 

Sebagai landasan yang menguatkan perlunya membentuk suatu Gerakan 
ialah praktik Rasulullah Sallallahu 'alaihi Wasallam bagaimana caranya baginda 
dahulu membentuk suatu Negara Islam. (Daulah Islamiyyah). 

Rasulullah Sallallahu 'alaihi Wasallam tidaklah berpegang pada cara 
bekerja secara individu. Semenjak hari pertama dari Da'wahnya, Rasulullah 
begitu mementingkan terbentuknya suatu GERAKAN yang teratur. Untuk 
kepentingan itu, Rasulullah Sallallahu 'alaihi Wasallam lebih dahulu memilih 
tenaga-tenaga teras, untuk dijadikan suatu daya pendorong dalam pelayaran 
kapal Islam. 

Tidak lama kemudian ternyata kapal Islam itu penuh sesak dengan 
penumpang yang datang dari seluruh penjuru dunia ini. Beritanya memenuhi 
mata telinga dan hati dunia. Demikianlah usaha Rasulullah Sallallahu 'alaihi 
Wasallam selama baginda berda'wah di Mekah. 

2. 'Amal Jama'i adalah kewajiban Agama 


FATHI YAKAN 


111 


^affdimana ^ytjenfferu ^J^epatia ^slam_ 


Dari keterangan yang tersebut di atas, dapatlah ditegaskan, bahawa 
bekerja sama untuk menegakkan ajaran Islam, itu merupakan tugas keagamaan. 
Kita wajib memulai kehidupan menurut Islam. Dan kewajiban ini tidak dapat 
dilaksanakan tanpa membentuk suatu J AM A' AH (Organisasi). Oleh yang 
demikian membentuk JAMA' AH untuk memulai gerakan Islam juga hukumnya 
menjadi wajib. 


Dalam Al-Qur'an dan Sunnah Rasulullah Sallallahu 'alaihi Wasallam 
begitu banyak perintah supaya kaum Muslimin bersatu, tolong-menolong, dan 
tegak dalam satu barisan. Kita mulai dengan Ayat-ayat Al-Qur'an: 





"Hendaklah ada di antara kamu suatu golongan yang menyeru kepada kebaikan, 
menyuruh orang berbuat baik, dan melarang orang berbuat yang tidak baik, dan mereka 

itulah orang-orang yang beruntung . " 

(Surah Ali-'Imran: ayat 104) 



"Kamu adalah ummat yang terbaik, yang dilahirkan untuk ummat manusia; kamu 
menyuruh orang berbuat baik, dan melarang orang berbuat yang tidak baik, dan kamu 

beriman kepadaAllah . " 

(Surah Ali-'Imran: ayat 110) 


™ ■ ■■ V X X v "Vk ■ H yv xx ■ 



ijl 






"Kenapa tidak pergi suatu kelompok yang kecil dari tiap-tiap golongan yang besar di 
antara kamu, untuk memperdalam pengetahuannya tentang agama, dan untuk memberi 
peringatan kepada kaumnya, apabila mereka telah kembali kepada kawannya itu, agar 
supaya kaumnya itu dapat menjaga dirinya." 

(Surah Al-Taubah: ayat 122) 

Dan Allah Subhanahu Wa Ta'ala berfirman kepada Nabi Musa dan Nabi 
Harun 'alaihimassalam: s 

■ . ■■ 


fw^ Aj^ jassk 



■ N/V™ 


(35)|4jaSi<W 


"Allah berfirman: "Kami akan membantu engkau dengan mengutus saudaramu, dan 
Kami akan memberikan kepada kamu berdua kekuasaan yang besar, sehingga mereka, 
Fir'aun dan pengikutnya, tidak akan dapat menganiaya kamu berdua. Berangkatlah 
kamu berdua dengan membawa mu'jizat-mu'jizat Kami. Kamu berdua dan orang-orang 
yang mengikuti kamu, itulah yang akan menang." 

(Surah Al-Qasas: ayat 35) 




"Dan tolong-menolonglah kamu untuk mengejakan kebaikan dan ketaywaan...." 

(Surah Al-Ma'idah: ayat 2) 

Dan dalam himpunan Hadith di antaranya Rasulullah Sallallahu 'alaihi 
Wasallam bersabda: 

"Hendaklah kamu berada dalam JAMA'AH: kerana sesungguhnya j ama' ah itu adalah 
rahmat, sedang perpecahan itu merupakan siksa." 

(Hadith Riwayat Muslim) 

"Barangsiapa yang memecah belah, maka ia tidak termasuk golongan kami. Rahmat 
Allah berada bersama-sama dengan JAMA'AH sesungguhnya serigala hanya mahu 

memakan kambing yang menyendiri. " 

(Hadith Riwayat Tabrani) 

'Rasulullah Sallallahu 'alaihi Wasallam bersabda: "Hendaklah engkau berada bersama- 
sama dengan jema' ah kaum Muslimin dan Imam mereka." Hudzaifah bertanya: 
"Bagaimana, ya RasuluLlah, kalau tidak ada Jema' ah dan tidak ada Imam mereka?" 
Rasulullah Sallalahu 'alaihi Wasallam menjawab: "Hendaklah engkau berada bersama- 
sama dengan mereka, walaupun engkau harus menggigit pohon korma, sampai akhirnya 
engkau dijemput oleh maut dala'm keadaan yang demikian." 

"Barangsiapa yang mati dalam keadaan memisahkan diri dari jema' ah kaum Muslimin, 
maka bererti ia mati sebagai mati Jahiliyyah." 

(Hadith Riwayat Muslim) 

3. TANZIM - BAI' AH - KEPIMPINAN 

Ada suatu segi lain, yang dapat juga dinilai sebagai alasan tentang 
perlunya membentuk TANZIM HARAKI untuk 'amal Islam iaitu bahawa dalam 
Islam setiap pekerjaan mesti diatur. Tuntutan ini mesti dilaksanakan, dan tidak 
boleh ditinggalkan. Dan untuk mengerjakan setiap pekerjaan yang teratur, 
tentulah memerlukan pimpinan yang dita'ati dengan baik. Mengenai hal ini 
terdapat ayat-ayat Al-Qur'an dan Hadith-hadith yang banyak sekali, yang 
kesemuanya mewajibkan supaya kaum Muslimin mengangkat seorang 
pemimpin dan supaya semua anggota masyarakat patuh kepada pemimpin, 
demi menjaga kesatuan derap langkah, teraturnya barisan dan terpimpinnya 
Jema'ah. Dengan mudah dapat dimengerti, bahawa anjuran untuk mengangkat 
seorang PEMIMPIN itu secara tidak langsung sudah merupakan perintah 
supaya membentuk. JAMA'AH yang akan dipimpin. Dan inilah yang 
digambarkan dalam sabda Rasulullah Sallallahu 'alaihi Wasallam: 

"Jika kamu berkumpul sampai tiga orang, maka hendaklah kamu mengangkat salah 
seorang di antaramu sebagai pemimpin. 


'Barangsiapa yang menanggalkan tangannya dari kepatuhan kepada pemimpin, maka ia 
akan menemui Allah pada Hari Qiamat dalam keadaan tidak ada alasan, yang akan 
membelanya dari siksa Allah. Dan barangsiapa yang mati dalam keadaan tidak ada 
terbelit di lehernya suatu iqrar kepatuhan kepada pemimpin, maka ia akan mati sebagai 

mati Jahiliyyah." 

4. Tujuan Islam yang Agung mewajibkan adanya TANZIM HARAKI 

Akhirnya, Da'i perlu menerangkan kepada mad'unya bahawa memulai 
kehidupan menurut Islam dan membentuk masyarakat Islam itulah tujuan 
Da'wah. Dan tujuan itu, tidaklah akan dapat dicapai kalau hanya dengan 
mengadakan pengajian-pengajian sahaja atau hanya dengan menggerakkan 
lidah untuk berbicara dan pena untuk menulis.... Usaha itu memerlukan banyak 
perlengkapan, berupa ilmu pengetahun sebagai tuntunan, dan keperluan 
kebendaan sebagai modal. Perbekalan yang mencakupi teori dan 'amali serta 
kesenian dan ketertiban yang perlu dipersiapkan mencapai tujuan yang agung 
itu 


Islam adalah Agama Da'wah, seruan untuk merombak dan membangun! 
Islam berusaha meruntuhkan masyarakat Jahiliyyah keseluruhannya, dan 
membangun masyarakat Islam sebagai gantinya! Dan pekerjaan merombak ini 
memerlukan waktu dan tenaga yang segar! Tugas-tugas dan beban yang berat 
ini tidak dapat dipikul oleh beberapa individu-individu saja Malahan tugas yang 
berat itu tidak akan dapat dipikul dengan tenaga yang besar.... kecuali dengan 
mengatur barisan, menyusun suatu gerakan, yang merupakan gelanggang 
perjuangan....! 

Di samping itu para Da'i perlu mengingati bahawa jalan untuk 
menegakkan ajaran Islam itu penuh bertaburan dengan duri-duri, berpagar 
dengan bermacam-macam bahaya... Ancaman yang menggangu perjalanan itu 
terlalu banyak. Kekuatan-kekuatan yang mengintip gerak-geri Islam dan 
pemeluknya itu sangat besar.,..! Dan masalah-masalah yang ditinggalkan oleh 
Kebudayaan dan pengaruh kebenaran itu memerlukan tenaga, perjuangan yang 
besar, yang akan dapat bergerak di segala pelusuk....! 

Kesemuanya ini mewajibkan terbentuknya suatu TANZIM HARAKI. Dan 
gerakan itu mewajibkan kepada setiap orang yang beriman, dan mengaku 
bahawa Islam adalah pedoman hidupnya , supaya dia turut serta menjadi inti 
dalam TANZIM ini, turut menjadi penyokong dan mengajak orang lain untuk 
turut bernaung di bawah panji-panji Islam... dan seterusnya berusaha 
mengukuhkan kedudukan Islam di bumi ini, dan meningkatkan serta 
menyuburkan dan menyebarkan ajaran-ajaran Islam di kalangan masyarakat...! 

